| Κεντρική σελίδα > Πληροφορίες για το προϊόν # Καθαρισμός του εκτυπωτή Για να διατηρήσετε τον εκτυπωτή σας στην καλύτερη δυνατή κατάσταση λειτουργίας, πρέπει να τον καθαρίζετε πολύ καλά αρκετές φορές το χρόνο. Ακολουθήστε τα παρακάτω βήματα για τον καθαρισμό του εκτυπωτή σας:
| Αφαιρέστε το χαρτί που τυχόν υπάρχει στον εκτυπωτή. Βεβαιωθείτε ότι ο εκτυπωτής είναι απενεργοποιηµένος.
| Αφαιρέστε τον οδηγό χαρτιού.
| Χρησιμοποιήστε μια μαλακή βούρτσα για να αφαιρέσετε προσεκτικά τη σκόνη και τους ρύπους από το εξωτερικό περίβλημα και τον οδηγό χαρτιού.
| Αν το εξωτερικό περίβλημα ή ο οδηγός χαρτιού εξακολουθούν να έχουν σκόνη ή ρύπους, καθαρίστε τα με ένα μαλακό, καθαρό πανί το οποίο θα βρέξετε ελαφρώς με ήπιο καθαριστικό διαλυμένο σε νερό. Κρατήστε το κάλυμμα του εκτυπωτή στη θέση του και κατεβάστε το μέχρι να ακουμπήσει σε οριζόντια θέση στο επάνω μέρος του εκτυπωτή για να αποφύγετε την εισροή νερού στο εσωτερικό του εκτυπωτή.
Προσοχή:
Μην χρησιμοποιείτε ποτέ οινόπνευμα ή διαλυτικές ουσίες για τον καθαρισμό του εκτυπωτή. Αυτές οι χημικές ουσίες μπορούν να καταστρέψουν τα εξαρτήματα και το περίβλημα του εκτυπωτή. Φροντίστε ώστε ο μηχανισμός του εκτυπωτή ή τα ηλεκτρονικά του εξαρτήματα να μην έρθουν σε επαφή με νερό. Μην χρησιμοποιείτε σκληρή ή τραχιά βούρτσα. Μην ψεκάζετε το εσωτερικό του εκτυπωτή με λιπαντικά. Η χρήση ακατάλληλων λιπαντικών μπορεί να προκαλέσει βλάβη στο μηχανισμό του εκτυπωτή. Επικοινωνήστε με έναν αντιπρόσωπο της Epson, εάν πιστεύετε ότι απαιτείται λίπανση.