| Domov > Reševanje težav # Težave in rešitve Napajanje Tiskanje Ravnanje s papirjem Težave z omrežjem Za večino težav, s katerimi se lahko srečate pri uporabi tiskalnika, je mogoče najti preprosto rešitev. Delovanje tiskalnika lahko preverite tako, da izvedete samopreizkus. Preberite razdelek Tiskanje preskusne strani za samopreizkus. Če se samopreizkus izvede pravilno, težave verjetno povzročajo računalnik, programska oprema ali vmesniški kabel. Če se samopreizkus ne izvede pravilno, se obrnite na prodajalca ali pooblaščenega serviserja. Opomba:
Če ste izkušen uporabnik ali programer, lahko natisnete šestnajstiški izpis, da ugotovite, za kakšne komunikacijske težave med tiskalnikom in računalnikom gre. Če želite natisniti šestnajstiški izpis, najprej izklopite tiskalnik. Nato vklopite tiskalnik in pri tem držite pritisnjena gumba Load/Eject in LF/FF. Sedaj pošljite podatke iz računalnika. Tiskalnik vse prejete kode natisne v šestnajstiški obliki.
## Napajanje ### Napajanja ni
Lučke na nadzorni plošči ne svetijo.
Vzrok | Kaj storiti
Napajalni kabel morda ni priključen. | Preverite, ali je napajalni kabel pravilno priključen v električno vtičnico.
Električna vtičnica je morda okvarjena. | Če električno vtičnico nadzira zunanje stikalo ali samodejna ura, tiskalnik priključite v drugo vtičnico. V vtičnico priključite drugo napravo, na primer svetilko, da se prepričate, ali deluje.
Stikalo za vklop/izklop ni v položaju ON (Vklop). | Preverite stanje stikala za vklop/izklop. Če je omogočena funkcija Power off timer, se tiskalnik izklopi, tudi če je stikalo za vklop/izklop v položaju ON (Vklop). Preberite razdelek Način delovanja za določanje privzetih nastavitev.
Lučke za trenutek zasvetijo in potem ugasnejo. Ob ponovnem vklopu tiskalnika ne zasvetijo več.
Vzrok | Kaj storiti
Nazivni napetosti tiskalnika in električne vtičnice se morda ne ujemata. | Preverite, ali nazivna napetost tiskalnika ustreza nazivni napetosti električne vtičnice. Če napetosti nista enaki, napajalni kabel tiskalnika takoj izvlecite iz vtičnice in obvestite prodajalca. Kabla ne priključujte več v električno vtičnico.
Na vrh ## Tiskanje ### Tiskalnik ne tiska
Lučka Pause ne sveti, toda tiskalnik ne tiska.
Vzrok | Kaj storiti
Programska oprema morda ni pravilno nameščena. | Preverite, ali je programska oprema tiskalnika nameščena pravilno, kot je opisano v knjižici Start Here oziroma v Priročniku za namestitev. Preverite nastavitve tiskalnika v programski opremi.
Vmesniški kabel morda ne ustreza specifikacijam tiskalnika ali računalnika. | Preverite oba konca vmesniškega kabla. Prepričajte se, da kabel ustreza specifikacijam tiskalnika in računalnika.
Morda vrata tiskalnika niso pravilno nastavljena. | V operacijskem sistemu Windows 2000 kliknite Start, pokažite na Settings (Nastavitve) in nato kliknite Printers (Tiskalniki). Če uporabljate Windows XP, kliknite Start, Control panel (Nadzorna plošča) in nato Printers and Faxes (Tiskalniki in faksi). V operacijskem sistemu Windows Vista kliknite Start, Control Panel (Nadzorna plošča) in nato Printer (Tiskalnik). V operacijskem sistemu Windows 7 kliknite Start, Control Panel (Nadzorna plošča), Hardware and Sound (Strojna oprema in zvok) in nato Device and Printer (Naprave in tiskalniki). Ko se pojavi ikona tiskalnika, ki ga uporabljate, jo kliknite z desno tipko miške in nato izberite Properties (Lastnosti) (Windows Vista, XP in 2000) oziroma Printer properties (Lastnosti tiskalnika) (Windows 7). Nato kliknite jeziček Ports (Vrata) ali Details (Podrobnosti) in izberite ustrezna vrata.
Tiskalnik se je izklopil s pomočjo funkcije Power off timer. | Če je omogočena funkcija Power off timer, se tiskalnik izklopi, tudi če je stikalo za vklop/izklop v položaju ON (Vklop). Premaknite stikalo v položaj za izklop in nato nazaj v položaj za vklop. Preberite razdelek Način delovanja za določanje privzetih nastavitev.
Lučki Paper Out in Pause svetita in tiskalnik trikrat zapiska.
Vzrok | Kaj storiti
Morda je zmanjkalo papirja. | Vstavite papir v tiskalnik.
Slišati je, kot da tiskalnik tiska, vendar se dokument ne natisne.
Vzrok | Kaj storiti
Kaseta s trakom morda ni pravilno nameščena. | Preberite knjižico Start Here oziroma Priročnik za namestitev.
Trak se je morda izrabil. | Zamenjajte kaseto s trakom.
Tiskalnik oddaja nenavadne zvoke, petkrat zapiska, nato pa se nenadoma ustavi.
Vzrok | Kaj storiti
Papir ali trak se je morda zagozdil. | Izklopite tiskalnik in preverite, ali se je zagozdil papir ali trak oziroma ali je prišlo do kake druge težave.
Tiskalnik se je morda pregrel. | Počakajte, da se ohladi, nato pa poskusite znova. Če tiskalnik še vedno ne tiska pravilno, se obrnite na prodajalca.
Tiskalnik petkrat zapiska, vse lučke utripajo.
Vzrok | Kaj storiti
Prišlo je do napake. | Izklopite tiskalnik in ga znova vklopite. Če se težave nadaljujejo, preverite, ali se je zagozdil papir ali trak. Če se papir ali trak ni zagozdil, se obrnite na prodajalca ali pooblaščenega serviserja. (Če do napake pride, ko preklapljate med tiskanjem na posamezne liste in tiskanjem na neskončni papir, preverite, ali je vzvod za sprostitev papirja v pravilnem položaju.)
### Izpis je bled ali neenakomeren
Spodnji del natisnjenih znakov manjka.
Vzrok | Kaj storiti
Kaseta s trakom morda ni pravilno nameščena. | Preberite razdelek Zamenjava kasete s trakom.
Izpis je bled.
Vzrok | Kaj storiti
Trak se je morda izrabil. | Zamenjajte kaseto s trakom, kot je opisano v razdelku Zamenjava kasete s trakom.
### V natisnjenih znakih ali grafiki manjkajo pike
Na izpisu manjkajo črte pik.
Vzrok | Kaj storiti
Tiskalna glava je poškodovana. | Prekinite tiskanje in se obrnite na prodajalca glede menjave tiskalne glave.
Pike manjkajo na naključnih mestih.
Vzrok | Kaj storiti
Trak ni dovolj napet ali se je snel. | Znova namestite kaseto s trakom, kot je opisano v razdelku Zamenjava kasete s trakom.
### Natisnjeni znaki niso takšni, kakršne ste pričakovali
Tipografije ali znaki, ki ste jih poslali s programsko opremo, se ne natisnejo.
Vzrok | Kaj storiti
Programska oprema morda ni pravilno konfigurirana. | Preverite, ali nastavitve programske opreme ustrezajo tiskalniku.
Pisava, ki jo izberete na nadzorni plošči, se ne natisne.
Vzrok | Kaj storiti
Nastavitve programske opreme so morda razveljavile nastavitve na nadzorni plošči. | Preverite nastavitve pisave v programski opremi.
### Položaj tiskanja ni takšen, kot ste pričakovali
Tiskanje se začne previsoko ali prenizko na strani ali pa se spodnji del strani natisne na vrhu naslednje strani.
Vzrok | Kaj storiti
Nastavitve programske opreme morda niso pravilne. | Preverite nastavitve robov ali položaja vrha strani v programu.
Dolžina strani ne ustreza dolžini papirja.
Vzrok | Kaj storiti
Nastavitev dolžine strani v programski opremi morda ni ustrezna. | Preverite in po potrebi prilagodite nastavitev dolžine strani v programski opremi.
Nastavitev dolžine strani za podajalnik morda ne ustreza velikosti neskončnega papirja, ki ga uporabljate. | V privzetih nastavitvah tiskalnika preverite Page length for tractor Preberite razdelek Informacije o privzetih nastavitvah tiskalnika.
Na izpisu so v enakomernih presledkih vrzeli.
Vzrok | Kaj storiti
Morda je nastavljen 2,54-centimetrski (1-palčni) preskok perforacije. | V načinu za določanje privzetih nastavitev nastavite Skip over perforation na Off. Preberite razdelek Informacije o privzetih nastavitvah tiskalnika.
Na vrh ## Ravnanje s papirjem ### Posamezni listi se ne podajajo pravilno
Papir se ne podaja.
Vzrok | Kaj storiti
Morda je v tiskalniku še vedno neskončni papir. | Odstranite neskončni papir. Vzvod za sprostitev papirja postavite v položaj za podajanje posamičnih listov. Vstavite novi list.
Tiskalnik ne zazna papirja na vodilu za papir, ker je papir nameščen preveč levo ali desno. | Papir (in vodila robov) pomaknite malce v levo ali desno.
Papir se pri podajanju zmečka ali zagozdi.
Vzrok | Kaj storiti
Papir ni bil pravilno podan ali je napačne vrste. | Izklopite tiskalnik in izvlecite papir. V vodilo papirja vstavite nov list. Prepričajte se, da uporabljate ustrezno vrsto papirja. Specifikacije papirja preberite v razdelku Papir.
Tiskalnik papir ne izvrže v celoti.
Vzrok | Kaj storiti
Papir je morda predolg. | Pritisnite gumb LF/FF, da izvržete papir. Uporabite papir, ki ustreza specifikacijam. Specifikacije papirja preberite v razdelku Papir.
### Neskončni papir se ne podaja pravilno
Podajalnik ne podaja papirja.
Vzrok | Kaj storiti
Vzvod za sprostitev papirja je morda v napačnem položaju. | Preverite, ali je vzvod za sprostitev papirja v položaju za neskončni papir. Če ni, izklopite tiskalnik in vzvod premaknite, nato pa tiskalnik znova vklopite.
Papir se je morda snel s podajalnika neskončnega papirja. | Znova ga namestite na podajalnik.
Papir se pri podajanju zmečka ali zagozdi.
Vzrok | Kaj storiti
Nekaj ovira zalogo papirja. | Odstranite predmet, ki ovira zalogo papirja, na primer kabel.
Zaloga papirja je predaleč od tiskalnika. | Zaloga papirja sme biti od tiskalnika oddaljena največ 1 meter (3 čevlje).
Pokrov tiskalnika je morda odprt. | Zaprite pokrov tiskalnika.
Vodili robov sta morda v napačnem položaju. | Vodili robov premaknite do oznake v obliki diamanta.
Luknjice ob straneh papirja niso poravnane. | Preverite, ali so luknjice ob straneh papirja poravnane. Prepričajte se tudi, ali sta zobnika pripeta in ali sta njuna pokrova zaprta.
Velikost ali debelina papirja morda ne ustrezata tiskalniku. | Preverite, ali velikost in debelina papirja ustrezata specifikacijam. Več podatkov o neskončnem papirju najdete v razdelku Papir.
Če uporabljate večdelne obrazce, ki so ob strani spojeni z vihanjem, izpis na kopijah morda ni poravnan z izvirnikom. | Dvignite vodilo papirja, da bo položaj tiskanja ostal natančen.
Tiskalnik papirja ne izvrže pravilno.
Vzrok | Kaj storiti
Stran je morda predolga. | Odtrgajte zalogo papirja in preostalo stran izvrzite iz tiskalnika. Uporabljajte papir, katerega dolžina ustreza specifikacijam, navedenim v razdelku Papir.
Ko preklopite med posameznimi listi in neskončnim papirjem, tiskalnik trikrat zapiska in lučka Pause zasveti.
Vzrok | Kaj storiti
Morda ste skušali premakniti vzvod za sprostitev papirja, ko je bil papir še v tiskalniku. | Vzvod za sprostitev papirja vrnite v prejšnji položaj in izvrzite papir, nato lahko spremenite položaj vzvoda.
Na vrh ## Težave z omrežjem
Prišlo je do napake v komunikaciji
Vzrok | Kaj storiti
Ali je v en računalnik hkrati prijavljenih več uporabnikov? | Če je v operacijskem sistemu Windows XP/Vista/7 prijavljenih več uporabnikov, lahko pride do napake v komunikaciji, če preklopite na drugega uporabnika in začnete novo tiskalno opravilo, medtem ko prejšnji uporabnik še vedno tiska. Preden preklopite na drugega uporabnika in začnete novi tiskalniški posel, se prepričajte, da je tiskalniški posel prvega uporabnika končan in da je ta uporabnik odjavljen.
Na vrh |