| Κεντρική σελίδα > Πρόσθετα εξαρτήματα και αναλώσιμα # Εγκατάσταση και χρήση πρόσθετων εξαρτημάτων Στήριγμα για χαρτί σε ρολό ## Στήριγμα για χαρτί σε ρολό Το προαιρετικό στήριγμα για χαρτί σε ρολό (C81114) σας επιτρέπει να χρησιμοποιήσετε τον εκτυπωτή σας με χαρτί σε ρολό 216 χιλ. (8,5 ιντσών), όπως αυτό που χρησιμοποιείται στις συσκευές τηλετύπου. Αυτό το πρόσθετο εξάρτημα δεν είναι διαθέσιμο σε όλες τις χώρες. Ακολουθήστε τα παρακάτω βήματα για να εγκαταστήσετε και να χρησιμοποιήσετε το στήριγμα για χαρτί σε ρολό:
| Απενεργοποιήστε τον εκτυπωτή και αφαιρέστε τον οδηγό χαρτιού.
| Τοποθετήστε το στήριγμα για χαρτί σε ρολό κάτω από τον εκτυπωτή, όπως φαίνεται παρακάτω. Προσαρμόστε τις δύο οπές που βρίσκονται στη βάση πάνω στους δύο πείρους τοποθέτησης στο κάτω μέρος του εκτυπωτή.
Προσοχή:
Προσέξτε να μην σας πέσει το στήριγμα για χαρτί σε ρολό όταν ανασηκώνετε τον εκτυπωτή. Μόνο το βάρος του εκτυπωτή το κρατάει στη θέση του.
| Σπρώξτε το μοχλό απελευθέρωσης χαρτιού στη θέση για μεμονωμένα φύλλα.
| Κόψτε την άκρη του ρολού του χαρτιού ευθύγραμμα. Σπρώξτε τον άξονα του στηρίγματος μέσα στο ρολό του χαρτιού.
| Τοποθετήστε τον άξονα και το ρολό του χαρτιού στο στήριγμα. Ο προσανατολισμός του ρολού πρέπει να είναι τέτοιος, ώστε η τροφοδοσία του χαρτιού να γίνεται από το κάτω μέρος του ρολού. Στη συνέχεια, ενεργοποιήστε τον εκτυπωτή.
| Φέρτε την άκρη του χαρτιού πάνω από τον οδηγό διαδρομής χαρτιού για μεμονωμένα φύλλα και εισαγάγετέ τη στη διαδρομή του εκτυπωτή για μεμονωμένα φύλλα μέχρι να συναντήσετε αντίσταση.
| Εγκαταστήστε τον οδηγό χαρτιού. Σπρώξτε τον αριστερό ακριανό οδηγό προς το κέντρο μέχρι να σταματήσει στην ένδειξη του οδηγού. Στη συνέχεια, σπρώξτε το δεξί ακριανό οδηγό προς την αντίθετη ένδειξη του οδηγού.
Επιστροφή στην αρχή |