| Početna > Rješavanje problema # Problemi i rješenja Električno napajanje Ispisivanje Rad s papirom Problemi s mrežom Za većinu problema na koje možete naići pri radu s pisačem postoje vrlo jednostavna rješenja. Rad Vašeg pisač možete provjeriti pomoću samoprovjere. Pogledajte Ispis rezultata samoprovjere. Ako je samoprovjera ispravna, problem je vjerojatno u računalu, programskom softveru ili priključnom kabelu. Ukoliko je samoprovjera neuspješna, obratite se svom dobavljaču ili kvalificiranom serviseru za pomoć. Napomena:
Ako ste napredan korisnik ili programer, ispisom heksadekadske provjere stanja možete izolirati komunikacijske probleme između pisača i računala. Za ispis heksadekadske provjere stanja isključite pisač. Zatim držite pritisnutim Load/Eject i LF/FF dok uključujete pisač. Nakon toga pošaljite podatke s računala. Pisač će sve znakove koje primi ispisati u heksadekadskom obliku.
## Električno napajanje ### Nema napajanje električnom energijom
Žaruljice na upravljačkoj ploči se ne pale.
Uzrok | Što učiniti
Kabel za napajanje je možda isključen. | Provjerite je li kabel za napajanje ispravno priključen na električnu utičnicu.
Utičnica je možda neispravna. | Ako se utičnica kontrolira vanjskim prekidačem ili automatskim programatorom, koristite drugu utičnicu. Uključite drugi električni uređaj, poput svjetiljke, u utičnicu kako biste provjerili radi li utičnica ispravno.
Sklopka za uključivanje nije u položaju ON (Uključeno). | Provjerite stanje sklopke za uključivanje. Ako je Power off timer aktiviran, pisač će se isključiti čak i ako se sklopka za uključivanje nalazi u položaju ON (uključeno). Pogledajte Način rada za mijenjanje zadanih postavki.
Žaruljice se za kratko upale i zatim ugase. Žaruljice ostaju i dalje ugašene nakon ponovnog uključivanja električne energije.
Uzrok | Što učiniti
Nazivni napon pisača i električne utičnice se možda ne podudaraju. | Provjerite odgovara li nazivni napon pisača naponu električne utičnice. Ako se naponi ne podudaraju, odmah iskopčajte pisač i obratite se prodavaču opreme. Nemojte ponovno prikapčati električni kabel u električnu utičnicu.
Na vrh ## Ispisivanje ### Pisač ne ispisuje
Žaruljica je isključena, ali ništa se ne ispisuje.
Uzrok | Što učiniti
Softver možda nije pravilno instaliran. | Provjerite je li softver propisno instaliran na pisaču, kao što je opisano u Start Here ili Instalacijskom priručniku. Provjerite postavke softvera pisača.
Priključni kabel možda ne odgovara karakteristikama pisača ili računala. | Provjerite oba kraja priključnog kabela. Provjerite odgovora li kabel karakteristikama i pisača i računala.
Priključak pisača možda nije pravilno podešen. | U sustavu Windows 2000 kliknite na Start (Početak), zatim na Settings (Postavke) i kliknite na Printers (Pisači). U sustavu Windows XP kliknite Start (Početak), Control Panel (Upravljačka ploča) i zatim kliknite na Printers and Faxes (Pisači i faksovi). U sustavu Windows Vista kliknite na Start (Početak), Control Panel (Upravljačka ploča) i zatim na Printer (Pisač). U sustavu Windows 7 kliknite na Start (Početak), Control Panel (Upravljačka ploča), Hardware and Sound (Hardver i zvuk) te Device and Printer (Uređaj i pisač). Kada se pojavi ikona pisača kojeg koristite, desnom tipkom je kliknite i odaberite Properties (Svojstva) (Windows Vista, XP, i 2000) ili Printer properties (Svojstva pisača) (Windows 7). Zatim kliknite na karticu Ports (Priključci) ili Details (Pojedinosti) i odaberite odgovarajući priključak.
Pisač je isključen pomoću funkcije Power off timer. | Ako je Power off timer aktiviran, pisač će se isključiti čak i ako se sklopka za uključivanje nalazi u položaju ON (uključeno). Isključite pisač na sklopci za napajanje i zatim ga ponovno uključite. Pogledajte Način rada za mijenjanje zadanih postavki.
Žaruljice Paper Out i Pause svijetle i pisač se oglašava tri puta zvučnim signalom.
Uzrok | Što učiniti
Moguće je da u pisaču nema papira. | Uložite papir u pisač.
Pisač zvuči kao da ispisuje, ali ništa nije ispisano.
Uzrok | Što učiniti
Pisaća vrpca možda nije pravilno instalirana. | Pogledajte Start Here ili Instalacijski priručnik.
Pisaća vrpca je možda istrošena. | Zamijenite pisaću vrpcu.
Pisač ispušta čudne zvukove, oglašava se zvučnim signalom pet puta i naglo se zaustavlja.
Uzrok | Što učiniti
Moguće je da su papir ili vrpca zaglavljeni. | Isključite pisač i provjerite je li zaglavljen papir, vrpca ili se radi o drugom problemu.
Pisač se možda pregrijao. | Ostavite pisač da se ohladi. Zatim ponovno pokušajte ispis. Ako pisač još uvijek ne ispisuje ispravno, obratite se svom prodavaču.
Pisač se oglašava zvučnim signalom pet puta i sve žaruljice trepere.
Uzrok | Što učiniti
Dogodila se pogreška. | Isključite i ponovno uključite pisač. Ukoliko je problem i dalje prisutan, provjerite je li zaglavljen papir ili vrpca. Ukoliko nije zaglavljen ni papir ni vrpca, obratite se prodavaču opreme ili ovlaštenom serviseru. (Ako se pogreška dogodi kada mijenjate način rada između pojedinačnih listova i beskonačnog papira, provjerite je li ručica za oslobađanje papira u ispravnom položaju.)
### Ispis je blijed ili neujednačen
Ispisanim znakovima nedostaju dijelovi pri dnu.
Uzrok | Što učiniti
Pisaća vrpca možda nije pravilno instalirana. | Pogledajte Zamjena pisaće vrpce.
Ispis je blijed.
Uzrok | Što učiniti
Pisaća vrpca je možda istrošena. | Zamijenite vrpcu na način opisan u odjeljku Zamjena pisaće vrpce.
### Na ispisanim znakovima ili slikama nedostaju točke
Na ispisu nedostaje redak s točkama.
Uzrok | Što učiniti
Ispisna je glava oštećena. | Prekinite ispis i obratite se prodavaču opreme radi zamjene ispisne glave.
Točke nedostaju na različitim mjestima.
Uzrok | Što učiniti
Pisaća vrpca je ili previše labava ili je izašla iz spremnika. | Ponovno postavite vrpcu na način opisan u odjeljku Zamjena pisaće vrpce.
### Ispisani znakovi nisu onakvi kakve ste očekivali
Stil pisanja ili znakovi koje ste poslali softverom nisu ispisani.
Uzrok | Što učiniti
Softver možda nije pravilno podešen. | Provjerite je li softver ispravno podešen za Vaš pisač.
Font odabran na upravljačkoj ploči se ne ispisuje.
Uzrok | Što učiniti
Vaš softver možda nadjačava postavke upravljačke ploče. | Provjerite postavke fonta u programskom softveru.
### Položaj ispisa nije onakav kakav ste očekivali
Ispis započinje previsoko ili prenisko na stranici ili je donji dio stranice ispisan na vrhu sljedeće stranice.
Uzrok | Što učiniti
Postavke Vašeg programskog softvera su možda neispravne. | U softverskom programu provjerite i marginu ili položaj gornje ispisne margine.
Duljina stranice ne odgovara duljini papira.
Uzrok | Što učiniti
Postavka duljine stranice u Vašem programu je možda netočna. | Provjerite duljinu stranice postavljenu programskim softverom i ako je potrebno prilagodite je.
Postavljena dužina stranice pisača za mehanizam za uvlačenje ne odgovara veličini beskonačnog papira koji koristite. | Provjerite Page length for tractor u zadanim postavkama pisača. Pogledajte O zadanim postavkama pisača.
U ispisu se pojavljuju redovne praznine.
Uzrok | Što učiniti
Možda je postavljena perforacija preskakanja od jednog inča. | Postavite Skip over perforation na Off u načinu rada za promjenu zadanih postavki. Pogledajte O zadanim postavkama pisača.
Na vrh ## Rad s papirom ### Pojedinačni listovi se ne ulažu ispravno
Nema ulaganja papira.
Uzrok | Što učiniti
U pisaču je možda zaostao beskonačan papir. | Uklonite beskonačan papir. Ručicu za oslobađanje papira pomaknite u položaj za pojedinačne listove. Umetnite novi list.
Pisač ne može prepoznati papir na vodilici papira jer je postavljen previše ulijevo ili udesno. | Neznatno pomaknite papir (i rubne vodilice) ulijevo ili udesno.
Uvlačenje papira je ukrivljeno ili se papir zaglavljuje.
Uzrok | Što učiniti
Papir nije ispravno uvučen ili je pogrešne vrste. | Isključite pisač i izvadite papir. Umetnite novi list izravno u vodilicu papira. Provjerite koristite li ispravnu vrstu papira. Pogledajte podatke o papiru u Papir.
Papir se ne izvlači u potpunosti.
Uzrok | Što učiniti
Papir je možda predugačak. | Pritisnite LF/FF za izbacivanje stranice. Koristite papir koji je u predviđenim okvirima. Pogledajte podatke o papiru u Papir.
### Beskonačni papir se ne ulaže ispravno
Mehanizam za ulaganje ne ulaže papir.
Uzrok | Što učiniti
Ručica za oslobađanje papira je možda u pogrešnom položaju. | Provjerite je li ručica za oslobađanje papira povučena prema naprijed do položaja za beskonačan papir. Ako nije, isključite pisač, pomaknite ručicu i ponovno ga uključite.
Papir je možda ispao iz mehanizma za ulaganje. | Ponovno pričvrstite papir u mehanizam za ulaganje.
Uvlačenje papira je ukrivljeno ili se papir zaglavljuje.
Uzrok | Što učiniti
Snop papir je zapriječen. | Provjerite da snop papira nije zapriječen kabelom ili nekim drugim predmetom.
Snop papira je previše udaljen od pisača. | Pobrinite se da snop papira ne bude udaljen više od jednog metra (3 stope) od pisača.
Poklopac pisača je možda otvoren. | Zatvorite poklopac pisača.
Položaj rubnih vodilica je možda neispravan. | Postavite rubne vodilice na oznake vodilica u obliku dijamanta.
Rupice na bočnoj strani papira nisu poravnate. | Provjerite jesu li rupice na bočnoj strani papira poravnate jedna s drugom. Također provjerite jesu li vodilice rupica na papiru zaključane i jesu li njihovi poklopci zatvoreni.
Papir je možda pogrešne veličine ili debljine za pisač. | Provjerite jesu li veličina i debljina papira u okviru zadanih vrijednosti. Za informacije o karakteristikama beskonačnog papira pogledajte dio Papir.
Kada koristite bočno zategnute višedijelne obrasce, kopije možda neće biti poravnate s originalom. | Podignite vodilicu papira radi zadržavanja ispranog položaja ispisa.
Papir se ne izvlači pravilno.
Uzrok | Što učiniti
Stranica je možda preduga. | Otkinite svježi snop papira i izvucite stranicu iz pisača. Koristite samo papir u propisanom rasponu dužina kako je opisano u Papir.
Pri prijelazu s pojedinačnih listova na beskonačni papir, zvučni signal se oglašava tri puta i uključuje se žaruljica Pause.
Uzrok | Što učiniti
Možda ste pokušali promijeniti položaj ručice za otpuštanje papira za vrijeme dok je papir bio u pisaču. | Vratite ručicu za oslobađanje papira u prethodni položaj i izvucite papir. Zatim promijenite položaj ručice za oslobađanje papira.
Na vrh ## Problemi s mrežom
Dogodila se komunikacijska pogreška
Uzrok | Što učiniti
Je li više korisnika istodobno prijavljeno na jedno računalo? | U sustavu Windows XP/Vista/7 s više korisnika, može se pojaviti komunikacijska pogreška prilikom prebacivanja na novog korisnika i pokretanja novog ispisa dok prethodni korisnik još uvijek ispisuje. Pobrinite se da se ispisivanje za prvog korisnika dovrši i da je korisnik odjavljen prije prebacivanja na novog korisnika i započinjanja novog ispisivanja.
Na vrh |