| Acasă > Siguranţă # Instrucţiuni de siguranţă Avertismente, precauţii şi note Simbolul de precauţie pentru componentele fierbinţi Instrucţiuni de siguranţă importante Pentru utilizatorii din Marea Britanie ## Avertismente, precauţii şi note Avertismente
trebuie respectate cu mare atenţie pentru a se evita vătămarea personală.
Precauţii
trebuie respectate pentru a se evita defectarea echipamentului.
Note
conţin informaţii importante şi sfaturi utile referitoare la modul de operare a imprimantei.
Sus ## Simbolul de precauţie pentru componentele fierbinţi
| Acest simbol este amplasat pe capul de tipărire şi pe alte componente pentru a indica faptul că acestea pot fi fierbinţi. Nu atingeţi niciodată aceste componente imediat după ce imprimanta a fost utilizată. Lăsaţi-le să se răcească timp de câteva minute înainte de a le atinge.
Sus ## Instrucţiuni de siguranţă importante Citiţi toate aceste instrucţiuni de siguranţă înainte de a utiliza imprimanta. Suplimentar, respectaţi toate avertismentele şi instrucţiunile marcate pe imprimantă. ### Când instalaţi imprimanta Nu amplasaţi imprimanta pe o suprafaţă instabilă sau în apropierea unui radiator sau a unei surse de căldură. Amplasaţi imprimanta pe o suprafaţă plană, stabilă. Imprimanta nu va funcţiona corespunzător dacă este înclinată sau aşezată sub un anumit unghi faţă de orizontală. Nu amplasaţi acest produs pe o suprafaţă moale, instabilă, cum ar fi un pat sau o canapea sau într-o încăpere mică şi închisă, întrucât ventilaţia este redusă. Nu blocaţi sau nu acoperiţi sloturile şi deschizăturile carcasei imprimantei şi nu introduceţi obiecte prin sloturi. Lăsaţi suficient spaţiu în jurul imprimantei pentru facilitarea utilizării şi întreţinerii acesteia. Amplasaţi imprimanta într-un loc din care o puteţi conecta cu uşurinţă la un cablu de interfaţă de reţea, dacă este cazul. Utilizaţi numai tipul de sursă de alimentare indicat pe eticheta imprimantei. Dacă nu sunteţi siguri care sunt specificaţiile alimentării cu tensiune în zona dvs., contactaţi firma locală de electricitate sau consultaţi furnizorul dvs. Conectaţi toate echipamentele la prize electrice cu împământare corespunzătoare. Evitaţi să utilizaţi prizele de pe acelaşi circuit cu fotocopiatoarele sau sistemele de aer condiţionat care, de regulă, pornesc şi se opresc frecvent. Nu utilizaţi un cablu de alimentare deteriorat sau uzat. Cablul de alimentare trebuie amplasat astfel încât să se evite abraziunea, tăierea, fricţiunea, strângerea, îndoirea şi alte defecţiuni ale acestuia. Dacă utilizaţi un prelungitor pentru imprimantă, asiguraţi-vă că amperajul total al tuturor echipamentelor conectate la prelungitor nu depăşeşte amperajul nominal al cablului. De asemenea, asiguraţi-vă că amperajul total al tuturor echipamentelor conectate la priza electrică nu depăşeşte curentul nominal al prizei electrice. Utilizaţi numai cablul de alimentare livrat împreună cu acest produs. Utilizarea altui cablu de alimentare poate duce la incendiu sau electrocutare. Cablul de alimentare al acestui produs este destinat utilizării numai împreună cu acest produs. Utilizarea împreună cu un alt echipament poate provoca incendiu sau electrocutare. Asiguraţi-vă că respectivul cablu de alimentare c.a. respectă standardele de siguranţă locale. Evitaţi utilizarea sau depozitarea imprimantei în locuri supuse schimbărilor bruşte de temperatură şi umiditate. De asemenea, nu expuneţi imprimanta la lumină solară directă, surse puternice de lumină, surse de căldură, umezeală excesivă sau praf. Evitaţi locuri expuse la şocuri şi vibraţii. Amplasaţi imprimanta în apropierea unei prize electrice de perete, care să vă faciliteze deconectarea cablului de alimentare. Ţineţi întregul sistem al computerului la distanţă de potenţiale surse de interferenţă electromagnetică, precum difuzoare sau unităţi de bază ale telefoanelor fără fir. Evitaţi utilizarea de prize electrice controlate de întrerupătoare de perete sau temporizatoare automate. O întrerupere a alimentării cu tensiune poate cauza ştergerea informaţiilor din memoria imprimantei sau computerului dvs. De asemenea, evitaţi utilizarea de prize electrice care se află în acelaşi circuit cu motoare de dimensiuni mari sau cu alte aparate care pot cauza fluctuaţii de tensiune. Utilizaţi o priză electrică cu împământare; nu utilizaţi un ştecăr adaptor. Dacă intenţionaţi să utilizaţi un suport pentru imprimantă, respectaţi aceste indicaţii: - Utilizaţi un suport care poate susţine o greutate de cel puţin două ori mai mare decât cea a imprimantei. - Nu utilizaţi niciodată un suport care înclină imprimanta. Aceasta trebuie menţinută întotdeauna dreaptă. - Poziţionaţi cablul de alimentare şi cablul de interfaţă ale imprimantei astfel încât acestea să nu obstrucţioneze alimentarea cu hârtie. Dacă este posibil, fixaţi cablurile de un picior al suportului. ### Când întreţineţi imprimanta Deconectaţi imprimanta înainte de a o curăţa şi întotdeauna curăţaţi-o cu o bucată de material textil umed. Nu vărsaţi lichid în imprimantă. Nu încercaţi să reparaţi imprimanta pe cont propriu, după cum se prezintă în acest ghid. Deconectaţi imprimanta şi adresaţi-vă personalului de service calificat în următoarele situaţii: i. Dacă ştecărul sau cablul de alimentare este deteriorat. ii. Dacă în imprimantă s-a scurs lichid. iii. Dacă imprimanta a fost scăpată sau carcasa s-a deteriorat. iv. dacă imprimanta nu funcţionează normal sau prezintă modificări evidente de performanţă. Nu utilizaţi în interiorul şi în apropierea acestui produs pulverizatoare care conţin gaz inflamabil. În caz contrar se poate produce incendiu. Reglaţi numai acei parametri de control care sunt menţionaţi în instrucţiunile de operare. Dacă intenţionaţi să utilizaţi imprimanta în Germania, reţineţi următoarele: Pentru a asigura o protecţie la scurtcircuit şi la suprasarcină adecvată acestei imprimante, instalaţia electrică a clădirii trebuie să fie protejată de un întreruptor de 16 A. Bei Anschluss des Druckers an die Stromversorgung muss sichergestellt werden, dass die Gebaudeinstallation mit einer 16 A-Sicherung abgesichert ist. Nu atingeţi cablul alb din imprimantă. ### Când manipulaţi hârtia Nu încărcaţi hârtia care este curbată sau a fost deja îndoită. ### Când operaţi imprimanta Reglaţi numai acei parametri de control care sunt menţionaţi în documentaţia utilizatorului. Reglarea necorespunzătoare a altor parametri de control poate duce la defecţiuni care necesită reparaţii majore de către un tehnician calificat. Ori de câte ori opriţi imprimanta, aşteptaţi cel puţin cinci secunde înainte de a o reporni; în caz contrar, puteţi deteriora imprimanta. Nu opriţi imprimanta în timpul tipăririi auto testului. Întotdeauna apăsaţi pe butonul Pause pentru a opri tipărirea, apoi opriţi imprimanta. Nu reconectaţi cablul de alimentare la o priză electrică care are o tensiune necorespunzătoare imprimantei dvs. Niciodată nu înlocuiţi de unul singur capul de tipărire; puteţi deteriora imprimanta. De asemenea, alte componente ale imprimantei trebuie verificate la înlocuirea capului de tipărire. Trebuie să deplasaţi cu mâna capul de tipărire pentru a înlocui cartuşul cu bandă. Dacă tocmai aţi utilizat imprimanta, capul de tipărire poate fi fierbinte; lăsaţi-l să se răcească câteva minute înainte de a-l atinge. ### Restricţie de utilizare Când acest produs este utilizat pentru aplicaţii care necesită fiabilitate/siguranţă ridicată cum ar fi dispozitive de transport aerian, feroviar, maritim, rutier etc.; dispozitive de prevenire a dezastrelor; diferite dispozitive de siguranţă etc.; sau dispozitive funcţionale/de precizie etc., trebuie să utilizaţi acest produs doar după ce luaţi în considerarea includerea de dispozitive de siguranţă şi redundante în proiectul dvs. pentru a menţine siguranţa şi fiabilitatea totală a sistemului. Deoarece acest produs nu a fost destinat pentru utilizarea în aplicaţii care necesită fiabilitate/siguranţă extrem de ridicată, precum echipament aerospaţial, echipament de comunicaţii principal, echipament de control al energiei nucleare sau echipament medical legat de îngrijirea medicală directă etc., vă rugăm să luaţi singur o decizie privind adecvarea acestui produs după o evaluare completă. Sus ## Pentru utilizatorii din Marea Britanie ### Utilizarea opţiunilor Epson (UK) Limited nu va fi răspunzătoare pentru nicio pagubă sau defecţiune cauzată de utilizarea oricăror opţiuni sau produse consumabile altele decât cele proiectate ca fiind Produse Epson Originale sau Produse Aprobate Epson de către Epson (UK) Limited. ### Informaţii de siguranţă Avertisment:
Acest echipament trebuie legat la împământare. Consultaţi plăcuţa de identificare cu valoarea tensiunii şi verificaţi dacă tensiunea echipamentului corespunde cu tensiunea de alimentare.
Important: Conductoarele cablului de alimentare de la reţea conectat la acest echipament sunt colorate conform următorului cod: Verde şi galben — Împământare Albastru — Nul Maro — Fază Dacă trebuie să montaţi un ştecăr: Întrucât culorile terminalelor cablului principal al acestui produs ar putea să nu corespundă cu marcajele colorate utilizate pentru identificarea terminalelor ştecărului, vă rugăm să procedaţi după cum urmează: Conductorul verde şi galben trebuie conectat la terminalul ştecărului care este marcat cu litera E sau cu simbolul de împământare (). Conductorul albastru trebuie conectat la terminalul ştecărului marcat cu litera N. Conductorul maro trebuie conectat la terminalul ştecărului marcat cu litera L. Dacă se defectează ştecărul, înlocuiţi setul de cablu sau consultaţi un electrician calificat. Înlocuiţi siguranţele numai cu o siguranţă de mărime şi valoare nominală corespunzătoare. Sus |