| Kezdőlap > Biztonság # Biztonsági előírások A Vigyázat!, Figyelem! és Megjegyzés címkével megjelölt utasítások Forró alkatrészekre figyelmeztető szimbólum Fontos biztonsági előírások Az egyesült királyságbeli felhasználóknak ## A Vigyázat!, Figyelem! és Megjegyzés címkével megjelölt utasítások Vigyázat!
Az ilyen utasításokat a testi sérülések elkerülése érdekében gondosan be kell tartani.
Figyelem!
Az ilyen utasításokat a berendezés sérüléseinek elkerülése végett kell betartani.
Megjegyzés
Az ilyen részek a nyomtató használatára vonatkozó fontos információkat és hasznos tanácsokat tartalmaznak.
Lap teteje ## Forró alkatrészekre figyelmeztető szimbólum
| Ez a szimbólum a nyomtatófejen és más alkatrészeken található, és azt jelzi, hogy az adott alkatrész forró lehet. Közvetlenül a nyomtató használata után ne érintse meg ezeket az alkatrészeket. Mielőtt megérinti, hagyja őket néhány percig lehűlni.
Lap teteje ## Fontos biztonsági előírások A nyomtató használatának megkezdése előtt olvassa el ezeket a biztonsági előírásokat. Emellett tartsa be a nyomtatón feltüntetett összes figyelmeztetést és előírást. ### A nyomtató üzembe helyezése Ne helyezze a nyomtatót instabil felületre, hősugárzó vagy más hőforrás közelébe. Helyezze a nyomtatót stabil, sík felületre. A nyomtató döntött helyzetben nem működik megfelelően. Ne tegye a készüléket puha, instabil felületre, például ágyra, kanapéra, vagy zárt helyre, mert ez korlátozza a légáramlást. Ne fedje le a nyomtató nyílásait, és ne helyezzen tárgyakat ezekbe a nyílásokba. A nyomtató körül hagyjon elegendő helyet a kezeléshez és a karbantartáshoz. A nyomtatót helyezze olyan helyre, ahol könnyen tudja a hálózathoz csatlakoztatni (amennyiben azt hálózathoz csatlakoztatja). Csak a nyomtatón feltüntetett paraméterekkel rendelkező hálózati feszültséget használjon. Ha nem tudja pontosan, hogy milyen hálózati feszültség érhető el, további információért forduljon a helyi áramszolgáltató vállalathoz vagy a készülék eladójához. Minden készüléket megfelelően földelt konnektorhoz csatlakoztasson. Ne használjon olyan konnektort, amely gyakran ki- és bekapcsolódó készülékekkel (például fénymásolókkal vagy légkondicionáló rendszerekkel) azonos áramkörön van. Ne használjon sérült vagy kopott hálózati kábelt. Vigyázzon, hogy a tápkábel ne legyen kitéve dörzsölődésnek, ne érintkezzen éles felületekkel, ne gyűrődjön és ne gubancolódjon össze. Ha hosszabbító kábellel használja a nyomtatót, ügyeljen rá, hogy az összes csatlakoztatott berendezés amperben mért áramfelvétele ne haladja meg a hosszabbító vezeték engedélyezett áramerősségét. Arra is ügyeljen, hogy a fali konnektorba csatlakozó összes készülék együttes áramfelvétele ne haladja meg a konnektor engedélyezett áramleadását. A készülékhez csak a mellékelt tápkábelt használja. Más kábel használata áramütést okozhat és tűzveszélyes. A készülék tápkábele csak ehhez a készülékhez használható. Ha más készülékhez használják, tűz keletkezhet, vagy áramütést okozhat. Győződjön meg róla, hogy a váltóáramú tápkábel megfelel a helyi biztonsági szabványoknak. Kerülje a nyomtató olyan helyeken való használatát és tárolását, amelyek a hőmérséklet vagy a páratartalom hirtelen változásainak vannak kitéve. A készüléket ne tegye olyan helyre, ahol közvetlen napsugárzásnak, erős fénynek, magas hőmérsékletnek, nagy páratartalomnak vagy pornak lehet kitéve. Az olyan helyeket is kerülje, ahol ütődés vagy rázkódás veszélyének van kitéve a készülék. A nyomtatót helyezze fali konnektor közelébe, hogy a tápkábelt egyszerűen csatlakoztathassa. Az egész számítógépes rendszert tartsa távol olyan készülékektől, amelyek elektromágneses interferenciát okozhatnak. Ne használjon fali kapcsolóról vagy automatikus időzítőről vezérelt konnektorokat. Az áramellátás megszakadása esetén a nyomtató vagy a számítógép memóriájában lévő adatok törlődhetnek. Ne csatlakoztassa a készüléket olyan konnektorhoz, amely feszültségingadozásokat okozó készülékekkel vagy nagy motorokkal egy áramkörön van. Földelt konnektort használjon; ne használjon csatlakozóadaptert. Ha nyomtatóállványt kíván használni, kövesse az alábbiakat: - Olyan állványt használjon, amely elbírja a nyomtató tömegének legalább kétszeresét. - Soha ne használjon olyan állványt, amely megbillenti a nyomtatót. A nyomtatónak mindig vízszintes helyzetben kell lennie. - A nyomtató tápkábelét és hálózati kábelét úgy helyezze el, hogy azok ne akadályozzák a papírbetöltést. Ha megoldható, a kábeleket rögzítse a nyomtatóállvány egyik lábához. ### A nyomtató karbantartása Tisztítás előtt húzza ki a tápkábelt a konnektorból, és a nyomtatót nedves ruhával tisztítsa meg. Ne öntsön folyadékot a nyomtatóba. Az útmutatóban ismertetett eseteket kivéve ne próbálja a nyomtatót házilag szerelni. Ha a következő helyzetek bármelyike előállna, húzza ki a nyomtatót a konnektorból, majd forduljon a javításhoz értő szakemberhez: i. Ha a tápkábel vagy a dugasz megsérült. ii. Ha folyadék került a nyomtatóba. iii. Ha a nyomtató leesett, vagy a készülékház megsérült. iv. Ha a nyomtató a normálistól eltérően működik, vagy teljesítményében észlelhető változás állt be. Ne használjon a termék belsejében és közelében gyúlékony gázokat tartalmazó aeroszolos sprayeket. Az ilyen termékek használata tüzet idézhet elő. Ne módosítsa olyan kezelőszervek beállításait, amelyeket a használati útmutatók nem ismertetnek. Ha a nyomtatót Németországban szándékozik használni, vegye figyelembe a következőket: A nyomtató rövidzár és túláram elleni megfelelő megvédése érdekében az áramkört 16 amperes kismegszakítóval kell ellátni. Bei Anschluss des Druckers an die Stromversorgung muss sichergestellt werden, dass die Gebaudeinstallation mit einer 16 A-Sicherung abgesichert ist. Ne érjen a fehér kábelhez a nyomtató belsejében. ### Papírkezelés Ne töltsön be gyűrött vagy korábban összehajtott papírt. ### A nyomtató használata Ne módosítsa olyan kezelőszervek beállításait, amelyeket a kezelési dokumentáció nem ismertet. Ellenkező esetben a készülék megsérülhet, vagy előfordulhat, hogy csak hozzáértő szakember segítségével javítható meg. Ha kikapcsolja a nyomtatót, és újra be szeretné kapcsolni, a visszakapcsolás előtt várjon legalább öt másodpercig. Ellenkező esetben kárt okozhat a nyomtatóban. Az önteszt nyomtatása közben ne kapcsolja ki a nyomtatót. Mindig állítsa le a nyomtatást a Pause gombbal, csak azután kapcsolja ki a nyomtatót. Ne dugja be a nyomtatót olyan konnektorba, amelynek a feszültsége nem egyezik meg a készülék feszültségével. Soha ne cserélje ki saját kezűleg a nyomtatófejet, mert ezzel tönkreteheti a nyomtatót. A nyomtatófej cseréjét követően a készülék egyéb alkatrészeit is ellenőrizni kell. A szalagkazetta kicseréléséhez a nyomtatófejet kézzel kell arrébb helyeznie. Közvetlenül nyomtatás után a nyomtatófej forró lehet; mielőtt hozzáér, hagyja néhány percig lehűlni. ### Használat korlátozása Ha a terméket nagy megbízhatóságot/biztonségiot igénylő alkalmazásokhoz használják, pl. légi, vasúti, tengeri, közúti stb. közlekedési eszközökkel, katasztrófa-elhárító eszközökkel, különféle biztonségi és hasonló eszközökkel stb., illetve funkcionális/precíziós eszközökkel stb., a terméket kizárólag azt követően vegye használatba, hogy figyelembe vette a rendszer meghibásodásbiztos és redundáns jellegét a biztonság és teljes megbízhatóság érdekében. Mivel a terméket nem ajánlott használni olyan alkalmazásokban, amelyek rendkívül nagy megbízhatóságot/biztonságot igényelnek úgymint repülés- és űrtechnikai eszközök, elsődleges távközlési berendezések, nukleáris erőművi szabályozórendszerek, vagy orvosi berendezések, győződjön meg a termék alkalmasságáról egy teljes elemzést követően. Lap teteje ## Az egyesült királyságbeli felhasználóknak ### Kiegészítők használata Az Epson (UK) Limited nem vállal felelősséget az olyan károkért és problémákért, amelyek az Epson (UK) Limited által Eredeti Epson terméknek, vagy az Epson által jóváhagyott terméknek nem minősített kiegészítők vagy fogyóeszközök használatából származnak. ### Biztonsági tájékoztató Vigyázat!
A készüléket földelni kell. Ellenőrizze, hogy a készüléken feltüntetett névleges feszültség megegyezik-e az elektromos hálózat feszültségével.
Fontos! A tápkábel vezetékei színkódoltak; az egyes színek jelentése: Zöld és sárga — Föld Kék — Nulla Barna — Fázis Ha dugaszt kell felszerelnie: Ha a készülék tápkábeleinek színei nem egyeznek a dugasz csatlakozóinak színkódolásával, tegye a következőket: A zöld és a sárga vezetéket az aljzat E betűvel vagy a Föld szimbólummal () jelölt csatlakozójához kell kötni. A kék vezetéket az aljzat N betűvel jelölt csatlakozójához kell kötni. A barna vezetéket az aljzat L betűvel jelölt csatlakozójához kell kötni. Ha a dugasz megsérül, cserélje ki az egész vezetéket, vagy forduljon szakképzett villanyszerelőhöz. Biztosítékcsere alkalmával ügyeljen rá, hogy az új biztosíték mérete és tűrőképessége megfeleljen az előírásoknak. Lap teteje |