| Acasă > Manipularea hârtiei # Imprimarea pe hârtie continuă Imprimarea cu ajutorul mecanismului de tracţiune prin împingere Îndepărtarea unui document imprimat din mecanismul de tracţiune prin împingere Comutarea înapoi la coli unice Reglarea poziţiei de început de formular Avansarea hârtiei continue până în poziţia de tăiere Imprimanta dumneavoastră poate lucra cu hârtie continuă, cu ajutorul mecanismului de tracţiune. ## Imprimarea cu ajutorul mecanismului de tracţiune prin împingere Când utilizaţi mecanismul de tracţiune prin împingere, se recomandă setarea caracteristicii Auto tear off (Tăiere automată) din modul Default Setting (Setare implicită) la valoarea On. Consultaţi Despre setările implicite ale imprimantei dumneavoastră. Urmaţi aceşti paşi pentru a încărca hârtia continuă folosind mecanismul de tracţiune prin împingere:
| Asiguraţi-vă că imprimanta este oprită. Îndepărtaţi ghidajul hârtiei şi aduceţi maneta de eliberare a hârtiei în poziţia pentru hârtie continuă.
Notă:
Capacul imprimantei este eliminat din ilustraţie pentru a prezenta detaliile; nu trebuie să îl scoateţi.
| Eliberaţi unităţile rolelor dinţate trăgând spre înainte blocajele rolelor dinţate.
| Glisaţi rola dinţată din stânga utilizând marcajul săgeată de pe imprimantă ca ghidaj. Imprimanta imprimă la dreapta marcajului săgeată. Împingeţi înapoi maneta de blocare a rolei dinţate pentru a bloca rola. Apoi, glisaţi unitatea rolei dinţate din dreapta pentru a se potrivi cu lăţimea hârtiei dumneavoastră, dar nu o blocaţi. Deplasaţi suportul de hârtie astfel încât să fie poziţionat la jumătatea distanţei dintre unităţile rolelor dinţate.
| Asiguraţi-vă că hârtia are latura de început dreaptă, fără îndoituri. Deschideţi capacele rolelor dinţate. Potriviţi primele găuri ale hârtiei peste dinţii rolei, apoi închideţi capacele roţilor dinţate. Glisaţi unitatea rolei dinţate din dreapta pentru a înlătura orice îndoitură a hârtiei, apoi blocaţi-o. Acum, hârtia se află în poziţia de staţionare.
Notă:
Dacă hârtia continuă devine prea puţin sau prea mult întinsă, reglaţi poziţia rolei dinţate din dreapta.
Precauţie:
Utilizaţi butonul de alimentare cu hârtie din partea dreaptă a imprimantei numai pentru a remedia problemele de blocare a hârtiei şi numai atunci când imprimanta este oprită. În caz contrar, puteţi defecta imprimanta sau puteţi face ca imprimanta să piardă poziţia de început de formular.
| Pentru a preveni blocarea hârtiei imprimate, ataşaţi ghidajul hârtiei prin potrivirea crestăturilor peste pinii de montare ai imprimantei, după cum este indicat mai jos. Apoi glisaţi ghidajul hârtiei spre partea frontală a imprimantei până când auziţi un clic şi deplasaţi ghidajele de margine în lateral.
| Porniţi imprimanta.
| Asiguraţi-vă că este închis capacul imprimantei. Apăsaţi butonul Load/Eject pentru a înainta hârtia în poziţia de încărcare. Când imprimanta primeşte date, începe să imprime automat.
| După terminarea imprimării, urmaţi paşii din următoarea secţiune pentru a tăia documentele imprimate. Dacă prima linie imprimată pe pagină este prea sus sau prea jos, puteţi modifica poziţia utilizând caracteristica Micro Adjust (Reglaj fin). Consultaţi Reglarea poziţiei de început de formular.
Precauţie:
Nu utilizaţi niciodată butonul de alimentare cu hârtie pentru a regla poziţia de început de formular; acest lucru poate defecta imprimanta sau poate cauza pierderea poziţiei de început de formular de către imprimantă.
Când trimiteţi mai multe date, hârtia revine automat în poziţia de încărcare. Sus ## Îndepărtarea unui document imprimat din mecanismul de tracţiune prin împingere Urmaţi aceşti paşi pentru a îndepărta documentul imprimat:
| Apăsaţi pe butonul Tear Off (Font). Asiguraţi-vă că lumina Tear Off (Font) se aprinde intermitent. (Acest lucru indică faptul că hârtia se află în poziţia sa actuală de tăiere.)
| Deschideţi capacul ghidajului de hârtie, apoi tăiaţi documentele imprimate utilizând muchia de tăiere a unităţii de tensionare a hârtiei.
Notă:
Dacă perforaţiile hârtiei nu sunt aliniate corespunzător cu muchia de tăiere, puteţi regla poziţia de tăiere utilizând caracteristica Micro Adjust (Reglaj fin). Consultaţi Reglarea poziţiei de tăiere a hârtiei.
Precauţie:
Nu utilizaţi niciodată butonul de alimentare cu hârtie pentru a regla poziţia de tăiere; acest lucru poate defecta imprimanta sau poate cauza pierderea poziţiei de tăiere de către imprimantă.
| Închideţi capacul ghidajului de hârtie.
Când reluaţi imprimarea, imprimanta retrage automat hârtia în poziţia de început de formular şi începe să imprime. Pentru a deplasa hârtia continuă în poziţia de aşteptare, în care puteţi îndepărta hârtia, apăsaţi pe butonul Load/Eject. Apoi, deschideţi capacele rolei dinţate ale mecanismului de tracţiune şi scoateţi hârtia. Precauţie:
Tăiaţi întotdeauna documentul imprimat înainte de a apăsa pe butonul Load/Eject. Alimentarea inversă simultană a câtorva pagini poate cauza blocarea hârtiei.
Sus ## Comutarea înapoi la coli unice Pentru a comuta la coli unice, apăsaţi pe butonul Load/Eject; imprimanta trage hârtia înapoi în poziţia de aşteptare. Apoi, urmaţi paşii din Încărcarea colilor unice. Precauţie:
Tăiaţi întotdeauna documentul imprimat înainte de a apăsa pe butonul Load/Eject. Alimentarea inversă simultană a câtorva pagini poate cauza blocarea hârtiei.
Sus ## Reglarea poziţiei de început de formular Poziţia de început de formular este poziţia din pagină de unde imprimanta începe să imprime. Dacă imprimarea este prea sus sau prea jos pe pagină, puteţi utiliza caracteristica de reglaj fin pentru a ajusta poziţia de început de formular. Urmaţi aceşti paşi: Precauţie:
Nu utilizaţi niciodată butonul de alimentare cu hârtie pentru a regla poziţia de început de formular; acest lucru poate defecta imprimanta sau poate cauza pierderea poziţiei de început de formular de către imprimantă.
Notă:
Setările poziţiei de început de formular sunt valabile până când le modificaţi, chiar dacă opriţi imprimanta. Setarea de margine de sus efectuată în unele aplicaţii software suprascrie setarea de poziţie a începutului de formular efectuată prin caracteristica Micro Adjust (Reglaj fin). Dacă este cazul, reglaţi poziţia de început de formular din aplicaţia software.
| Asiguraţi-vă că imprimanta este pornită.
| Dacă este cazul, încărcaţi hârtia aşa cum este descris în acest capitol.
| Îndepărtaţi capacul imprimantei.
| Menţineţi apăsat butonul Pause aproximativ trei secunde. Lumina Pause începe să lumineze intermitent şi imprimanta intră în modul Micro Adjust (Reglaj fin).
| Apăsaţi pe butonul LF/FF pentru a deplasa poziţia de început de formular mai jos în pagină sau apăsaţi pe butonul Load/Eject pentru a deplasa poziţia de început de formular mai sus în pagină.
* capac de plastic pentru bandă Notă:
Imprimanta are o poziţie minimă şi una maximă pentru început de formular. Dacă încercaţi să depăşiţi aceste limite, imprimanta emite un semnal sonor şi opreşte deplasarea hârtiei. Când hârtia ajunge în poziţia implicită de început de formular, imprimanta emite, de asemenea, un semnal sonor şi opreşte imediat deplasarea hârtiei. Puteţi folosi poziţia implicită ca punct de referinţă când reglaţi poziţia de început de formular.
| După stabilirea poziţiei de început de formular, apăsaţi pe butonul Pause pentru a părăsi modul Micro Adjust.
Sus ## Avansarea hârtiei continue până în poziţia de tăiere Dacă utilizaţi mecanismul de tracţiune prin împingere, puteţi folosi caracteristica de tăiere a hârtiei pentru a avansa hârtia continuă până la muchia de tăiere a imprimantei la terminarea imprimării. Apoi, puteţi tăia uşor documentul imprimat. Când reluaţi tipărirea, imprimanta retrage automat hârtia în poziţia de început de formular astfel încât puteţi economisi hârtia care în mod normal s-ar pierde între două documente tipărite. Aşa cum este descris mai jos, puteţi utiliza caracteristica de tăiere a hârtiei în două moduri: manual, prin apăsarea butonului imprimantei Tear Off (Font) sau automat, prin pornirea modului de tăiere hârtie automat. Precauţie:
Nu utilizaţi niciodată caracteristica de tăiere a hârtiei (aşa cum este descris mai jos) pentru a alimenta hârtie continuă cu etichete pe spate; acestea se pot desprinde de pe coala suport şi pot bloca imprimanta.
### Utilizarea butonului Tear Off După terminarea imprimării documentului, asiguraţi-vă că lumina Tear Off (Font) nu clipeşte. Apăsaţi pe butonul Tear Off (Font). Imprimanta avansează hârtia până la muchia de tăiere. Notă:
Dacă indicatorul luminos Tear Off (Font) se aprinde intermitent, hârtia se află în poziţia de tăiere. Dacă apăsaţi din nou pe butonul Tear Off (Font), imprimanta înaintează hârtia în următoarea poziţie de început de formular.
### Avansarea automată a hârtiei până în poziţia de tăiere Pentru avansa automat documentele imprimate în poziţia de tăiere, trebuie să porniţi modul de tăiere hârtie automat şi să selectaţi lungimea de pagină corespunzătoare pentru hârtie continuă în modul Default Setting (Setare implicită). Pentru instrucţiuni, consultaţi Modificarea setărilor implicite. Când tăierea automată este pornită, imprimanta avansează automat hârtia în poziţia de tăiere de fiecare dată când primeşte o pagină completă de date sau o comandă de alimentare cu formular care nu este urmată de nicio dată. ### Reglarea poziţiei de tăiere a hârtiei Dacă perforaţiile hârtiei nu sunt aliniate la muchia de tăiere, puteţi utiliza caracteristica Micro Adjust (Reglaj fin) pentru a deplasa perforaţiile în poziţia de tăiere a hârtiei. Urmaţi aceşti paşi pentru a regla poziţia de tăiere a hârtiei: Precauţie:
Nu utilizaţi niciodată butonul de alimentare cu hârtie pentru a regla poziţia de tăiere; acest lucru poate defecta imprimanta sau poate cauza pierderea poziţiei de tăiere de către imprimantă.
Notă:
Setările poziţiei de tăiere a hârtiei sunt valabile până când le modificaţi, chiar dacă opriţi imprimanta.
| Asiguraţi-vă că lumina Tear Off (Font) se aprinde intermitent (hârtia se află în poziţia sa actuală de tăiere). Este posibil să fie nevoie să apăsaţi pe butonul Tear Off (Font) pentru a avansa hârtia în poziţia de tăiere.
| Deschideţi capacul ghidajului de hârtie.
| Menţineţi apăsat butonul Pause aproximativ trei secunde. Lumina Pause începe să pâlpâie şi imprimanta intră în modul Micro Adjust (Reglaj fin).
| Apăsaţi butonul LF/FF pentru a trage hârtia înapoi sau apăsaţi butonul Load/Eject pentru a deplasa hârtia înainte, până când perforaţiile hârtiei sunt aliniate la muchia de tăiere.
* muchia de tăiere Notă:
Când hârtia ajunge în poziţia implicită, imprimanta emite un semnal sonor şi opreşte deplasarea hârtiei. Imprimanta are o poziţie minimă şi una maximă pentru tăiere. Dacă încercaţi să depăşiţi poziţia de tăiere, imprimanta emite un semnal sonor şi opreşte deplasarea hârtiei.
| După stabilirea poziţiei de tăiere a hârtiei, apăsaţi pe butonul Pause pentru a părăsi modul Micro Adjust (Reglaj fin).
| Tăiaţi paginile tipărite.
Când reluaţi tipărirea, imprimanta retrage automat hârtia în poziţia de început de formular şi începe să tipărească. Sus |