| Начална страница > Безопасност # Инструкции за безопасност Предупреждение, внимание и забележки Символ "Внимание, нагорещени части" Важни инструкции за безопасност За потребители от Обединеното кралство ## Предупреждение, внимание и забележки Предупреждение
трябва да бъде спазвано грижливо, за да се избегнат телесни наранявания.
Внимание
трябва да се спазва, за да се избегне повреждане на оборудването.
Забележките
съдържат важна информация и полезни съвети относно работата на принтера.
Горен ## Символ "Внимание, нагорещени части"
| Този символ е поставен върху печатащата глава и други части, за да покаже, че те могат да бъдат горещи. Никога не докосвайте тези части веднага след използване на принтера. Оставете ги да изстинат няколко минути преди да ги докоснете.
Горен ## Важни инструкции за безопасност Преди да използвате принтера, прочетете всички инструкции за безопасност. Освен това следвайте всички предупреждения и инструкции, нанесени върху самия принтер. ### Когато определяте мястото на принтера Не поставяйте принтера върху нестабилна повърхност, нито близо до радиатор или източник на топлина. Поставете принтера върху плоска стабилна повърхност. Принтерът няма да работи правилно, ако е наклонен или поставен под ъгъл. Не поставяйте този продукт върху мека нестабилна повърхност като легло, диван или в малко затворено пространство, тъй като това ограничава вентилацията. Не запушвайте и не закривайте прорезите и отворите в корпуса на принтера и не пъхайте предмети през прорезите. Оставете достатъчно място около принтера за улесняване на работата и обслужването. Поставете принтера на място, където при необходимост лесно можете да го свържете с мрежовия интерфейсен кабел. Използвайте само захранващи източници от типа, указан върху етикета на принтера. Ако не сте сигурни какви са характеристиките на електрическото захранване във вашия район, се свържете с местната компания за електроснабдяване или се консултирайте с вашия доставчик. Свържете цялото оборудване към правилно заземени електрически контакти. Избягвайте използването на контакти, намиращи се в една и съща електрическа верига с фотокопирни машини или климатици, които редовно се включват и изключват. Не използвайте повреден или протрит захранващ кабел. Захранващият кабел трябва да бъде поставен така, че да се избегне механичното му повреждане, срязване, протриване, прегъване, оплитане и други повреди. Ако използвате разклонител за принтера, уверете се, че общият номинален ток на всички устройства, включени към разклонителя, не надвишава номиналния ток на разклонителя. Уверете се също така, че общият ток на всички устройства, включени към електрическия контакт, не надвишава номиналния ток на контакта. Използвайте само захранващия кабел, който пристига заедно с продукта. Използването на друг кабел може да доведе до пожар или електрически удар. Захранващият кабел на продукта трябва да се използва само за този продукт. Използването му с друг продукт може да доведе до пожар или електрически удар. Уверете се, че захранващият кабел отговаря на съответните местни стандарти за безопасност. Избягвайте да използвате или съхранявате принтера на места с резки промени на температурата и влажността. Пазете принтера от пряка слънчева светлина, силна светлина, източници на топлина, прекомерна влажност или прах. Избягвайте места, изложени на удари и вибрации. Поставете принтера близо до контакта в стената, където лесно можете да извадите щепсела. Дръжте цялата компютърна система далеч от потенциални източници на електромагнитни смущения, като високоговорители или базови станции на безжични телефони. Избягвайте контакти, управлявани от превключватели или автоматични таймери. Прекъсването на захранването може да причини изтриване на информацията, запаметена във вашия принтер или компютър. Избягвайте контакти, включени в контурите на мощни мотори или други уреди, които могат да причинят колебания на напрежението. Използвайте заземени контакти - не използвайте адаптери за щепсела. Ако искате да използвате стойка за принтера, следвайте тези указания: - Използвайте стойка, която може да поддържа два пъти теглото на принтера. - Никога не използвайте стойка, която накланя принтера. Принтерът винаги трябва да бъде в хоризонтално положение. - Поставете захранващия кабел и интерфейсния кабел, така че да не пречат на подаването на хартия. Ако е възможно, закрепете кабелите към краката на стойката. ### Когато осъществявате поддръжка на принтера Изключете принтера от контакта преди да го почистите и винаги го почиствайте само с влажна кърпа. Не разливайте течности върху принтера. Не се опитвайте да ремонтирате принтера сами, освен ако това не е изрично посочено в настоящето ръководство. Изключете принтера от контакта и за извършване на ремонт се обърнете към квалифициран сервизен персонал в следните случаи: i. при повреда на захранващия кабел или щепсела; ii. при попадане на течност в принтера; iii. при изпускане на принтера или повреда на корпуса; iv. ако принтерът не работи нормално или показва забележима промяна в техническите си характеристики. Да не се използват аерозолни флакони с възпламеним газ в близост до или във вътрешността на този продукт. Това може да предизвика пожар. Правете настройки само на функциите, описани в инструкциите за работа. Ако възнамерявате да използвате принтера в Германия, спазвайте следното: За да осигурите подходяща защита от късо съединение и свръхнапрежение, сградната инсталация трябва да бъде защитена с 16-амперов предпазител. Bei Anschluss des Druckers an die Stromversorgung muss sichergestellt werden, dass die Gebaudeinstallation mit einer 16 A-Sicherung abgesichert ist. Не докосвайте белия кабел в принтера. ### При работа с хартията Не зареждайте извита или сгъната хартия. ### Когато работите с принтера Правете настройки само на командите, които са описани в документацията за потребителя. Неправилното настройване на други функции и команди може да доведе до повреди, изискващи продължителен ремонт от квалифициран техник. След изключване на принтера винаги изчаквайте поне пет секунди, преди да го включите отново - в противен случай можете да го повредите. Не изключвайте принтера по време на отпечатване на резултати от самодиагностика. Винаги натискайте бутона Pause, за да спрете отпечатването и след това изключете принтера. Не включвайте захранващия щепсел в електрически контакт с неподходящо напрежение за принтера. Никога не сменяйте сами печатащата глава, защото можете да повредите принтера. Освен това при смяна на печатащата глава трябва да се проверят и други части на принтера. Трябва да придвижите ръчно печатащата глава, за да замените касетата с лента. Ако току-що сте използвали принтера, печатащата глава може да е нагорещена; оставете я да изстине за няколко минути преди да я докоснете. ### Ограничаване на употребата Когато този продукт се използва за приложения, които изискват голяма надеждност/безопасност като транспортиращи устройства в авиацията, железопътния, морския и автомобилния транспорт; устройства за предотвратяване на бедствия; различни устройства за безопасност и др.; или функционални устройства и устройства с висока прецизност и др., трябва да използвате този продукт само след като обмислите включването на предпазители и допълнителни устройства за Вашия дизайн, за да поддържате безопасността и надеждността на цялата система. Този продукт не е предназначен за приложения, които изискват висока надеждност/безопасност като например космическо оборудване, основно комуникационно оборудване, оборудване за управление на ядрена енергия или медицинско оборудване, свързано с преки медицински грижи и др., вземете сами решение за това до колко е подходящ продуктът след пълна оценка. Горен ## За потребители от Обединеното кралство ### Използване на модули, които се доставят отделно Epson (UK) Limited не носи отговорност за никакви щети или проблеми, произтичащи от използването на опции или консумативи, различни от обозначените от като оригинални Epson продукти или Epson продукти, одобрени от Epson (UK) Limited. ### Информация, свързана с мерките за безопасност Предупреждение:
Това устройство трябва да бъде заземено. Направете справка за номиналната стойност на захранващото напрежение в табелката с техническите данни и проверете дали то съответства на напрежението в мрежата.
Важно: Проводниците на захранващия кабел на това устройство имат изолация, оцветена в съответствие със следния код: Зелено и жълто — земя Синьо — нула Кафяво — фаза Ако трябва да поставите щепсел: Тъй като цветът на изолацията на проводниците от захранващия кабел на това устройство може да не съответства на цветните маркировки, използвани за идентифициране на изводите в щепсела, моля, действайте по следния начин: Жълто-зеленият проводник трябва да бъде свързан към извода на щепсела, който е означен с буквата или със символа за заземяване (). Синият проводник трябва да бъде свързан към извода на щепсела, означен с буквата N. Кафявият проводник трябва да бъде свързан към извода на щепсела, означен с буквата L. Ако щепселът се повреди, сменете го заедно с кабела или се консултирайте с квалифициран електротехник. Сменяйте предпазителите само с такива, които имат необходимите размери и номинални стойности. Горен |