| Početak > Rukovanje papirom # Štampanje na specijalnom papiru Prilagođavanje poluge za debljinu papira Višedelni formulari Koverte Štampač takođe može da štampa na različitim vrstama papira, uključujući i višedelne formulare i koverte. Višedelne formulare ne bi trebalo da štampate ni sa jednom marginom manjom od 13 mm (0,5 inča). Za informacije o preporučenoj oblasti štampanja za koverte pogledajte Preporučeno područje za štampanje. Upozorenje:
Pri štampanju višedelnih formulara, papira koji je deblji od standardnog ili koverti, proverite da li podešavanja aplikativnog softvera zadržavaju štampu u celosti unutar preporučene oblasti štampanja. Štampanjem izvan ivica na ovim papirima može se oštetiti glava štampača.
## Prilagođavanje poluge za debljinu papira Pre štampanja na specijalnom papiru neophodno je da promenite podešavanje debljine papira.. Sledite ove korake za prilagođavanje parametara debljine papira:
| Otvorite poklopac štampača. Poluga za debljinu papira nalazi se na levoj strani štampača. Brojke do poluge pokazuju podešenu debljinu.
| Koristite tabelu prikazanu u nastavku za izbor odgovarajuće debljine papira.
Vrsta papira | Pozicija poluge za debljinu papira
Običan papir | Pojedinačni listovi papira | -1 ili 0
Beskonačan papir
Višedelni formulari | 2 dela (original + 1 kopija) | 1
3 dela (original + 2 kopije) | 2
4 dela (original + 3 kopije) | 3
Koverte | 3 do 5
| Zatvorite poklopac štampača.
Vrh ## Višedelni formulari Možete da koristite beskonačne ili jednolisne višedelne formulare, bez indiga, iz najviše četiri dela (jedan original i tri kopije). Pre nego što počnete da štampate formulare, prilagodite polugu za debljinu papira na način opisan u prethodnom odeljku. Sledeći saveti će vam pomoći da postignete dobre rezultate: Koristite samo beskonačne višedelne formulare koji su spojeni tačkastim lepkom ili papirnim spajalicama. Nikada ne postavljajte višedelne formulare spojene metalnim spajalicama, lepljivom trakom ili neprekidnim lepljenjem. Koristite isključivo jednolisne višedelne formulare koji su linijski lepljeni samo na vrhu. Umetnite formulare tako da lepljena ivica prednjači pri uvlačenju u štampač. Koristite samo one višedelne formulare na kojima nema tragova gužvanja ili savijanja. Ukoliko je potrebno da prilagodite položaj postavljanja, učinite to putem aplikativnog softvera ili promenite položaj postavljanja kako je opisano u Podešavanje pozicije prve linije za štampanje. Kada koristite beskonačne višedelne formulare sa bočnim prelomom, kopije možda neće biti poravnate sa originalom. Ukoliko do toga dođe, podignite vođicu papira. Vrh ## Koverte Koverte možete da postavljate jednu po jednu koristeći vođicu papira. Imajte sledeće savete na umu: Pre postavljanja koverte u štampač postavite polugu za debljinu papira u odgovarajući položaj. Pogledajte Prilagođavanje poluge za debljinu papira. Za postavljanje koverte sledite korake date u Postavljanje pojedinačnih listova papira. Umetnite kovertu u štampač tako da prednjači širom stranom, i to stranom na koju će se štampati okrenutom nadole. Kada postavite kovertu između vođica papira, čvrsto je utisnite i držite je dok se ne uvuče u štampač. Koverte koristite samo pri normalnim uslovima temperature i vlažnosti. Proverite da li otisak u celosti ostaje unutar preporučene oblasti štampanja. Glava štampača ne sme da štampa iza leve ili desne ivice koverte ili nekog drugog debelog papira. (Za specifikacije pogledajte Specifikacije štampača.) Dobra je ideja da se odštampa test-uzorak na običnom pojedinačnom listu papira pre štampanja na kovertama. Vrh |