| Κεντρική σελίδα > Επίλυση προβλημάτων # Εκτύπωση δοκιμαστικής σελίδας Η εκτέλεση της εκτύπωσης δοκιμαστικής σελίδας του εκτυπωτή σάς βοηθά να προσδιορίσετε εάν το πρόβλημα οφείλεται στον εκτυπωτή ή τον υπολογιστή: Εάν τα αποτελέσματα της εκτύπωσης δοκιμαστικής σελίδας είναι ικανοποιητικά, ο εκτυπωτής λειτουργεί σωστά και το πρόβλημα πιθανώς οφείλεται στις ρυθμίσεις του προγράμματος οδήγησης του εκτυπωτή, της εφαρμογής, στον υπολογιστή ή στο καλώδιο διασύνδεσης. (Βεβαιωθείτε ότι χρησιμοποιείτε θωρακισμένο καλώδιο διασύνδεσης.) Εάν η δοκιμαστική σελίδα δεν εκτυπωθεί σωστά, τότε το πρόβλημα οφείλεται στον εκτυπωτή. Για πληροφορίες σχετικά με τις πιθανές αιτίες και τις λύσεις του προβλήματος, ανατρέξτε στην ενότητα Προβλήματα και λύσεις. Μπορείτε να εκτυπώσετε τη δοκιμαστική σελίδα χρησιμοποιώντας είτε μεμονωμένα φύλλα χαρτιού είτε συνεχόμενο χαρτί. Για οδηγίες σχετικά με την τροφοδότηση του χαρτιού, ανατρέξτε στην ενότητα Εκτύπωση σε συνεχόμενο χαρτί ή Εκτύπωση σε μεμονωμένα φύλλα. Προσοχή:
Για την εκτύπωση της δοκιμαστικής σελίδας θα πρέπει να χρησιμοποιήσετε χαρτί με πλάτος τουλάχιστον 210 mm (8,27 ίντσες). Διαφορετικά, η κεφαλή εκτύπωσης θα εκτυπώνει απευθείας πάνω στον κύλινδρο.
Για την εκτύπωση της δοκιμαστικής σελίδας, ακολουθήστε τα παρακάτω βήματα:
| Όταν χρησιμοποιείτε συνεχόμενο χαρτί, βεβαιωθείτε ότι υπάρχει τοποθετημένο χαρτί και ότι ο μοχλός απελευθέρωσης χαρτιού έχει ρυθμιστεί στη σωστή θέση. Στη συνέχεια, απενεργοποιήστε τον εκτυπωτή.
Προσοχή:
Κάθε φορά που απενεργοποιείτε τον εκτυπωτή, πρέπει να περιμένετε τουλάχιστον πέντε δευτερόλεπτα πριν τον ενεργοποιήσετε ξανά. Σε διαφορετική περίπτωση ενδέχεται να προκληθεί βλάβη στον εκτυπωτή.
| Για εκτέλεση της δοκιμής, ενεργοποιήστε τον εκτυπωτή κρατώντας πατημένο το κουμπί LF/FF ή Load/Eject.
Η δοκιμαστική σελίδα εκτυπώνεται με χαρακτήρες Draft, όταν είναι πατημένο το κουμπί LF/FF ή με χαρακτήρες NLQ όταν είναι πατημένο το κουμπί Load/Eject.
| Όταν χρησιμοποιείτε μεμονωμένα φύλλα χαρτιού, τοποθετήστε το χαρτί στον εκτυπωτή.
Μετά από λίγα δευτερόλεπτα, ο εκτυπωτής τροφοδοτεί το χαρτί αυτόματα και ξεκινά την εκτύπωση της δοκιμαστικής σελίδας. Εκτυπώνεται μια σειρά χαρακτήρων. Σημείωση:
Για να σταματήσετε προσωρινά την εκτύπωση της δοκιμαστικής σελίδας, πατήστε το κουμπί Pause. Για να συνεχίσετε τον έλεγχο, πατήστε ξανά το κουμπί Pause.
| Για να τερµατίσετε την εκτύπωση δοκιμαστικής σελίδας, πατήστε το κουµπί Pause, ώστε να σταµατήσει η εκτύπωση. Αν υπάρχει ακόµα χαρτί στον εκτυπωτή, πατήστε το κουµπί LF/FF για εξαγωγή της τυπωµένης σελίδας. Στη συνέχεια, απενεργοποιήστε τον εκτυπωτή.
Προσοχή:
Μην απενεργοποιείτε τον εκτυπωτή κατά την εκτύπωση της δοκιμαστικής σελίδας. Πριν απενεργοποιήσετε τον εκτυπωτή, πατάτε πάντα το κουµπί Pause για να διακόψετε την εκτύπωση και το κουµπί LF/FF για να γίνει εξαγωγή της τυπωµένης σελίδας.