| Начална страница > Работа с хартията # Печат върху непрекъсната хартия Печат при подаване на хартията чрез избутване Изваждане на отпечатан документ от устройството за подаване на хартия чрез избутване Превключване към печат на единични листове Настройване на положението "начало на страница" Придвижване на хартията до ръба за откъсване Вашият принтер може да обработва непрекъсната хартия с помощта на устройството за подаване на хартия. ## Печат при подаване на хартията чрез избутване При използване на устройството за подаване на хартията в положение за подаване чрез избутване е добре да включите функцията Auto tear off (Автоматично откъсване) от режима Default Setting (Настройки по подразбиране) на On. Вижте За настройките по подразбиране на Вашия принтер. Изпълнете следните стъпки, за да заредите непрекъсната хартия при използване на устройството за подаване на хартия чрез избутване:
| Уверете се, че принтерът е изключен. Отстранете водача за хартията и поставете лостчето за освобождаване на хартията в положението за непрекъсната хартия.
Забележка:
Капакът на принтера е отстранен на илюстрацията, за да се виждат повече детайли; не е необходимо да го махате.
| Освободете зъбчатите ролки, като издърпате заключващите ги елементи напред.
| Плъзнете лявата зъбчата ролка, като използвате стрелката на принтера за направляваща. Принтерът печата вдясно от стрелката. Бутнете заключващото лостче на зъбците назад, за да ги фиксирате на място. След това плъзнете дясната зъбчата ролка, така че да съответства на ширината на хартията, но не я фиксирайте. Преместете опората на хартията, така че да се намира на средата между зъбчатите ролки.
| Уверете се, че хартията завършва с добре оформен и прав водещ ръб. Отворете капачетата на зъбците. Поставете първите отвори от перфорацията на хартията върху зъбците и след това затворете капачетата на зъбците. Плъзнете дясната зъбчата ролка, за да отстраните всяко провисване на хартията и я фиксирайте на мястото й. Сега хартията е в положение "паркиране".
Забележка:
Ако непрекъсната хартия се отпусне или обтегне прекалено много, регулирайте положението й с помощта на дясната зъбчата ролка.
Внимание:
Използвайте ръкохватката за подаване на хартия, разположена от дясната страна на принтера, само за отстраняване на заседналата хартия и само при изключен принтер. В противен случай можете да повредите принтера или да го накарате да загуби положението "начало на страница".
| За да предотвратите засядане на хартията, поставете водача за хартия, като напаснете жлебовете му върху монтажните издатини на принтера, както е показано по-долу. След това плъзнете водача за хартия към предната част на принтера, докато усетите щракване и местете водачите на ръбовете настрани.
| Включете принтера.
| Уверете се, че капакът на принтера е затворен. Натиснете бутона Load/Eject, за да подадете хартията в положението за зареждане. Когато принтерът получи данни, той започва да печата автоматично.
| След като приключите с отпечатването, изпълнете стъпките, описани в следващия раздел, за да откъснете отпечатания документ. Ако първият отпечатан ред на страницата се намира прекалено високо или прекалено ниско, можете да промените положението му чрез функцията Micro Adjust (Микронастройка). Вижте Настройване на положението "начало на страница".
Внимание:
Никога не използвайте ръкохватката за подаване на хартия, за да регулирате положението "начало на страница"; ако направите това, можете да повредите принтера или да го накарате да загуби положението "начало на страница".
Когато изпращате още данни, принтерът автоматично връща хартията обратно в положението за зареждане. Горен ## Изваждане на отпечатан документ от устройството за подаване на хартия чрез избутване За да извадите отпечатания документ, изпълнете следните стъпки:
| Натиснете бутона Tear Off (Font). Уверете се, че индикаторът Tear Off (Font) мига. (Това показва, че хартията е в текущото положение за откъсване.)
| Отворете капачето на водача за хартия, след това откъснете отпечатания документ, като използвате ръба за откъсване на устройството за обтягане на хартията.
Забележка:
Ако перфорацията на хартията не е подравнена правилно спрямо ръба за откъсване, можете да регулирате положението за откъсване чрез функцията Micro Adjust (Микронастройка). Вижте Настройване на положението за откъсване.
Внимание:
Никога не използвайте ръкохватката за подаване на хартия за регулиране на положението за откъсване; ако направите това може да повредите принтера или да го накарате да загуби положението за откъсване.
| Затворете капачето на водача за хартия.
Когато продължите да печатате, принтерът автоматично връща хартията към положение "начало на страница" и започва да печата. За да заредите непрекъсната хартия в положението за изчакване, при което можете да извадите хартията, натиснете бутона Load/Eject. След това отворете капачетата на зъбците на подаващото устройство и отстранете хартията. Внимание:
Преди да натиснете бутона Load/Eject, винаги откъсвайте отпечатания документ. Придвижването назад на няколко страници последователно може да доведе до засядане на хартията.
Горен ## Превключване към печат на единични листове За да преминете към печат на единични листове, натиснете бутона Load/Eject; принтерът придвижва хартията назад към положението на изчакване. След това изпълнете стъпките в Зареждане на единични листове. Внимание:
Преди да натиснете бутона Load/Eject, винаги откъсвайте отпечатания документ. Придвижването назад на няколко страници последователно може да доведе до засядане на хартията.
Горен ## Настройване на положението "начало на страница" Положението "начало на страница" е това положение на страницата, при което принтерът започва да печата. Ако отпечатването започва прекалено високо или прекалено ниско спрямо страницата, можете да използвате функцията за микронастройка, за да настроите положението "начало на страница". Изпълнете следните стъпки: Внимание:
Никога не използвайте ръкохватката за подаване на хартия, за да регулирате положението "начало на страница"; ако направите това, можете да повредите принтера или да го накарате да загуби положението "начало на страница".
Забележка:
Настройката на положението "начало на страница" остава в сила, докато не я промените отново, тя се запазва дори при изключване на принтера. Настройката на полето от горната страна на страницата, направена в приложен софтуер, заменя настройката, направена чрез функцията Micro Adjust (Микронастройка). Ако е необходимо, настройте положението "начало на страница" във вашия софтуер.
| Уверете се, че принтерът е включен.
| Ако е необходимо, заредете хартия по начина, описан в тази глава.
| Свалете капака на принтера.
| Задръжте бутона Pause в натиснато положение за около три секунди. Индикаторът Pause започва да мига и принтерът влиза в режим Micro Adjust (Микронастройка).
| Натиснете бутона LF/FF , за да преместите положението "начало на страница" по-нагоре на страницата или натиснете бутона Load/Eject , за да преместите положението "начало на страница" по-надолу на страницата.
* пластмасово капаче на лентата Забележка:
Принтерът има минимално и максимално положение "начало на страница". Ако се опитвате да го настроите извън тези граници, той издава звуков сигнал и спира да придвижва хартията. Когато хартията достигне зададеното по подразбиране положение "начало на страница", принтерът също издава звуков сигнал и спира за момент да придвижва хартията. Можете да използвате зададеното по подразбиране положение като еталонна точка при настройването на положението "начало на страница".
| След като настроите положението "начало на страница", натиснете бутона Pause, за да излезете от режим Micro Adjust (Микронастройка).
Горен ## Придвижване на хартията до ръба за откъсване Ако използвате устройството за подаване на хартия чрез избутване, можете да използвате функцията за откъсване, за да придвижвате непрекъснатата хартия към ръба за откъсване на принтера, когато приключите с отпечатването. След това можете лесно да откъснете отпечатания документ. Когато продължите да печатате, принтерът автоматично връща хартията към положение "начало на страница", така че да спестите хартията, която обикновено се губи между отпечатването на отделни документи. Както е описано по-долу, можете да използвате функцията за откъсване по два начина: ръчно, като натиснете бутона Tear Off (Font) на принтера или автоматично, като включите режима за автоматично откъсване. Внимание:
Никога не използвайте функцията за откъсване (както е описана по-долу) за подаване на непрекъсната хартия с обърнати обратно етикети; те могат да се отделят от листа, към който са прикрепени, и да задръстят принтера.
### Използване на бутона Tear Off (Откъсване) След като принтерът отпечата документа, проверете дали не мига индикаторът Tear Off (Font). Натиснете бутона Tear Off (Font). Принтерът придвижва хартията до ръба за откъсване. Забележка:
Ако индикаторът Tear Off (Font) мига, хартията е в положение за откъсване. Ако натиснете повторно бутона Tear Off (Font), принтерът придвижва хартията до следващото положение "начало на страница".
### Автоматично придвижване на хартията до положение за откъсване За автоматично придвижване на отпечатаните документи до положение за откъсване трябва да включите автоматичния режим за откъсване и да изберете подходяща дължина на страницата за непрекъсната хартия в режим Default Setting (Настройки по подразбиране). За инструкции, вижте Промяна на настройките по подразбиране. Когато автоматичният режим на функцията за откъсване е включен, принтерът автоматично придвижва хартията до положението за откъсване винаги, когато получи пълна страница с данни или команда за преминаване на нова страница, която не е последвана от други данни. ### Настройване на положението за откъсване Ако перфорацията на хартията не е подравнена спрямо ръба за откъсване, можете да използвате функцията Micro Adjust (Микронастройка), за да придвижите перфорацията до положението за откъсване. За да настроите положението за откъсване, изпълнете тези стъпки: Внимание:
Никога не използвайте ръкохватката за подаване на хартия за регулиране на положението за откъсване; ако направите това може да повредите принтера или да го накарате да загуби положението за откъсване.
Забележка:
Настройката на положението за откъсване остава в сила, докато не я промените отново, и се запазва дори при изключване на принтера.
| Уверете се, че индикаторът Tear Off (Font)мига (хартията е в текущото положение за откъсване). Възможно е да се наложи да натиснете бутона Tear Off (Font), за да придвижите хартията до положението за откъсване.
| Отворете капачето на водача за хартия.
| Задръжте бутона Pause в натиснато положение за около три секунди. Индикаторът Pause започва да мига и принтерът влиза в режим Micro Adjust (Микронастройка).
| Натиснете бутона LF/FF , за да придвижите хартията назад или натиснете бутона Load/Eject , за да придвижите хартията напред, докато перфорацията не съвпадне с ръба за откъсване.
* ръб за откъсване Забележка:
Когато хартията достигне зададеното по подразбиране положение, принтерът издава звуков сигнал и спира да придвижва хартията. Принтерът има минимално и максимално положение за откъсване. Ако се опитвате да настроите положението за откъсване извън тези граници, принтерът издава звуков сигнал и спира да придвижва хартията.
| След като настроите положението за откъсване, натиснете бутона Pause, за да излезете от режим Micro Adjust (Микронастройка).
| Откъснете отпечатаните страници.
Когато възобновите отпечатването, принтерът автоматично връща хартията към положение "начало на страница" и започва да печата. Горен |