| Početak > Rešavanje problema # Štampanje testa Pokretanje samotestiranja štampača vam pomaže da odredite da li problem uzrokuje štampač ili računar: Ako su rezultati testiranja zadovoljavajući, štampač radi ispravno i problem verovatno dolazi iz vaših podešenja upravljačkih programa štampača, podešenja aplikacija, računara ili kabla za interfejs. (Proverite da li koristite zaštićen interfejs kabl.) Ako se test ne odštampa pravilno, postoji problem sa štampačem. Moguće uzroke i rešenja problema potražite u Problemi i rešenja. Test možete da štampate koristeći pojedinačne listove papira ili beskonačan papir. Uputstva o stavljanju papira potražite u Štampanje na beskonačnom papiru ili Štampanje na pojedinačnim listovima papira. Upozorenje:
Da biste pokrenuli samotestiranje, potrebno je da koristite papir širine najmanje 210 mm (8,27 inča). U suprotnom, glava štampača će štampati direktno na potpornu ploču.
Za samotestiranje pratite ove korake:
| Kad koristite beskonačan papir pazite da je papir stavljen i da je poluga za otpuštanje papira podešena na pravilnu poziciju. Tada isključite štampač.
Upozorenje:
Kadgod isključite štampač, sačekajte najmanje pet sekundi pre nego što ga opet uključite, inače možete da oštetite štampač.
| Da biste pokrenuli testiranje, uključite štampač dok držite pritisnut taster LF/FF ili taster Load/Eject.
Samotestiranje se štampa Draft fontom kada se drži pritisnut taster LF/FF, odnosno NLQ znakovima kada se drži pritisnut taster Load/Eject.
| Kad koristite pojedinačan list papira, stavite papir u štampač.
Nakon nekoliko sekundi štampač automatski stavlja papir i počinje sa štampanjem testa. Štampa se serija znakova. Beleška:
Da biste privremeno zaustavili samotestiranje, pritisnite taster Pause. Da biste nastavili testiranje, ponovo pritisnite taster Pause.
| Da biste završili samotestiranje, pritisnite taster Pause radi zaustavljanja štampanja. Ako papir ostane u štampaču, pritisnite taster LF/FF da biste izbacili odštampanu stranicu. Tada isključite štampač.
Upozorenje:
Nemojte da isključujete štampač dok štampa test. Uvek pritisnite taster Pause da biste zaustavili štampanje i taster LF/FF da biste izbacili odštampanu stranicu pre nego što isključite štampač.