| Početak > Softver za štampač # Korišćenje programa EPSON Status Monitor 3 Podešavanje programa EPSON Status Monitor 3 Pristup programu EPSON Status Monitor 3. EPSON Status Monitor 3 vam omogućava da nadgledate status svog štampača, obaveštava vas kad dođe do grešaka u radu štampača i pruža uputstva za rešavanje problema kad je to potrebno. EPSON Status Monitor 3 je dostupan u sledećim slučajevima: Štampač je priključen direktno na glavni računar preko paralelnog priključka [LPT1] ili USB priključka. Vaš sistem konfigurisan da podržava dvosmernu komunikaciju. EPSON Status Monitor 3 se instalira kada se štampač direktno priključi, a vi instalirate upravljački program prema uputstvu datom u odeljku Start Here ili u Vodiču za podešavanje. Kad delite štampač, vodite računa da podesite EPSON Status Monitor 3 tako da deljeni štampač može da se nadgleda na serveru štampača i na klijentima. Pogledajte Podešavanje programa EPSON Status Monitor 3 i Postavljanje štampača na mrežu. Upozorenje:
Iako možete da štampate preko štampača direktno povezanog sa računarom na udaljenoj lokaciji koristeći funkciju Remote Desktop (Udaljena radna površina)* operativnog sistema Windows 7, Vista ili XP, može doći do pojave greške u komunikaciji. * Udaljena radna površina: Funkcija koja omogućava korisniku da pristupi aplikacijama ili datotekama na računaru povezanom sa kancelarijskom mrežom, sa prenosnog računara na udaljenoj lokaciji.
Beleška:
Ako koristite računar sa operativnim sistemom Windows 7, Vista ili XP na koji je prijavljeno više korisnika, može se prikazati poruka o grešci u komunikaciji prilikom istovremenog nadgledanja štampača. Ukoliko se EPSON Status Monitor 3 instalira sa uključenom funkcijom Windows zaštitnog zida (preporučuje se), nadgledanje deljenog štampača možda neće biti moguće. Ovaj problem se može rešiti kad se EEBAgent.exe doda u listu Exceptions (Izuzeci) funkcije zaštitnog zida.
## Podešavanje programa EPSON Status Monitor 3 Pratite sledeće korake da biste podesili EPSON Status Monitor 3:
| Za Windows 7: Kliknite na Start, a zatim kliknite na Devices and Printers (Uređaji i štampači).
Za Windows Vista: Kliknite na Start, kliknite na Control Panel (Kontrolna tabla), kliknite na Hardware and Sound (Hardver i zvuk), a zatim kliknite na Printers (Štampači). Za Windows XP Professional Edition: Kliknite na Start, a zatim kliknite na Printers and Faxes (Štampači i faks uređaji). Za Windows XP Home Edition: Kliknite na Start, kliknite na Control Panel (Kontrolna tabla), a zatim kliknite na Printers and Faxes (Štampači i faks uređaji). Za Windows 2000: Kliknite na Start, postavite pokazivač na Settings (Postavke), a zatim kliknite na Printers (Štampači).
| Kliknite desnim tasterom miša na ikonu štampača, kliknite na Printer properties (Svojstva štampača) (Windows 7) ili Properties (Svojstva) (Windows Vista, XP i 2000), a zatim kliknite na karticu Utility.
| Pritisnite dugme Monitoring Preferences. Pojaviće se dijalog Monitoring Preferences.
| Raspoloživa su sledeća podešenja:
Select Notification | Prikazuje status polja za potvrdu (On/Off) za određenu grešku. Uključite ovo polje za potvrdu da se prikažu izabrane poruke o greškama.
Select Shortcut Icon | Izabrana ikona prikazuje se na traci zadataka. Primer podešavanja je prikazan u desnom prozoru. Pritiskanjem ikone prečice, možete lako da pristupite dijaloškom okviru Monitoring Preferences.
Receive error notification for shared printers | Poruka o grešci za zajednički štampač može da se primi kad se izabere ovo polje za potvrdu.
Allow monitoring of shared printer | Kada je izabrano ovo polje za potvrdu, zajednički štampač mogu da nadgledaju drugi računari. Beleška: Potrebno je da budete prijavljeni na Windows kao administrator.
Beleška:
Pritisnite dugme Default da vratite sve stavke na originalna podešenja.
Vrh ## Pristup programu EPSON Status Monitor 3. Programu EPSON Status Monitor 3 možete da pristupite na neki od sledećih načina: Na traci zadataka dvaput pritisnite ikonu prečice u obliku štampača. Za dodavanje ikone prečice na traku zadataka, idite na meni Utility i sledite uputstva. Otvorite meni Utility, zatim pritisnite ikonu EPSON Status Monitor 3. Da biste saznali kako da otvorite meni Utility (Uslužni program), pogledajte Korišćenje upravljačkog programa štampača. Kad pristupite programu EPSON Status Monitor 3 na gore opisan način, pojaviće se sledeći prozor sa statusom štampača. Iz ovog prozora možete da vidite informacije o statusu štampača. Beleška:
Može biti nemoguće da preuzmete status štampača za vreme štampanja. U takvoj situaciji, kliknite na dugme EPSON Status Monitor 3 na kartici Utility i koristite štampač sa otvorenim statusnim prozorom.
Vrh |