| Kezdőlap > Papírkezelés # Nyomtatás leporellóra Nyomtatás a push traktorral A nyomtatott dokumentum eltávolítása a push traktorról Visszatérés különálló lapokra A felső lapszél pozíciójának beállítása A papír előreléptetése a papírletépő élig A push traktor segítségével leporellóra is lehet nyomtatni a nyomtatóval. ## Nyomtatás a push traktorral Push traktor használata esetén ajánlott az Auto tearoff (Automatikus letépés) funkciót On értékre állítani az alapértelmezett beállítási módban. Lásd: A nyomtató alapértelmezett beállításairól. A következő lépésekkel tölthet be leporelló papírt a push traktor segítségével:
| Győződjön meg arról, hogy a nyomtató ki van kapcsolva. Vegye le a papírvezetőt, majd állítsa át a papíradagoló kart leporelló pozícióba.
Megjegyzés:
Az ábrán nincs a nyomtatófedél a készüléken a részletek láthatósága érdekében, azonban nincs szükség az eltávolítására.
| A kerékzárakat meghúzva oldja fel a tüskés kerekek zárolását.
| Tolja a bal oldali tüskés kereket a megfelelő helyre a nyomtatón látható nyíl jelzés alapján. A nyomtató a nyíllal jelölt pozíciótól jobbra kezd nyomtatni. Ezután a zárókar visszatolásával rögzítse a tüskés kereket. Tolja a jobb oldali tüskés kereket a papír szélességének megfelelő helyre, de ne rögzítse. Vigye a papírtartót a két tüskés kerék közé félútra.
| Ügyeljen rá, hogy a papír belépő éle egyenes legyen. Nyissa fel a tüskés kerekek fedelét. Illessze rá a kerekek tüskéire a papír szélén lévő lyukakat, majd zárja le a tüskés kerekek fedelét. Csúsztassa el úgy a jobb oldali tüskés kereket, hogy a laza papír kisimuljon, majd rögzítse. Ekkor a papír a papírparkolási pozícióban van.
Megjegyzés:
Ha a leporelló túl lazává vagy feszessé válik, állítson a jobb oldali tüskés kerék helyzetén.
Vigyázat!
A nyomtató bal oldalán levő papíradagoló gombot csak a papírelakadások eltávolítására szabad használni, és csak ha a nyomtató ki van kapcsolva. Más esetben kárt okozhat a nyomtatóban, vagy elveszhet a felső lapszél pozíciója.
| Hogy megakadályozza a nyomtatott papír beakadását, helyezze fel a papírvezetőt úgy, hogy az ábrán látható módon ráilleszti a nyílásait a nyomtató tartóira. Ekkor nyomja a papírvezetőt a nyomtató elejének irányába, amíg kattanást nem érez. Ezután húzza oldalra az élvezetőket.
| Kapcsolja be a nyomtatót.
| Ügyeljen arra, hogy a nyomtató fedele zárva legyen. Az Load/Eject gomb megnyomásával töltse be a papírt a betöltési pozícióba. Amikor a nyomtató adatokat kap, automatikusan elkezd nyomtatni.
| A nyomtatás befejezése után a következő részben foglaltak szerint tépje le a kinyomtatott dokumentumot. Ha az első sor túl magasan vagy alacsonyan jelenik meg a papíron, a Micro Adjust (Finombeállítás) funkcióval állíthatja be a helyzetét. Lásd: A felső lapszél pozíciójának beállítása.
Vigyázat!
Nem szabad a papíradagoló gombbal beállítani a felső lapszél pozícióját. Ez kárt tehet a nyomtatóban, vagy elveszhet a felső lapszél pozíciója.
Amikor további adatok érkeznek a nyomtatóra, az automatikusan visszahúzza a papírt a betöltési pozícióba. Lap teteje ## A nyomtatott dokumentum eltávolítása a push traktorról Kövesse a lépéseket a kinyomtatott dokumentum eltávolításához:
| Nyomja meg a Tear Off (Font) gombot. Győződjön meg arról, hogy a Tear Off (Font) lámpa villog. (Ez jelzi, hogy a papír a jelenlegi letépési pozícióban van.)
| Nyissa fel a papírvezető fedelét, majd tépje le a kinyomtatott dokumentumot a papírfeszítő egység letépési éle segítségével.
Megjegyzés:
Ha a papír perforációja nem esik egy vonalba a letépési éllel, a Micro Adjust (Finombeállítás) funkcióval állíthatja be a perforáció helyzetét. Lásd: A letépési pozíció beállítása.
Vigyázat!
Ne a papíradagoló gomb segítségével állítsa be a letépési pozíciót. Ez kárt tehet a nyomtatóban, vagy elveszhet a letépési pozíciója.
| Zárja le a papírvezető fedelét.
A nyomtatás folytatásakor a nyomtató automatikusan a felső lapszél pozícióba tölti be a papírt, és elkezdi a nyomtatást. Ha a készenléti pozícióba szeretné állítani a leporellót, ahol el lehet távolítani a papírt, nyomja meg a Load/Eject gombot. Ezután nyissa ki a traktor tüskés kerekeinek fedelét, és távolítsa el a papírt. Vigyázat!
A Load/Eject gomb megnyomása előtt mindig tépje le a kinyomtatott dokumentumot. Ha egyszerre több lapot tölt be visszafelé, a papír elakadhat.
Lap teteje ## Visszatérés különálló lapokra Ha vissza szeretne váltani különálló lapok használatára, nyomja meg a Load/Eject gombot; ennek hatására a papír visszatöltődik a készenléti pozícióba. Ezután hajtsa végre a következő részben ismertetett lépéseket: Különálló lapok betöltése. Vigyázat!
A Load/Eject gomb megnyomása előtt mindig tépje le a kinyomtatott dokumentumot. Ha egyszerre több lapot tölt be visszafelé, a papír elakadhat.
Lap teteje ## A felső lapszél pozíciójának beállítása A felsőlapszél-pozíció a lapnak az a függőleges pontja, ahol a nyomtató megkezdi a nyomtatást. Ha túl magasan vagy túl alacsonyan van az első sor a papíron, a Micro Adjust (Finombeállítás) funkcióval módosíthatja a felső lapszél pozícióját. Kövesse ezeket a lépéseket: Vigyázat!
Nem szabad a papíradagoló gombbal beállítani a felső lapszél pozícióját. Ez kárt tehet a nyomtatóban, vagy elveszhet a felső lapszél pozíciója.
Megjegyzés:
A felső lapszél pozíció beállítása a nyomtató kikapcsolásakor is érvényben marad a következő módosításig. Egyes alkalmazásokban a felső margó beállítása felülírja a Micro Adjust (Finombeállítás) funkcióval megadott felső lapszél pozíciót. Szükség esetén a felső lapszél pozíciót a szoftverben kell beállítani.
| Ellenőrizze, hogy a nyomtató be van-e kapcsolva.
| Szükség esetén töltse be a papírt az ebben a fejezetben ismertetett módon.
| Vegye le a nyomtató fedelét.
| Tartsa lenyomva a Pause gombot kb. három másodpercig. A Pause jelzőfény villogni kezd, és a nyomtató Micro Adjust (Finombeállítás) üzemmódba lép.
| A felső lapszél pozícióját az LF/FF gomb megnyomásával helyezheti lejjebb, illetve az Load/Eject gomb megnyomásával helyezheti feljebb a lapon.
* műanyag szalagfedél Megjegyzés:
A felső lapszél pozíciónak van alsó és felső szélsőértéke. Ha ezeken az értékeken kívüli pozíciót próbál megadni, a nyomtató sípol, és leállítja a papírtovábbítást. Amikor a papír eléri az alapértelmezett felső lapszél pozíciót, a nyomtató szintén sípol, és rövid időre leállítja a papírtovábbítást. A felső lapszél pozíció beállításakor az alapértelmezett pozíciót használhatja viszonyítási alapként.
| A felső lapszél pozíció beállítása után a Pause gomb megnyomásával léphet ki a Micro Adjust (Finombeállítás) üzemmódból.
Lap teteje ## A papír előreléptetése a papírletépő élig Ha push traktort használ, a nyomtatás befejezése után a letépés funkcióval továbbíthatja a leporellót a nyomtató papírletépő éléhez. Ezután a kinyomtatott dokumentum egyszerűen letéphető. A nyomtatás folytatásakor a nyomtató a papírt automatikusan a felső lapszél pozícióba tölti vissza, így a dokumentumok között általában kárba vesző papír is felhasználható. Amint alább bemutatjuk, a letépési funkció kétféleképpen használható: kézzel a nyomtató Tear Off (Font) gombjának lenyomásával, illetve automatikusan az auto tear-off (automatikus letépés) funkció bekapcsolásával. Vigyázat!
Ne használja a letépés funkciót címkés leporelló visszatöltésére, mivel a címkék leválhatnak a hátlapról, és elakadást okozhatnak a nyomtatóban.
### A Tear Off (Letépés) gomb használata Miután a nyomtató befejezte a dokumentum nyomtatását, győződjön meg arról, hogy a Tear Off (Font) jelzőfény nem villog. Majd nyomja meg a Tear Off (Font) gombot. A nyomtató a letépési élhez továbbítja a papírt. Megjegyzés:
Ha a Tear Off (Font) jelzőfény villog, akkor a papír a letépési pozícióban van. Ha újra megnyomja a Tear Off (Font) gombot, akkor a nyomtató a papírt a következő felső lapszél pozícióba állítja.
### A papír automatikus továbbítása a letépési pozícióba Ha a kinyomtatott dokumentumot automatikusan a letépési pozícióba szeretné továbbítani, be kell kapcsolnia az auto tear-off (automatikus letépés) üzemmódot, és a Default Setting (Alapbeállítás) üzemmódban ki kell választania a leporelló megfelelő oldalhosszúságát. Az utasításokért lásd Alapértelmezett beállítások módosítása. Ha az auto tear-off (automatikus letépés) funkció be van kapcsolva, a nyomtató automatikusan továbbítja a papírt a letépési pozícióba, amikor egy teljes oldalnyi adatot vagy lapbetöltés parancsot kap további adatok nélkül. ### A letépési pozíció beállítása Ha a papír perforációja nem esik egy vonalba a letépési éllel, a perforációt a Finombeállítás szolgáltatással állíthatja a letépési pozícióba. A letépési pozíciót a következő lépésekkel állíthatja be: Vigyázat!
Ne a papíradagoló gomb segítségével állítsa be a letépési pozíciót. Ez kárt tehet a nyomtatóban, vagy elveszhet a letépési pozíciója.
Megjegyzés:
A letépési pozíció beállítása a nyomtató kikapcsolásakor is érvényben marad a következő módosításig.
| Ellenőrizze, hogy a Tear Off (Font) jelzés villog-e. Ez azt jelenti, hogy a papír a jelenlegi letépési pozíción áll. Lehet, hogy a Tear Off (Font) gomb lenyomásával kell a papírt a letépési pozícióba továbbítani.
| Nyissa fel a papírvezető fedelét.
| Tartsa lenyomva a Pause gombot kb. három másodpercig. A Pause jelzőfény villogni kezd, és a nyomtató Micro Adjust (Finombeállítás) üzemmódba lép.
| Az LF/FF gomb megnyomásával töltse vissza a papírt, vagy a Load/Eject gomb megnyomásával töltse előre a papírt annyira, hogy a perforáció egy vonalba essen a letépési éllel.
* letépési él Megjegyzés:
Amikor a papír eléri az alapértelmezett pozíciót, a nyomtató sípol, és leállítja a papírtovábbítást. A letépési pozíciónak van alsó és felső szélsőértéke. Ha ezeken az értékeken kívüli letépési pozíciót próbál megadni, a nyomtató sípol, és leállítja a papírtovábbítást.
| A letépési pozíció beállítása után a Pause gomb megnyomásával léphet ki a Micro Adjust (Finombeállítás) üzemmódból.
| Tépje le a kinyomtatott lapokat.
A nyomtatás folytatásakor a nyomtató a papírt automatikusan a felső lapszél pozícióba tölti be, és elkezdi a nyomtatást. Lap teteje |