| Начална страница > Разрешаване на проблеми # Проблеми и решения Електрическо захранване Печат Работа с хартията Проблеми с компютърната мрежа Повечето проблеми, с които можете да се сблъскате при работа с принтера, имат прости решения. Можете да проверите работата на вашия принтер, като използвате самодиагностиката. Вижте Отпечатване на самодиагностика. Ако самодиагностиката даде добри резултати, проблемът вероятно е в компютъра, приложния софтуер или интерфейсния кабел. Ако самодиагностиката не работи, свържете се с вашия доставчик или с квалифициран сервизен специалист, за да получите помощ. Забележка:
Ако сте опитен потребител или програмист, можете да отпечатате данните в паметта в шестнадесетичен вид, за да изолирате комуникационните проблеми между принтера и компютъра. За да отпечатате данните в паметта в шестнадесетичен вид, изключете принтера. След това дръжте бутоните Load/Eject и LF/FF в натиснато положение, докато принтерът не се включи. После изпратете данни от компютъра. Принтерът отпечатва всички получени кодове в шестнадесетичен формат.
## Електрическо захранване ### Не се подава захранване
Светлинните индикатори на панела за управление не светят.
Причина | Какво трябва да се направи
Възможно е захранващият кабел да не е включен. | Проверете дали захранващият кабел е включен правилно в електрическия контакт.
Възможно е контактът да не работи. | Ако електрическият контакт се управлява от външен превключвател или автоматичен таймер, използвайте друг контакт. Включете друг електрически уред в контакта, например лампа, за да определите дали той работи.
Бутонът за включване и изключване не е в положение ВКЛ. | Проверете състоянието на бутона за включване и изключване. Когато е разрешена опцията Power off timer, принтерът се изключва, дори и бутонът за включване и изключване да е в положение ВКЛ. Вижте Режим за настройки по подразбиране.
Светлинните индикатори светват за кратко и след това угасват. Светлинните индикатори не светват дори при повторно включване на захранването.
Причина | Какво трябва да се направи
Възможно е номиналните стойности за напрежението на принтера и на електрическия контакт да не съвпадат. | Проверете дали номиналната стойност за напрежението на принтера съответства на напрежението на електрическия контакт. Ако напреженията не съвпадат, изключете принтера и незабавно се свържете с вашия доставчик. Не включвайте повторно захранващия кабел в електрически контакт.
Горен ## Печат ### Принтерът не печата
Индикаторът Pause не свети, но нищо не се отпечатва.
Причина | Какво трябва да се направи
Възможно е софтуерът да не е инсталиран правилно. | Проверете дали софтуерът е инсталиран правилно за Вашия принтер, както е описано в Start Here или в Ръководство за настройка. Проверете настройките на принтера в софтуера.
Възможно е интерфейсният кабел да не съответства на спецификациите на принтера или компютъра. | Проверете двата края на интерфейсния кабел. Уверете се, че кабелът съответства на спецификациите и на принтера, и на компютъра.
Възможно е портът на принтера да не е настроен правилно. | За Windows 2000, щракнете върху Start (Старт), отидете на Settings (Настройки), след това щракнете върху Printers (Принтери). За Windows XP, щракнете върху Start (Старт), Control Panel (Контролен панел), след което щракнете върху Printers and Faxes (Принтери и факсове). За Windows Vista, щракнете върху Start (Старт), Control Panel (Контролен панел), след което щракнете върху Принтер. За Windows 7, щракнете върху Start (Старт), Control Panel (Контролен панел), Hardware and Sound (Хардуер и звук), след което щракнете върху Device and Printer (Устройства и принтери). Когато се появи иконата на принтера, който използвате, щракнете с десния бутон на мишката и изберете Properties (Свойства) (Windows Vista, XP и 2000) или Printer Properties (Свойства на принтера) (Windows 7). След това щракнете върху раздела Ports (Портове) или Details (Подробни данни) и изберете подходящия порт.
Принтерът е бил изключен с помощта на функцията Power off timer. | Когато е разрешена опцията Power off timer, принтерът се изключва, дори и бутонът за включване и изключване да е в положение ВКЛ. Изключете принтера като натиснете бутона за включване и изключване, след което го включете отново. Вижте Режим за настройки по подразбиране.
Индикаторите Paper Out и Pause светват и принтерът издава три звукови сигнала.
Причина | Какво трябва да се направи
Възможно е в принтера да липсва хартия. | Заредете хартия в принтера.
Принтерът издава звуци като при печат, но нищо не се отпечатва.
Причина | Какво трябва да се направи
Възможно е касетата с лента да не е поставена правилно. | Вижте Start Here или Ръководство за настройка.
Възможно е лентата да е износена. | Сменете касетата с лента.
Принтерът издава странен шум, чува се петкратен звуков сигнал и принтерът внезапно спира.
Причина | Какво трябва да се направи
Възможно е да има задръстване на хартия или на лентата. | Изключете принтера и проверете за заседнала хартия, задръстване на лентата или други проблеми.
Възможно е принтерът да е прегрял. | Оставете принтера да се охлади. След това опитайте отново да печатате. Ако принтерът продължава да не печата добре, се свържете с Вашия доставчик.
Чува се петкратен звуков сигнал и всички светлинни индикатори мигат.
Причина | Какво трябва да се направи
Възникнала е грешка. | Изключете принтера и го включете отново. Ако проблемът продължава, проверете за засядане на хартия или на лентата. Ако няма засядане, се свържете с вашия доставчик или с квалифициран сервизен специалист. (Ако се получи грешка, докато превключвате между отделни листа и непрекъсната хартия, уверете се, че лостчето за освобождаване на хартията е в правилно положение.)
### Разпечатката е бледа или с неравности
Липсват части в долната част на отпечатаните знаци.
Причина | Какво трябва да се направи
Възможно е касетата с лента да не е поставена правилно. | Вижте Смяна на касетата с лента.
Разпечатката е бледа.
Причина | Какво трябва да се направи
Възможно е лентата да е износена. | Сменете касетата с лента, както е описано в Смяна на касетата с лента.
### Липсват точки в отпечатаните знаци или графични изображения
В отпечатъка липсва един ред точки.
Причина | Какво трябва да се направи
Печатащата глава е повредена. | Спрете да печатате и се свържете с вашия доставчик за смяна на печатащата глава.
Липсват точки на произволни места.
Причина | Какво трябва да се направи
Лентата е прекалено провиснала или се е разхлабила. | Поставете отново касетата с лентата, както е описано в Смяна на касетата с лента.
### Отпечатаните символи не отговарят на очакванията ви
Стиловете на печат или символите, които изпращате чрез софтуера, не се отпечатват.
Причина | Какво трябва да се направи
Възможно е софтуерът да не е конфигуриран правилно. | Проверете дали софтуерът е правилно конфигуриран за вашия принтер.
Шрифтът, избран от контролния панел, не се отпечатва.
Причина | Какво трябва да се направи
Възможно е вашият софтуер да има приоритет пред настройките от контролния панел. | Проверете настройките на шрифтовете в приложния софтуер.
### Положението на печат не отговаря на очакванията ви
Отпечатването започва прекалено високо или прекалено ниско на страницата или долната част на една страница се отпечатва в горната част на следващата страница.
Причина | Какво трябва да се направи
Възможно е настройките на приложния софтуер да са неправилни. | Проверете полето или положението "начало на страница" в приложния софтуер.
Дължината на страницата не съответства на дължината на хартията.
Причина | Какво трябва да се направи
Възможно е настройката за дължината на страницата в приложението да е неправилна. | Проверете настройката за дължината на страницата в програмата и я коригирайте, ако е необходимо.
Възможно е настройката за дължината на страницата на принтера при използване на устройството за подаване на хартия да не съответства на размера на непрекъснатата хартия, която използвате. | Проверете Page length for tractor в настройките по подразбиране на принтера. Вижте За настройките по подразбиране на Вашия принтер.
В разпечатките редовно се получават празнини.
Причина | Какво трябва да се направи
Възможно е да е зададена настройка за прескачане на перфорацията със стойност 1 инч. | Задайте Skip over perforation да бъде Off в режим Default Setting (Настройки по подразбиране). Вижте За настройките по подразбиране на Вашия принтер.
Горен ## Работа с хартията ### Отделните листа не се подават правилно
Не се подава хартия.
Причина | Какво трябва да се направи
Възможно е в принтера да е останала непрекъсната хартия. | Отстранете непрекъснатата хартия. Поставете лостчето за освобождаване на хартията в положение отделни листа. Поставете нов лист.
Принтерът не може да открие хартията върху водача, защото тя е поставена много наляво или надясно. | Придвижете хартията (и ограничителите на ръбовете) малко наляво или надясно.
Хартията се подава накриво или засяда.
Причина | Какво трябва да се направи
Хартията не е подадена правилно или е от неправилен вид. | Изключете принтера и издърпайте хартията. Поставете нов лист директно във водача за хартия. Уверете се, че използвате правилния вид хартия. Вижте техническите характеристики на хартията в Хартия.
Хартията не се изважда напълно.
Причина | Какво трябва да се направи
Възможно е листовете да са твърде дълги. | Натиснете бутона LF/FF, за да извадите листа. Използвайте хартия с размери в определения диапазон. Вижте техническите характеристики на хартията в Хартия.
### Непрекъснатата хартия не се подава правилно
Устройството за подаване на хартията не я подава.
Причина | Какво трябва да се направи
Възможно е лостчето за освобождаване на хартията да е в неправилно положение. | Уверете се, че лостчето за освобождаване на хартията е издърпано напред в положение непрекъсната хартия. Ако това не е така, изключете принтера, преместете лостчето и го включете отново.
Възможно е хартията да е излязла от устройството за подаване. | Върнете хартията в подаващото устройство.
Хартията се подава накриво или засяда.
Причина | Какво трябва да се направи
Подаването на хартия е блокирано. | Уверете се, че подаването на хартия не е блокирано от кабел или някакъв друг предмет.
Топчето хартия е прекалено отдалечено от принтера. | Уверете се, че топчето хартия е на не повече от 1 метър (3 фута) от принтера.
Възможно е капакът на принтера да е отворен. | Затворете капака на принтера.
Възможно е положенията на ограничителите на ръбовете да са неправилни. | Преместете ограничителите срещу маркировката с формата на ромб.
Страничната перфорация от двете страни на хартията не си съответства. | Проверете дали отворите на страничната перфорация от двете страни на хартията съвпадат. Уверете се също, че зъбчатите водачи са фиксирани и капачетата им са затворени.
Възможно е размерът и дебелината на хартията да не са подходящи за принтера. | Уверете се, че размерът и дебелината на хартията са в определените граници. Прегледайте Хартия за информация относно техническите характеристики на непрекъснатата хартия.
Когато използвате странично нагънати многопластови формуляри, възможно е копията да не съвпадат с оригинала. | Изправете водача за хартия, за да запазите точната позиция за печат.
Хартията не се изважда правилно.
Причина | Какво трябва да се направи
Възможно е страницата да е твърде дълга. | Откъснете заредената хартия и извадете страницата от принтера. Използвайте само хартия с дължина в рамките на посочената в Хартия.
Когато превключвате между отделни листове и непрекъсната хартия, се чуват три звукови сигнала и индикаторът Pause светва.
Причина | Какво трябва да се направи
Възможно е да сте се опитали да смените положението на лостчето за освобождаване на хартията, докато в принтера е имало хартия. | Върнете лостчето за освобождаване на хартията в предишното му положение и извадете хартията. След това сменете положението на лостчето за освобождаване на хартията.
Горен ## Проблеми с компютърната мрежа
Появява се комуникационна грешка
Причина | Какво трябва да се направи
Регистрирани ли са няколко потребителя едновременно на един и същ компютър? | При многопотребителските системи Windows XP/Vista/7 може да се появи комуникационна грешка при превключване към нов потребител или при стартиране на ново задание за печат, докато печатането за предишния потребител продължава. Уверете се, че заявката за печат на първия потребител е приключила и че този потребител е излязъл от системата, преди да превключите към нов потребител и да стартирате ново задание за печат.
Горен |