| Κεντρική σελίδα > Χειρισμός χαρτιού # Εκτύπωση σε συνεχόμενο χαρτί Εκτύπωση με τον τροφοδότη ώθησης Αφαίρεση ενός εκτυπωμένου εγγράφου από τον τροφοδότη ώθησης Μετάβαση σε εκτύπωση μεμονωμένων φύλλων Προσαρμογή της θέσης έναρξης εκτύπωσης Προώθηση του χαρτιού στην άκρη κοπής Ο εκτυπωτής σας μπορεί να διαχειριστεί το συνεχόμενο χαρτί με τον τροφοδότη ώθησης. ## Εκτύπωση με τον τροφοδότη ώθησης Όταν χρησιμοποιείτε τον τροφοδότη ώθησης, είναι καλό να ρυθμίσετε τη δυνατότητα Auto tear off (Αυτόματη κοπή) της κατάστασης Default Setting (Προεπιλεγμένη ρύθμιση) στο On. Βλ. Πληροφορίες για τις προεπιλεγµένες ρυθµίσεις του εκτυπωτή σας. Ακολουθήστε τα βήματα αυτά για να τοποθετήσετε συνεχόμενο χαρτί χρησιμοποιώντας τον τροφοδότη ώθησης:
| Βεβαιωθείτε ότι ο εκτυπωτής είναι απενεργοποιημένος. Αφαιρέστε τον οδηγό χαρτιού και τοποθετήστε το μοχλό απελευθέρωσης χαρτιού στη θέση συνεχόμενου χαρτιού.
Σημείωση:
Το κάλυμμα του εκτυπωτή έχει αφαιρεθεί στην εικόνα για να εμφανιστούν λεπτομέρειες, ωστόσο, δεν χρειάζεται να το αφαιρέσετε.
| Απελευθερώστε τις μονάδες των οδοντωτών οδηγών τραβώντας τις ασφάλειές τους προς τα εμπρός.
| Μετακινήστε τον αριστερό οδοντωτό οδηγό χρησιμοποιώντας την ένδειξη βέλους στον εκτυπωτή ως οδηγό. Ο εκτυπωτής εκτυπώνει στα δεξιά της ένδειξης βέλους. Σπρώξτε το μοχλό ασφαλείας του οδοντωτού οδηγού για να ασφαλίσει στη θέση του. Στη συνέχεια, σύρετε το δεξιό οδοντωτό οδηγό ώστε να ταιριάζει στο πλάτος του χαρτιού σας, χωρίς να τον ασφαλίσετε. Μετακινήστε το στήριγμα χαρτιού ώστε να φτάσει στο μέσο της απόστασης μεταξύ των μονάδων οδοντωτών οδηγών.
| Βεβαιωθείτε ότι η άκρη του χαρτιού σας είναι καθαρή και ίσια. Ανοίξτε τα καλύμματα των οδοντωτών οδηγών. Προσαρμόστε τις πρώτες τρύπες του χαρτιού στις ακίδες των οδοντωτών οδηγών και στη συνέχεια κλείστε τα καλύμματα των οδοντωτών οδηγών. Μετακινήστε το δεξιό οδοντωτό οδηγό για να τεντώσετε το χαρτί και ασφαλίστε τον στη θέση του. Το χαρτί βρίσκεται τώρα στη θέση στάθμευσης χαρτιού.
Σηµείωση:
Αν το συνεχόμενο χαρτί τσαλακώσει ή είναι υπερβολικά τεντωμένο, προσαρμόστε τη θέση του δεξιού οδοντωτού οδηγού.
Προσοχή:
Η χρήση του κουμπιού τροφοδοσίας χαρτιού που βρίσκεται στη δεξιά πλευρά του εκτυπωτή επιτρέπεται μόνο για την απαλοιφή εμπλοκών χαρτιού και μόνο όταν ο εκτυπωτής είναι απενεργοποιημένος. Διαφορετικά, μπορεί να προκληθεί ζημιά στον εκτυπωτή ή αλλαγή στην κάθετη θέση έναρξης εκτύπωσης.
| Για να μην πιαστεί το εκτυπωμένο χαρτί, συνδέστε τον οδηγό χαρτιού εφαρμόζοντας τις εγκοπές του στις θέσεις τοποθέτησης του εκτυπωτή, όπως φαίνεται παρακάτω. Στη συνέχεια, σύρετε τον οδηγό χαρτιού προς το μπροστινό μέρος του εκτυπωτή μέχρι να το νοιώσετε να κάνει κλικ και μετακινήστε τους ακριανούς οδηγούς στο πλάι.
| Ενεργοποιήστε τον εκτυπωτή.
| Βεβαιωθείτε ότι το κάλυμμα του εκτυπωτή είναι κλειστό. Πατήστε το κουμπί Load/Eject για να τροφοδοτήσετε το χαρτί στη θέση τροφοδοσίας. Όταν ο εκτυπωτής λαμβάνει δεδομένα, η εκτύπωση ξεκινά αυτόματα.
| Αφού τελειώσει η εκτύπωση, ακολουθήστε τα βήματα που περιγράφονται στην επόμενη ενότητα για να σκίσετε το εκτυπωμένο έγγραφό σας. Αν στη σελίδα σας η πρώτη τυπωμένη γραμμή είναι πολύ ψηλά ή πολύ χαμηλά, μπορείτε να αλλάξετε τη θέση της χρησιμοποιώντας τις Micro Adjust (Μικρορυθμίσεις). Βλ. Προσαρμογή της θέσης έναρξης εκτύπωσης.
Προσοχή:
Μη χρησιμοποιείτε ποτέ το κουμπί τροφοδοσίας χαρτιού για να προσαρμόσετε την κάθετη θέση έναρξης εκτύπωσης. Αυτό ενδέχεται να προκαλέσει βλάβη στον εκτυπωτή ή να τον κάνει να αλλάξει την κάθετη θέση έναρξης εκτύπωσης.
Όταν αποστέλλετε περισσότερα δεδομένα, το χαρτί μετακινείται αυτόματα ξανά στη θέση τροφοδοσίας. Επιστροφή στην αρχή ## Αφαίρεση ενός εκτυπωμένου εγγράφου από τον τροφοδότη ώθησης Ακολουθήστε αυτά τα βήματα, για να αφαιρέσετε το εκτυπωμένο έγγραφο:
| Πατήστε το κουμπί Tear Off (Font). Βεβαιωθείτε ότι το φως Tear Off (Font) αναβοσβήνει. (Αυτό υποδεικνύει ότι το χαρτί βρίσκεται στην τρέχουσα θέση κοπής.)
| Ανοίξτε το κάλυμμα του οδηγού χαρτιού και στη συνέχεια κόψτε το τυπωμένο χαρτί χρησιμοποιώντας την άκρη κοπής της μονάδας τεντώματος χαρτιού.
Σηµείωση:
Αν η διάτρητη γραμμή του χαρτιού δεν είναι σωστά ευθυγραμμισμένη με την άκρη κοπής, μπορείτε να προσαρμόσετε τη θέση κοπής χρησιμοποιώντας τις Μικρορυθμίσεις. Βλ. Προσαρμογή της θέσης κοπής.
Προσοχή:
Μη χρησιμοποιείτε ποτέ το κουμπί τροφοδοσίας χαρτιού για να προσαρμόσετε τη θέση κοπής. Αυτό ενδέχεται να προκαλέσει βλάβη στον εκτυπωτή ή να τον κάνει να αλλάξει θέση κοπής.
| Κλείστε το κάλυμμα του οδηγού χαρτιού.
Αν συνεχίσετε την εκτύπωση, ο εκτυπωτής τροφοδοτεί αυτόματα χαρτί ξανά στην κάθετη θέση έναρξης εκτύπωσης και ξεκινά εκτύπωση. Για να γίνει τροφοδοσία συνεχόμενου χαρτιού στη θέση αναμονής από όπου μπορείτε να αφαιρέσετε το χαρτί, πατήστε το κουμπί Load/Eject. Στη συνέχεια, ανοίξτε τα καλύμματα των οδοντωτών οδηγών του τροφοδότη και αφαιρέστε το χαρτί. Προσοχή:
Πρέπει να κόβετε πάντα το τυπωμένο έγγραφό σας πριν πατήσετε το κουμπί Load/Eject. Η αντίστροφη τροφοδοσία πολλών σελίδων ταυτόχρονα μπορεί να προκαλέσει εμπλοκή χαρτιού.
Επιστροφή στην αρχή ## Μετάβαση σε εκτύπωση μεμονωμένων φύλλων Για να μεταβείτε σε εκτύπωση μεμονωμένων φύλλων, πατήστε το κουμπί Load/Eject. Ο εκτυπωτής μετακινεί προς τα πίσω το χαρτί στη θέση αναμονής. Στη συνέχεια, ακολουθήστε τα βήματα στην ενότητα Τοποθέτηση μεμονωμένων φύλλων. Προσοχή:
Πρέπει να κόβετε πάντα το τυπωμένο έγγραφό σας πριν πατήσετε το κουμπί Load/Eject. Η αντίστροφη τροφοδοσία πολλών σελίδων ταυτόχρονα μπορεί να προκαλέσει εμπλοκή χαρτιού.
Επιστροφή στην αρχή ## Προσαρμογή της θέσης έναρξης εκτύπωσης Η κάθετη θέση έναρξης εκτύπωσης είναι η θέση στη σελίδα από όπου αρχίζει να τυπώνει ο εκτυπωτής. Εάν η εκτύπωση εμφανίζεται πολύ ψηλά ή πολύ χαμηλά στη σελίδα, μπορείτε να χρησιμοποιήσετε τις μικρορυθμίσεις για να προσαρμόσετε την κάθετη θέση έναρξης εκτύπωσης. Ακολουθήστε αυτά τα βήματα: Προσοχή:
Μη χρησιμοποιείτε ποτέ το κουμπί τροφοδοσίας χαρτιού για να προσαρμόσετε την κάθετη θέση έναρξης εκτύπωσης. Αυτό ενδέχεται να προκαλέσει βλάβη στον εκτυπωτή ή να τον κάνει να αλλάξει την κάθετη θέση έναρξης εκτύπωσης.
Σημείωση:
Η ρύθμιση για τη θέση έναρξης της εκτύπωσης ισχύει μέχρι να την αλλάξετε. Διατηρείται ακόμα και αν απενεργοποιήσετε τον εκτυπωτή. Η ρύθμιση για το πάνω περιθώριο που πραγματοποιείται σε μερικές εφαρμογές του λογισμικού υπερισχύει της κάθετης θέσης που πραγματοποιείται στις Μικρορυθμίσεις. Αν είναι απαραίτητο, ρυθμίστε τη θέση έναρξης εκτύπωσης χρησιμοποιώντας το λογισμικό.
| Βεβαιωθείτε ότι ο εκτυπωτής είναι ενεργοποιημένος.
| Αν είναι απαραίτητο, τοποθετήστε χαρτί όπως περιγράφεται σε αυτό το κεφάλαιο.
| Αφαιρέστε το κάλυμμα του εκτυπωτή.
| Κρατήστε πατηµένο το κουµπί Pause για περίπου τρία δευτερόλεπτα. Η λυχνία Pause αρχίζει να αναβοσβήνει και ο εκτυπωτής εισέρχεται σε λειτουργία Micro Adjust (Μικρο-ρυθµίσεις).
| Πιέστε το κουμπί LF/FF για να μετακινήσετε την κάθετη θέση έναρξης εκτύπωσης προς τα κάτω στη σελίδα ή το κουμπί Load/Eject για να μετακινήσετε την κάθετη θέση έναρξης εκτύπωσης προς τα πάνω στη σελίδα.
* πλαστικό κάλυμμα μελανοταινίας Σημείωση:
Ο εκτυπωτής έχει ένα ελάχιστο και ένα μέγιστο όριο για τη θέση έναρξης της εκτύπωσης. Αν επιχειρήσετε να προσαρμόσετε τη θέση έναρξης εκτύπωσης πέρα από τα συγκεκριμένα όρια, ακούγεται ένας χαρακτηριστικός ήχος (μπιπ) και η μετακίνηση του χαρτιού σταματά. Όταν το χαρτί βρεθεί στην προεπιλεγμένη θέση έναρξης εκτύπωσης, ακούγεται και πάλι ένας χαρακτηριστικός ήχος (μπιπ) και η μετακίνηση του χαρτιού διακόπτεται στιγμιαία. Η προεπιλεγμένη θέση μπορεί να χρησιμοποιηθεί ως σημείο αναφοράς για τη ρύθμιση της κάθετης θέσης έναρξης εκτύπωσης.
| Αφού ρυθµίσετε την κάθετη θέση έναρξης εκτύπωσης, πατήστε το κουµπί Pause για να εξέλθετε από τη λειτουργία Micro Adjust (Μικρορυθμίσεις).
Επιστροφή στην αρχή ## Προώθηση του χαρτιού στην άκρη κοπής Αν χρησιμοποιείτε τον τροφοδότη ώθησης, μπορείτε να χρησιμοποιήσετε τη δυνατότητα κοπής για την προώθηση του συνεχόμενου χαρτιού στην άκρη κοπής του εκτυπωτή μετά το τέλος της εκτύπωσης. Μπορείτε έτσι να κόψετε το εκτυπωμένο έγγραφο με ευκολία. Όταν συνεχίζετε την εκτύπωση, το χαρτί μετακινείται αυτόματα στη θέση έναρξης της εκτύπωσης για να εξοικονομείτε το χαρτί που συνήθως καταναλώνεται μεταξύ των εγγράφων. Όπως περιγράφεται παρακάτω, μπορείτε να χρησιμοποιήσετε την ιδιότητα κοπής με δύο τρόπους: με μη αυτόματο τρόπο, πατώντας το κουμπί Tear Off (Font) του εκτυπωτή ή με αυτόματο τρόπο, ενεργοποιώντας τη λειτουργία auto tear-off (αυτόματη κοπή). Προσοχή:
Μη χρησιμοποιείτε ποτέ τη λειτουργία κοπής (όπως περιγράφεται παρακάτω) για να τροφοδοτήσετε το συνεχόμενο χαρτί με ετικέτες προς τα πίσω. Οι ετικέτες μπορεί να αποκολληθούν από το φύλλο υποστήριξης και να προκαλέσουν εμπλοκή στον εκτυπωτή.
### Χρήση του κουμπιού Tear Off (Κοπή) Αφού ολοκληρωθεί η εκτύπωση του εγγράφου σας, ελέγξτε εάν δεν αναβοσβήνει η λυχνία Tear Off (Font). Στη συνέχεια, πατήστε το κουμπίTear Off (Font). Ο εκτυπωτής προωθεί το χαρτί στην άκρη κοπής. Σηµείωση:
Αν η λυχνία Tear Off (Font) αναβοσβήνει, το χαρτί βρίσκεται στη θέση κοπής. Αν πατήσετε και πάλι το κουμπί Tear Off (Font), ο εκτυπωτής τροφοδοτεί το χαρτί σας στην επόμενη κάθετη θέση έναρξης εκτύπωσης.
### Αυτόματη προώθηση του χαρτιού στη θέση κοπής Για να προωθούνται αυτόματα τα τυπωμένα έγγραφά σας στη θέση κοπής, πρέπει να ενεργοποιήσετε τη λειτουργία αυτόματης κοπής και να επιλέξτε το κατάλληλο μήκος σελίδας για το συνεχόμενο χαρτί από την κατάσταση Default Setting (Προεπιλεγμένη ρύθμιση). Για οδηγίες, ανατρέξτε στην ενότητα Αλλαγή προεπιλεγμένων ρυθμίσεων. Μόλις ενεργοποιηθεί η λειτουργία αυτόματης κοπής, ο εκτυπωτής προωθεί αυτόματα το χαρτί στη θέση κοπής κάθε φορά που λαμβάνει μία πλήρη σελίδα με δεδομένα ή μία εντολή τροφοδοσίας σελίδας που δεν ακολουθείται από περισσότερα δεδομένα. ### Προσαρμογή της θέσης κοπής Αν η διάτρηση του χαρτιού σας δεν είναι ευθυγραμμισμένη με την άκρη κοπής του εκτυπωτή, μπορείτε να χρησιμοποιήσετε τη λειτουργία Micro Adjust feature (Μικρορυθμίσεις) για να μετακινήσετε το σημείο διάτρησης προς τη θέση κοπής. Ακολουθήστε τα παρακάτω βήματα για να προσαρμόσετε τη θέση κοπής: Προσοχή:
Μη χρησιμοποιείτε ποτέ το κουμπί τροφοδοσίας χαρτιού για να προσαρμόσετε τη θέση κοπής. Αυτό ενδέχεται να προκαλέσει βλάβη στον εκτυπωτή ή να τον κάνει να αλλάξει θέση κοπής.
Σημείωση:
Η ρύθμιση για τη θέση κοπής ισχύει μέχρι να την αλλάξετε. Διατηρείται ακόμα και αν απενεργοποιήσετε τον εκτυπωτή.
| Βεβαιωθείτε ότι η λυχνίαTear Off (Font)αναβοσβήνει (το χαρτί βρίσκεται στην τρέχουσα θέση κοπής). Ίσως χρειαστεί να πατήσετε το κουμπί Tear Off (Font) για να προωθηθεί το χαρτί στη θέση κοπής.
| Ανοίξτε το κάλυμμα του οδηγού χαρτιού.
| Κρατήστε πατηµένο το κουµπί Pause για περίπου τρία δευτερόλεπτα. Η λυχνία Pause αρχίζει να αναβοσβήνει και ο εκτυπωτής εισέρχεται στην κατάσταση Micro Adjust (Μικρορυθμίσεις).
| Πατήστε το κουμπί LF/FF για να μετακινηθεί το χαρτί προς τα πίσω, ή πατήστε το κουμπί Load/Eject για να τροφοδοτηθεί το χαρτί προς τα εμπρός, μέχρι το σημείο διάτρησης του χαρτιού να ευθυγραμμιστεί με την άκρη κοπής.
* άκρη κοπής Σηµείωση:
Όταν το χαρτί φτάσει στην προεπιλεγµένη θέση, θα ακουστεί ηχητικό σήµα και θα σταματήσει η µετακίνηση του χαρτιού. Ο εκτυπωτής έχει ένα ελάχιστο και ένα μέγιστο όριο για τη θέση κοπής. Αν επιχειρήσετε να προσαρμόσετε τη θέση κοπής πέρα από αυτά τα όρια, ακούγεται ένας χαρακτηριστικός ήχος (μπιπ) και η μετακίνηση του χαρτιού σταματά.
| Αφού ρυθμίσετε τη θέση κοπής, πατήστε το κουμπί Pause για να βγείτε από την κατάσταση Micro Adjust (Μικρορυθμίσεις).
| Κόψτε τις εκτυπωμένες σελίδες.
Όταν συνεχίσετε την εκτύπωση, το χαρτί θα μετακινηθεί αυτόματα στη θέση έναρξης της εκτύπωσης πριν αυτή ξεκινήσει. Επιστροφή στην αρχή |