| Početak > Rečnik pojmova # Rečnik pojmova ASCII Američki standardni kodni raspored za razmenu informacija. Standardizovani sistem kodnog rasporeda za dodeljivanje brojčanih kodova slovima i simbolima. automatsko pomeranje papira za jednu liniju Kad je ova opcija uključena u režimu podrazumevanog podešavanja, svaki kôd znaka za novi red je automatski ispraćen kodom pomeranja papira za jednu liniju (LF). dvosmerno štampanje Štampanje pri kojem glava štampača štampa u oba smera (dvosmerno). To povećava brzinu štampanja, ali može da smanji preciznost vertikalnog poravnanja. Dvosmerno štampanje je standardni režim štampanja ovog štampača. bafer Deo memorije štampača koji se koristi za skladištenje podataka pre nego što se odštampaju. Tabela znakova Skup slova, brojeva i simbola koji sačinjavaju skup znakova koji se koriste u određenom jeziku. znakova po inču (zpi) Mera veličine tekstualnih znakova. komprimovano štampanje Ova funkcija smanjuje veličinu podataka. Možete komprimovati podatke za štampanje do 75% njihove veličine. beskonačni papir Papir koji na oba svoja kraja ima rupe, perforiran je između stranica i isporučuje se u presavijenom snopu. Zove se i presavijeni papir. kontrolni kôd Posebni kôd koji se koristi za kontrolu funkcija štampača, kao što su obavljanje pomeranja na početak novog reda ili pomeranja za jednu liniju. cpi Mera veličine tekstualnih znakova. ispis podataka Metod rešavanja problema koji pomaže u identifikaciji uzroka problema u komunikaciji između štampača i računara. Kada se štampač nalazi u režimu heksadecimalnog ispisa, on štampa svaki kôd koji primi u heksadecimalnom obliku i ASCII znakove. Zove se i heksadecimalni ispis. podrazumevano Vrednost koja je na snazi kada se oprema uključi, resetuje ili stavi u rad. međutoniranje Način raspoređivanja tačaka na stranici kako bi se simulirala senka ili nijansa. matrični Metoda štampanja u kojoj se svako slovo ili simbol formira po uzorku (matrici) pojedinačnih tačaka. skica Režim štampanja koji štampač koristi kada izaberete Draft kao font. Font Draft koristi manje tačaka po znaku radi bržeg štampanja. upravljački program Softverski program koji šalje komande sa računara za korišćenje funkcija određenog štampača. ESC/P® Skraćenica za Epson Standard Code for Printers (Epson standardni kôd za štampače). To je sistem komandi koje računar koristi da bi kontrolisao štampač. Predstavlja standard za sve Epson štampače i podržava ga većina aplikacionog softvera za lične računare. ESC/P 2™ Poboljšana verzija komandnog jezika ESC/P štampača. Komande u ovom jeziku daju rezultate slične laseru, kao što su fontovi promenljive veličine i poboljšana grafika. presavijeni papir Papir koji na oba svoja kraja ima rupe, perforiran je između stranica i isporučuje se u presavijenom snopu. Zove se i beskonačni papir. font Stil tipa određen imenom kao što je Roman ili Sans Serif. pomeranje papira do prve linije za štampanje (FF) Kontrolni kod i taster na upravljačkoj ploči koji pomera papir do sledeće prve linije za štampanje na papiru. polutoniranje Metod korišćenja tačkastog uzorka za predstavljanje slike. Polutoniranje omogućava proizvodnju različitih nijansi sive boje korišćenjem samo crnih tačaka ili skoro beskonačan raspon boja pomoću samo nekoliko boja tačaka. heksadecimalni ispis Metod rešavanja problema koji pomaže u identifikaciji uzroka problema u komunikaciji između štampača i računara. Kada se štampač nalazi u režimu heksadecimalnog ispisa, on štampa svaki kôd koji primi u heksadecimalnom obliku i ASCII znakove. Zove se i ispis podataka. brzo štampanje skica Režim brzog štampanja koji možete da izaberete kroz režim za podrazumevana podešavanja. Režim brzog štampanja koristi najmanji broj tačaka po znaku kako bi omogućio veoma brzo štampanje. interfejs Veza između računara i štampača preko koje se podaci za štampanje prenose do štampača. pejzaž Štampanje koje je okrenuto bočno na stranici. Ova pozicija vam daje stranicu koja je više široka nego što je visoka i korisna je za štampanje tabela. kvalitet slova (LQ) Režim štampanja koji štampač koristi kada se izabere neki drugi font umesto fonta Draft. Štampanje sa fontovima za veći kvalitet slova daje bolju čitljivost i izgled pri smanjenoj brzini štampanja. pomeranje papira za jednu liniju (LF) Kontrolni kôd i taster na upravljačkoj ploči koji pomera papir za jednu liniju. položaj za postavljanje Položaj u koji se papir automatski postavlja. mikropodešavanje Funkcija štampača koja vam omogućava da precizno podesite poziciju za odsecanje i poziciju prve linije za štampanje. kvalitet blizu kvalitetu slova (NLQ) Režim štampanja koji štampač koristi kada se izabere neki drugi font umesto fonta Draft. Štampanje NLQ fontovima pruža bolju čitljivost i izgled uz smanjenu brzinu štampanja. pozicije papira Postoje tri pozicije papira za štampanje na beskonačnom papiru: pripravnost, odsecanje i prva linija za štampanje. Za štampanje na pojedinačnim listovima papira, postoji samo pozicija prve linije za štampanje. broj znakova po inču Veličina fonta koja se meri brojem znakova po inču (cpi). Standard je 10 cpi. potporna ploča Pljosnati deo crne boje koji obezbeđuje potporu za papir tokom štampanja. portret Štampanje koje je okrenuto uspravno na stranici (suprotno od pejzaža, kod kojeg se štampa bočno na stranici). Ovo je standardni pravac za štampanje pisama ili dokumenata. upravljački program štampača Softverski program koji šalje komande sa računara za korišćenje funkcija određenog štampača. pozicija početka štampanja Horizontalna pozicija na papiru koju štampač prepoznaje kao prvu kolonu za štampanje. Poziciju početka štampanja možete podesiti putem upravljačke ploče. proporcionalni font Font čiji znakovi zauzimaju promenljiv horizontalni prostor, u zavisnosti od širine znaka. Stoga, veliko slovo M zauzima više horizontalnog prostora od malog slova l. preporučena oblast za štampanje Oblast na stranici u kojoj štampač može da štampa. Ona je manja od fizičke veličine stranice zbog njenih margina. resetovanje Vraćanje štampača na njegova podrazumevana podešavanja. rezolucija Mera količine detalja koji mogu da se prikažu. Rezolucija štampanih slika meri se brojem tačaka po inču (dpi). samotestiranje Metod proveravanja rada štampača. Kada pokrenete samotestiranje, štampač štampa znakove memorisane u njegovoj ROM memoriji (memoriji samo za čitanje). pozicija pripravnosti Pozicija vašeg beskonačnog papira kad je pričvršćen na vučni element, ali nije postavljen u štampač. tear off Taster na upravljačkoj ploči kojim se perforacija beskonačnog papira postavlja u položaj za odsecanje i potom papir vraća u položaj prve linije za štampanje na papiru. pozicija za odsecanje Položaj u koji štampač postavlja papir kada je režim automatskog odsecanja uključen. Pomoću funkcije Micro Adjust (Mikropodešavanje) ovaj položaj možete da prilagodite tako da perforacija papira bude poravnata sa ivicom za odsecanje. pozicija prve linije za štampanje Pozicija na papiru koju štampač prepoznaje kao prvu liniju za štampanje. To je podrazumevana pozicija gornje margine. jednosmerno štampanje Štampanje u kom glava štampača štampa samo u jednom smeru. Jednosmerno štampanje je korisno za štampanje grafike, jer omogućava precizno vertikalno poravnanje. Možete da izaberete jednosmerno štampanje pomoću režima za podrazumevano podešavanje štampača. |