| Acasă > Informaţii despre produs # Transportarea imprimantei Dacă trebuie să transportaţi imprimanta pe o anumită distanţă, împachetaţi-o cu grijă utilizând cutia şi materialele de ambalaj originale. Urmaţi aceşti paşi pentru a reîmpacheta imprimanta în materialele sale originale de ambalaj: Avertisment:
Când transportaţi imprimanta, pentru a o ridica, ţineţi-o ferm de părţile de jos, stânga şi dreapta. Trebuie să deplasaţi cu mâna capul de tipărire pentru a îndepărta cartuşul cu bandă. Dacă tocmai aţi utilizat imprimanta, capul de tipărire poate fi fierbinte; lăsaţi-l să se răcească câteva minute înainte de a-l atinge.
| Îndepărtaţi orice hârtie încărcată în imprimantă. Asiguraţi-vă că imprimanta este oprită.
| Deconectaţi cablul de alimentare de la priza electrică; apoi deconectaţi cablul de interfaţă de la imprimantă.
| Coborâţi ghidajul hârtiei. Îndepărtaţi suporturile pentru hârtie.
| Dacă este instalată vreo opţiune, îndepărtaţi-o şi împachetaţi-o în cutia originală.
| Asiguraţi-vă că nu este fierbinte capul de tipărire. Apoi îndepărtaţi cartuşul cu bandă aşa cum este descris în Înlocuirea cartuşului cu bandă.
| Asiguraţi-vă că mecanismul de tracţiune livrat împreună cu imprimanta este instalat în poziţia de împingere.
| Reîmpachetaţi imprimanta, cartuşul cu bandă, suporturile pentru hârtie şi cablul de alimentare în materialele originale de ambalaj şi aşezaţi-le în cutia originală a imprimantei.