| Acasă > Software de imprimantă # Configurarea imprimantei într-o reţea Partajarea imprimantei Configurarea imprimantei ca imprimantă partajată Setarea clienţilor ## Partajarea imprimantei Această secţiune descrie modul de partajare a imprimantei într-o reţea standard Windows. Computerele dintr-o reţea pot partaja o imprimantă care este conectată direct la unul dintre acestea. Computerul conectat direct la imprimantă este serverul de imprimantă, iar celelalte computere sunt clienţii care au nevoie de permisiunea de a partaja imprimanta cu serverul de imprimantă. Clienţii partajează imprimanta prin serverul de imprimantă. În funcţie de versiunile Windows şi drepturile dvs. de acces în reţea, realizaţi setările corespunzătoare pentru serverul de imprimantă şi clienţi. Consultaţi Configurarea imprimantei într-o reţea. Consultaţi Setarea clienţilor. Notă:
Când partajaţi imprimanta, asiguraţi-vă că setaţi EPSON Status Monitor 3 astfel încât imprimanta partajată să poată fi monitorizată de pe serverul şi clienţii de imprimantă. Consultaţi Configurarea EPSON Status Monitor 3. În cazul conectării la o imprimantă partajată Windows XP, notificările de eroare şi avertisment nu apar în timpul imprimării. Instalarea Windows XP Service Pack 1 sau a unui pachet mai recent va rezolva problema. În cazul conectării la o imprimantă partajată în spatele unui ruter, notificările de eroare şi avertisment pentru imprimantele partajate afişate în timpul imprimării nu sunt disponibile în anumite situaţii din cauza setărilor ruterului. Serverul şi clienţii de imprimantă trebuie să fie setaţi în acelaşi sistem de reţea şi aceştia trebuie să se afle sub aceeaşi administrare a reţelei. Imaginile de ecran afişate în următoarele pagini pot să difere în funcţie de versiunea sistemului de operare Windows.
Sus ## Configurarea imprimantei ca imprimantă partajată Urmaţi aceşti paşi pentru a seta serverul de imprimantă. Notă:
Trebuie să accesaţi ca Administratori ai maşinii locale.
| Pentru un server de imprimantă Windows 7: Faceţi clic pe Start şi pe Devices and Printers (Dispozitive şi imprimante).
Pentru un server de imprimantă Windows Vista: Faceţi clic pe Start, pe Control Panel (Panou de control), pe Hardware and Sound (Hardware şi sunete), apoi pe Printers (Imprimante). Pentru un server de imprimantă Windows XP Professional: Faceţi clic pe Start şi pe Printers and Faxes (Imprimante şi faxuri). Pentru serverul de imprimantă Windows XP Home Edition: Faceţi clic pe Start, pe Control Panel (Panou de control) şi pe Printer and Faxes (Imprimante şi faxuri). Pentru un server de imprimantă Windows 2000: Faceţi clic pe Start, indicaţi spre Settings (Setări) şi faceţi clic pe Printers (Imprimante).
| Pentru Windows 7: Faceţi clic dreapta pe pictograma imprimantei, faceţi clic pe Printer Properties (Proprietăţi imprimantă), apoi faceţi clic pe fila Sharing (Partajare) din ecranul care apare.
Pentru Windows Vista, XP sau 2000: Faceţi clic dreapta pe pictograma imprimantei şi faceţi clic pe Sharing (Partajare) în meniul care apare. Pentru Windows XP, dacă apare următorul meniu, faceţi clic fie pe Network Setup Wizard (Expert instalare reţea), fie pe If you understand the security risks but want to share printers without running the wizard, click here (Dacă înţelegeţi riscurile de securitate, dar doriţi să partajaţi imprimante fără a rula expertul, faceţi clic aici). În oricare dintre cazuri, urmaţi instrucţiunile de pe ecran.
| Pentru un server de imprimantă Windows 2000, selectaţi Shared as (Partajată ca), apoi tastaţi numele în caseta Nume partajare şi faceţi clic pe OK.
Pentru un server de imprimantă Windows 7, Windows Vista sau XP, selectaţi Share this printer (Se partajează această imprimantă) apoi tastaţi numele în caseta Nume partajare şi faceţi clic pe OK. Notă:
Nu utilizaţi spaţii sau cratime pentru numele resursei partajate; în caz contrar poate să apară o eroare. În Windows 7 sau Vista, nu puteţi selecta share this printer (Se partajează această imprimantă) până când nu faceţi clic pe butonul Change sharing options (Modificare opțiuni de partajare).
Trebuie să setaţi computerele client astfel încât acestea să poată utiliza o imprimantă în reţea. Consultaţi următoarele pagini pentru detalii: Consultaţi Setarea clienţilor. ### Partajarea imprimantei când paravanul de protecţie este activat Notă:
Pentru a partaja fişiere şi imprimante când paravanul de protecţie Windows este activat, efectuaţi următoarea procedură.
#### Windows 7
| Faceţi clic pe Start, pe Control Panel (Panou de control), pe System and Security (Sistem și securitate), apoi pe Windows Firewall (Paravan de protecție Windows).
| Faceţi clic pe Turn Windows Firewall on or off (Activare sau dezactivare Paravan de protecție Windows) din fereastra din stânga. Asiguraţi-vă că nu este selectată opţiunea Block all incoming connections, including those in the list of allowed programs (Se blochează toate conexiunile de intrare, inclusiv cele din lista de programe permise), apoi faceţi clic pe OK.
| Faceţi clic pe Allow a program or feature through Windows Firewall (Se permite unui program sau unei caracteristici să treacă de Paravanul de protecție Windows) din fereastra din stânga.
| Selectaţi Share file and printer (Partajare fişier şi imprimantă), apoi faceţi clic pe OK.
#### Windows Vista
| Faceţi clic pe Start, apoi faceţi clic pe Control Panel (Panou de control).
| Faceţi clic pe Security (Securitate), apoi faceţi clic pe Windows Firewall (Paravan de protecţie Windows) pentru a deschide fereastra Windows Firewall (Paravan de protecţie Windows).
| Faceţi clic pe Turn Windows Firewall on or off (Activare sau dezactivare Paravan de protecție Windows) din fereastra din stânga. Când ecranul User Account Control (Control cont utilizator) este afişat, faceţi clic pe Continue (Continuare).
| Asiguraţi-vă că Block all incoming connections (Blocare totală conexiuni de intrare) nu este selectat din fila General.
| Deschideţi fila Exceptions (Excepţii), selectaţi File and Printer Sharing (Partajare fișiere și imprimante), apoi faceţi clic pe OK.
#### Windows XP
| Faceţi clic pe Start, apoi faceţi clic pe Control Panel (Panou de control).
| Faceţi clic pe Security Center (Centru de securitate).
| Faceţi clic pe Windows Firewall pentru a deschide fereastra Windows Firewall (Paravan de protecție Windows).
| Asiguraţi-vă că Don’t allow exceptions (Nu se permit excepții) nu este selectat din fila General.
| Deschideţi fila Exceptions (Excepţii), selectaţi File and Printer Sharing (Partajare fișiere și imprimante), apoi faceţi clic pe OK.
Sus ## Setarea clienţilor Această secţiune descrie cum să instalaţi driverul de imprimantă accesând imprimanta partajată într-o reţea. Notă:
Pentru a partaja imprimanta într-o reţea Windows, trebuie să setaţi serverul de imprimantă. Pentru detalii, consultaţi Configurarea imprimantei ca imprimantă partajată. Această secţiune descrie cum să accesaţi imprimanta partajată într-un sistem de reţea standard utilizând serverul (Microsoft workgroup). Dacă nu puteţi accesa imprimanta partajată din cauza sistemului de reţea, cereţi asistenţă administratorului de reţea. Când doriţi să utilizaţi EPSON Status Monitor 3 la clienţi, trebuie să instalaţi atât driverul de imprimantă cât şi EPSON Status Monitor 3 la fiecare client din Software Disc. Dacă driverele de imprimantă nu sunt deja instalate pe client, instalaţi-le înainte de efectuarea acestor setări.
| În Windows, meniul Start, deschideţi Device and Printers (Dispozitiv şi imprimante), Printers (Imprimante) sau Printers and Faxes (Imprimante şi faxuri).
Pentru clienţi Windows 7: Faceţi clic pe Start şi pe Devices and Printers (Dispozitive şi imprimante). Pentru clienţii Windows Vista: Faceţi clic pe Start, pe Control Panel (Panou de control), pe Hardware and Sound (Hardware şi sunete), apoi pe Printers (Imprimante). Pentru clienţii Windows XP Professional: Faceţi clic pe Start şi faceţi clic pe Printers and Faxes (Imprimante şi faxuri). Pentru clienţii Windows XP Home Edition: Faceţi clic pe Start, pe Control Panel (Panou de control) şi pe Printer and Faxes (Imprimante şi faxuri). Pentru clienţi Windows 2000: Faceţi clic pe Start, pe Settings (Setări) şi pe Printers (Imprimante).
| Faceţi clic dreapta pe pictograma pentru imprimanta ale cărei setări doriţi să le schimbaţi, apoi faceţi clic pe Properties (Proprietăţi) (Windows Vista, XP şi 2000) sau Printer properties (Proprietăţi imprimantă) (Windows 7).
| Faceţi clic pe fila Ports (Porturi) şi apoi pe Add Port (Adăugare port).
| Când apare fereastra Printer Ports (Porturi de imprimantă), selectaţi Local Port (Port local) şi apoi faceţi clic pe New Port (Port nou).
| Introduceţi următoarele informaţii pentru numele de port şi apoi faceţi clic pe OK.
\\Numele computerului conectat la imprimanta ţintă\numele imprimantei partajate
| După ce reveniţi la fereastra Printer Ports (Porturi de imprimantă), faceţi clic pe Close (Închidere).
| Verificaţi dacă numele pe care l-aţi introdus pentru port a fost adăugat şi selectat şi apoi faceţi clic pe Close (Închidere).
Sus |