| Κεντρική σελίδα > Πίνακας ελέγχου # Λειτουργία κλειδώματος Αλλαγή ρύθμισης στη λειτουργία κλειδώματος Μπορείτε να περιορίσετε τη χρήση των κουμπιών στον πίνακα ελέγχου χρησιμοποιώντας την κατάσταση κλειδώματος. ## Αλλαγή ρύθμισης στη λειτουργία κλειδώματος Μπορείτε να ενεργοποιήσετε ή να απενεργοποιήσετε την κατάσταση κλειδώματος ή να αλλάξετε τις κλειδωμένες λειτουργίες από την κατάσταση ρύθμισης κλειδώματος. Στον παρακάτω πίνακα παρουσιάζεται η βασική λειτουργία κάθε κουμπιού στην κατάσταση της λειτουργίας κλειδώματος.
Κουμπί | Βασική λειτουργία
Κουμπί Item | Επιλέγει την επόμενη παράμετρο μενού.
Κουμπί Item | Επιλέγει την προηγούμενη παράμετρο μενού.
Κουμπί Set | Αλλάζει την τιμή του επιλεγμένου μενού.
Εάν θέλετε, μπορείτε να επιλέξετε το κλείδωμα των λειτουργιών του εκτυπωτή όταν είναι ενεργοποιημένη η λειτουργία κλειδώματος σύμφωνα με τις ανάγκες σας. Σημείωση:
Πριν μεταβείτε στην κατάσταση ρύθμισης κλειδώματος, πρέπει να τοποθετήσετε στον εκτυπωτή μεμονωμένο χαρτί μεγέθους A4 ή Letter ή συνεχόμενο χαρτί με πλάτος τουλάχιστον 210 mm (8,3 ίντσες). Ανατρέξτε στις ενότητες Εκτύπωση σε συνεχόμενο χαρτί και Εκτύπωση σε μεμονωμένα φύλλα για οδηγίες σχετικά με την τοποθέτηση συνεχόμενου χαρτιού και μεμονωμένων φύλλων στον εκτυπωτή σας. Για την ασφάλειά σας, η Epson προτείνει να είναι κλειστό το κάλυμμα του εκτυπωτή κατά τη λειτουργία του. Ο εκτυπωτής λειτουργεί ακόμη και όταν το κάλυμμα είναι ανοιχτό ή έχει αφαιρεθεί, ωστόσο είναι προτιμότερο να τοποθετείτε το κάλυμμα στη θέση του.
Για να αλλάξετε τη λειτουργία κλειδώματος, πραγματοποιήστε τα παρακάτω βήματα:
| Βεβαιωθείτε ότι ο εκτυπωτής είναι απενεργοποιημένος.
Προσοχή:
Κάθε φορά που απενεργοποιείτε τον εκτυπωτή, πρέπει να περιμένετε τουλάχιστον πέντε δευτερόλεπτα πριν τον ενεργοποιήσετε ξανά. Διαφορετικά, ενδέχεται να προκληθεί βλάβη στον εκτυπωτή.
| Ενεργοποιήστε τον εκτυπωτή ενώ κρατάτε πατημένα τα κουμπιά LF/FF και Pause.
Ο εκτυπωτής μεταβαίνει σε κατάσταση κλειδώματος και τυπώνει ένα μήνυμα με το οποίο σας ζητά εάν επιθυμείτε να εκτυπώσετε όλες τις τρέχουσες ρυθμίσεις.
| Εάν θέλετε να εκτυπώσετε τις τρέχουσες ρυθμίσεις, πιέστε το κουμπί Set. Εάν θέλετε να παραβλέψετε την εκτύπωση των τρεχουσών ρυθμίσεων, πατήστε το κουμπί Item ή Item.
Ο εκτυπωτής τυπώνει το πρώτο μενού και την τρέχουσα τιμή του.
| Πατήστε το κουμπί Item ή το κουμπί Item για να επιλέξετε τις παραμέτρους μενού που θέλετε να αλλάξετε. Πατήστε το κουμπί Set για να μετακινηθείτε στη λίστα με τις τιμές στην επιλεγμένη παράμετρο μέχρι να βρείτε την επιθυμητή ρύθμιση. Αφού ρυθμίσετε την επιλεγμένη παράμετρο στην επιθυμητή ρύθμιση, μπορεί να συνεχίσετε πραγματοποιώντας αλλαγές σε άλλες παραμέτρους πατώντας το κουμπί Item ή το Item.
| Απενεργοποιήστε τον εκτυπωτή και βγείτε από τη λειτουργία ρύθμισης κλειδώματος.
Σημείωση:
Μπορείτε να βγείτε από τη λειτουργία ρύθμισης κλειδώματος οποιαδήποτε στιγμή, απενεργοποιώντας τον εκτυπωτή. Όλες οι ρυθμίσεις που πραγματοποιήσατε ισχύουν μέχρι να τις αλλάξετε ξανά.
Επιστροφή στην αρχή |