| Acasă > Secţiune de rezolvare a problemelor # Probleme şi soluţii Sursa de alimentare Tipărirea Manipularea hârtiei Probleme de reţea Majoritatea problemelor întâmpinate în timpul utilizării imprimantei au rezolvări simple. Puteţi verifica funcţionarea imprimantei utilizând auto testul. Consultaţi Tipărirea unui auto test. Dacă auto testul funcţionează corect, este probabil ca problema să se afle la computer, la aplicaţia software sau la cablul de interfaţă. Dacă auto testul nu este corect, contactaţi furnizorul dvs. sau o persoană de service calificată în vederea asistenţei. Notă:
Dacă sunteţi utilizator sau programator cu experienţă, puteţi tipări o imagine de memorie în cod hexazecimal pentru a izola problemele de imprimantă de cele de computer. Pentru a tipări o imagine de memorie în cod hexazecimal, opriţi imprimanta. Apoi, ţineţi apăsate butoanele Load/Eject şi LF/FF în timp ce porniţi imprimanta. Apoi trimiteţi date de la computerul dvs. Imprimanta tipăreşte toate codurile recepţionate în format hexazecimal.
## Sursa de alimentare ### Nu este furnizată tensiune de alimentare
Luminile de pe panoul de control nu se aprind.
Cauză | Acţiune de realizat
Este posibil să nu fie conectat cablul de alimentare. | Verificaţi dacă este conectat cablul de alimentare corespunzător la priza electrică.
Este posibil ca priza electrică să nu funcţioneze. | Dacă priza electrică este controlată de un întrerupător exterior sau de un temporizator automat, utilizaţi o altă priză. Conectaţi un alt echipament electric, cum ar fi o lampă de control, în priză pentru a determina dacă priza funcţionează corect.
Întrerupătorul de alimentare nu este în poziţia ON (PORNIT). | Verificaţi starea întrerupătorului de alimentare. Când Power off timer este activat, imprimanta se opreşte chiar dacă întrerupătorul de alimentare este în poziţia ON (PORNIT). Consultaţi Modul Setare implicită.
Luminile se aprind un timp scurt, apoi se sting. Luminile rămân stinse chiar dacă întrerupătorul de alimentare este repornit.
Cauză | Acţiune de realizat
Este posibil ca tensiunile nominale ale imprimantei şi prizei electrice să nu se potrivească. | Verificaţi dacă tensiunea nominală a imprimantei corespunde tensiunii nominale a prizei electrice. Dacă tensiunile nu se potrivesc, deconectaţi imprimanta şi contactaţi imediat furnizorul dvs. Nu reconectaţi cablul de alimentare la o priză electrică.
Sus ## Tipărirea ### Imprimanta nu tipăreşte
Lumina Pause este stinsă dar nu se imprimă nimic.
Cauză | Acţiune de realizat
Este posibil ca software-ul să nu fie instalat corect. | Verificaţi dacă software-ul pentru imprimanta dvs. este instalat corect, aşa cum este descris în Start Here sau Ghidul de configurare. Verificaţi setările de imprimantă ale software-ului.
Este posibil ca specificaţiile cablului de interfaţă să nu corespundă specificaţiilor imprimantei sau ale computerului. | Verificaţi ambele capete ale cablului de interfaţă. Asiguraţi-vă că specificaţiile cablului sunt conforme cu specificaţiile imprimantei şi computerului.
Este posibil ca portul imprimantei să nu fie setat corect. | Pentru Windows 2000, faceţi clic pe Start, indicaţi spre Settings (Setări), apoi faceţi clic pe Printers (Imprimante). Pentru Windows XP, faceţi clic pe Start, Control Panel (Panou de control), apoi faceţi clic pe Printers and Faxes (Imprimante şi faxuri). Pentru Windows Vista, faceţi clic pe Start, pe Control Panel (Panou de control), apoi pe Printer (Imprimantă). Pentru Windows 7, faceţi clic pe Start, pe Control Panel (Panou de control), pe Hardware and Sound (Hardware şi sunete) şi apoi pe Device and Printer (Dispozitive şi imprimante). Faceţi clic dreapta pe pictograma pentru imprimanta pe care o utilizaţi, apoi faceţi clic pe Properties (Proprietăţi) (Windows Vista, XP, şi 2000) sau Printer Properties (Proprietăţi imprimantă) (Windows 7). Apoi faceţi clic pe fila Ports (Porturi) sau Details (Detalii) şi selectaţi portul corespunzător.
Imprimanta a fost oprită utilizând funcţia Power off timer. | Când Power off timer este activat, imprimanta se opreşte chiar dacă întrerupătorul de alimentare este în poziţia ON (PORNIT). Opriţi întrerupătorul de alimentare şi apoi reporniţi-l. Consultaţi Modul Setare implicită.
Luminile Paper Out şi Pause sunt aprinse şi imprimanta emite trei semnale sonore.
Cauză | Acţiune de realizat
Este posibil ca imprimanta să nu mai aibă hârtie. | Încărcaţi hârtie în imprimantă.
Imprimanta sună ca şi când ar tipări, dar nu tipăreşte nimic.
Cauză | Acţiune de realizat
Este posibil să nu fie instalat corect cartuşul cu bandă. | Consultaţi Start Here sau Ghidul de configurare.
Este posibil ca banda să fie complet uzată. | Înlocuiţi cartuşul cu bandă.
Imprimanta face un zgomot ciudat, soneria emite cinci semnale şi imprimanta se opreşte brusc.
Cauză | Acţiune de realizat
Este posibil ca hârtia sau banda să fie blocată. | Opriţi imprimanta şi verificaţi blocajul de hârtie, de bandă sau alte probleme.
Este posibil ca imprimanta să fie supraîncălzită. | Lăsaţi imprimanta să se răcească. Apoi, încercaţi să imprimaţi din nou. Dacă imprimanta tot nu imprimă corect, contactaţi furnizorul dumneavoastră.
Soneria emite cinci semnale şi toate luminile se aprind intermitent.
Cauză | Acţiune de realizat
A apărut o eroare. | Opriţi imprimanta şi reporniţi-o. Dacă problema persistă, verificaţi să nu existe un blocaj de hârtie sau de bandă. Dacă nu există niciun blocaj, contactaţi furnizorul dvs. sau o persoană de service calificată. (Dacă apare o eroare când comutaţi între coli unice şi hârtie continuă, verificaţi dacă maneta de eliberare a hârtiei se află în poziţia corectă.)
### Tipărirea este ştearsă sau neuniformă
Caracterele tipărite au porţiuni lipsă în partea de jos.
Cauză | Acţiune de realizat
Este posibil să nu fie instalat corect cartuşul cu bandă. | Consultaţi Înlocuirea cartuşului cu bandă.
Tipărirea este ştearsă.
Cauză | Acţiune de realizat
Este posibil ca banda să fie complet uzată. | Înlocuiţi cartuşul cu bandă aşa cum este descris în Înlocuirea cartuşului cu bandă.
### Lipsesc puncte din caracterele tipărite sau din elementele grafice
Lipseşte o linie de puncte din tipărire.
Cauză | Acţiune de realizat
Capul de tipărire este defect. | Opriţi tipărirea şi contactaţi furnizorul dvs. pentru a înlocui capul de tipărire.
Lipsesc puncte în poziţii aleatoare.
Cauză | Acţiune de realizat
Fie banda este slab tensionată, fie a devenit uzată. | Reinstalaţi cartuşul cu bandă aşa cum este descris în Înlocuirea cartuşului cu bandă.
### Caracterele tipărite nu arată conform aşteptărilor
Stilurile de caractere sau caracterele trimise cu software-ul dvs. nu se tipăresc.
Cauză | Acţiune de realizat
Este posibil ca software-ul să nu fie configurat corespunzător. | Verificaţi dacă software-ul este corect configurat pentru imprimanta dvs.
Fontul selectat de la panoul de control nu se tipăreşte.
Cauză | Acţiune de realizat
Este posibil ca software-ul dvs. să anuleze setarea panoului de control. | Verificaţi setarea fontului în aplicaţia software.
### Poziţia de tipărire nu este conform aşteptărilor
Tipărirea începe prea de sus sau prea de jos pe pagină sau partea de jos a paginii este tipărită la începutul următoarei pagini.
Cauză | Acţiune de realizat
Setările aplicaţiei software pot fi greşite. | Verificaţi setările de margine sau de poziţie de început de formular în aplicaţia software.
Lungimea de pagină nu se potriveşte cu lungimea hârtiei.
Cauză | Acţiune de realizat
Setarea lungimii de pagină din aplicaţia software poate fi greşită. | Verificaţi lungimea de pagină setată în aplicaţia software şi corectaţi-o dacă este necesar.
Setarea lungimii de pagină a imprimantei pentru mecanismul de tracţiune nu se potriveşte dimensiunii hârtiei continue utilizată. | Verificaţi Page length for tractor din setările implicite ale imprimantei. Consultaţi Despre setările implicite ale imprimantei dumneavoastră.
Apar spaţieri regulate în documentele tipărite.
Cauză | Acţiune de realizat
Este posibil să fie setat saltul peste perforaţie de un inchi. | Setaţi Skip over perforation la Off în modul Default Setting (Setare implicită). Consultaţi Despre setările implicite ale imprimantei dumneavoastră.
Sus ## Manipularea hârtiei ### Colile unice nu sunt alimentate corespunzător
Hârtia nu este alimentată.
Cauză | Acţiune de realizat
Este posibil ca hârtia continuă să fie lăsată în imprimantă. | Scoateţi hârtia continuă. Setaţi maneta de eliberare a hârtiei în poziţia pentru coală unică. Introduceţi o coală nouă.
Imprimanta nu poate detecta hârtia de pe ghidajul hârtiei, deoarece este poziţionat prea departe de marginile stânga sau dreapta. | Deplasaţi puţin hârtia (şi ghidajele de margine) spre stânga sau spre dreapta.
Alimentarea cu hârtie este înclinată sau hârtia se blochează.
Cauză | Acţiune de realizat
Hârtia nu a fost alimentată corect sau este de un tip necorespunzător. | Opriţi imprimanta şi scoateţi hârtia. Introduceţi o coală nouă drept în ghidajul hârtiei. Asiguraţi-vă că utilizaţi un tip de hârtie corespunzător. Consultaţi specificaţiile hârtiei din Hârtie.
Hârtia nu este evacuată complet.
Cauză | Acţiune de realizat
Este posibil ca hârtia să fie prea lungă. | Apăsaţi pe butonul LF/FF pentru a evacua coala. Utilizaţi hârtie din gama specificată. Consultaţi specificaţiile hârtiei din Hârtie.
### Hârtia continuă nu este alimentată corespunzător
Mecanismul de tracţiune nu alimentează hârtia.
Cauză | Acţiune de realizat
Maneta de eliberare a hârtiei poate fi într-o poziţie greşită. | Verificaţi dacă maneta de eliberare este trasă în poziţia înainte pentru poziţia de alimentare cu hârtie continuă. Dacă nu este aşa, opriţi imprimanta, deplasaţi maneta şi reporniţi-o.
Hârtia poate sări de pe mecanismul de tracţiune. | Reaşezaţi hârtia pe mecanismul de tracţiune.
Alimentarea cu hârtie este înclinată sau hârtia se blochează.
Cauză | Acţiune de realizat
Alimentarea cu hârtie este obstrucţionată. | Asiguraţi-vă că alimentarea cu hârtie nu este împiedicată de un cablu sau un alt obiect.
Sursa de hârtie este prea departe de imprimantă. | Asiguraţi-vă că sursa de hârtie se află la o distanţă de cel mult 1 metru (3 picioare) faţă de imprimantă.
Capacul imprimantei poate fi deschis. | Închideţi capacul imprimantei.
Poziţiile ghidajului de margine pot fi incorecte. | Poziţionaţi ghidajele de margine la marcajele de ghidaj în formă de diamant.
Găurile de pe laturile hârtiei sunt aliniate greşit. | Verificaţi dacă găurile de pe ambele laturi ale hârtiei sunt aliniate. De asemenea, verificaţi dacă unităţile de rolă dinţată sunt blocate şi capacele lor sunt închise.
Hârtia dvs. poate avea un format sau o grosime necorespunzătoare pentru imprimantă. | Asiguraţi-vă că formatul şi grosimea hârtiei se află în gama specificată. Consultaţi Hârtie pentru informaţii referitoare la specificaţiile hârtiei continue.
Când utilizaţi formulare din mai multe părţi continue cu margini ondulate, copiile ar putea să nu se alinieze cu originalul. | Ridicaţi ghidajul hârtiei pentru a păstra poziţia de tipărire precisă.
Hârtia nu este evacuată corespunzător.
Cauză | Acţiune de realizat
Este posibil ca hârtia să fie prea lungă. | Tăiaţi hârtia încărcată recent şi evacuaţi pagina din imprimantă. Utilizaţi numai hârtie conformă cu gama de lungime specificată în Hârtie.
Când comutaţi între coli unice şi hârtie continuă, soneria emite trei semnale, iar lumina Pause se aprinde.
Cauză | Acţiune de realizat
Este posibil să fi încercat să modificaţi poziţia manetei de eliberare a hârtiei în timp ce hârtia a rămas în imprimantă. | Aduceţi maneta de eliberare a hârtiei în poziţia anterioară şi evacuaţi hârtia. Apoi modificaţi poziţia manetei de eliberare a hârtiei.
Sus ## Probleme de reţea
Apare o eroare de comunicare
Cauză | Acţiune de realizat
Sunt conectaţi simultan mai mulţi utilizatori la acelaşi computer? | Pe un sistem Windows XP/Vista/7 cu mai mulţi utilizatori, este posibil să apară o eroare de comunicare la comutarea la un utilizator nou şi începerea unei activităţi de imprimare noi în timp ce utilizatorul anterior imprimă în continuare. Asiguraţi-vă că sarcina de tipărire a primului utilizator este finalizată şi că utilizatorul respectiv se deconectează înainte de a se efectua comutarea la utilizatorul nou şi începerea unui sarcini de tipărire noi.
Sus |