| Κεντρική σελίδα > Χειρισμός χαρτιού # Εκτύπωση σε χαρτί ειδικού τύπου Προσαρμογή του μοχλού πάχους χαρτιού Πολύπτυχες φόρµες Φάκελοι Ο εκτυπωτής μπορεί να τυπώσει σε μεγάλη ποικιλία τύπων χαρτιού, όπως σε πολύπτυχες φόρμες και φακέλους. Για πολύπτυχες φόρμες, δεν πρέπει να εκτυπώνετε με περιθώριο μικρότερο από 13 mm (0,5 in.) σε οποιαδήποτε πλευρά του χαρτιού. Για πληροφορίες σχετικά με τη συνιστώμενη εκτυπώσιμη περιοχή των φακέλων, ανατρέξτε στην ενότητα Προτεινόμενη εκτυπώσιμη περιοχή. Προσοχή:
Όταν εκτυπώνετε σε πολύπτυχες φόρμες, σε χαρτί πιο χοντρό από το συνηθισμένο ή φακέλους, βεβαιωθείτε ότι οι ρυθμίσεις λογισμικού της εφαρμογής διατηρούν την εκτύπωση εντός της συνιστώμενης εκτυπώσιμης περιοχής. Η εκτύπωση στα παραπάνω είδη χαρτιών εκτός των ορίων μπορεί να προκαλέσει ζημιά στην κεφαλή εκτύπωσης.
## Προσαρμογή του μοχλού πάχους χαρτιού Προτού ξεκινήσετε την εκτύπωση σε ειδικό χαρτί, πρέπει να αλλάξετε τη ρύθμιση πάχους χαρτιού. Ακολουθήστε τα βήματα αυτά για να προσαρμόσετε τη ρύθμιση πάχους χαρτιού:
| Ανοίξτε το κάλυμμα του εκτυπωτή. Ο μοχλός πάχους χαρτιού βρίσκεται στην αριστερή πλευρά του εκτυπωτή. Οι αριθμοί δίπλα στο μοχλό υποδεικνύουν τη ρύθμιση πάχους.
| Χρησιμοποιήστε τον παρακάτω πίνακα για να επιλέξετε το κατάλληλο πάχος χαρτιού.
Τύπος χαρτιού | Θέση μοχλού πάχους χαρτιού
Κανονικό χαρτί | Μεμονωμένα φύλλα | -1 ή 0
Συνεχόμενο χαρτί
Πολύπτυχες φόρμες | 2 στελέχη (πρωτότυπο + 1 αντίτυπο) | 1
3 στελέχη (πρωτότυπο + 2 αντίτυπα) | 2
4 στελέχη (πρωτότυπο + 3 αντίτυπα) | 3
Φάκελοι | 3 ως 5
| Κλείστε το κάλυμμα του εκτυπωτή.
Επιστροφή στην αρχή ## Πολύπτυχες φόρµες Μπορείτε να χρησιμοποιήσετε πολύπτυχες φόρμες, χωρίς καρμπόν, συνεχόμενες ή σε μεμονωμένα φύλλα που έχουν έως τέσσερα μέρη (ένα πρωτότυπο και τρία αντίγραφα). Πριν εκτυπώσετε στις φόρμες, ρυθμίστε το μοχλό πάχους χαρτιού όπως περιγράφεται στην προηγούμενη ενότητα. Οι συμβουλές που ακολουθούν συμβάλλουν σε καλά αποτελέσματα: Χρησιμοποιείτε μόνο συνεχόμενες πολύπτυχες φόρμες που είναι ενωμένες με σημειακή κόλληση ή πρεσαριστή πτύχωση. Μην τοποθετείτε συνεχόμενες πολύπτυχες φόρμες που είναι ενωμένες με μεταλλικούς συνδετήρες, ταινία ή συνεχόμενη κόλληση. Χρησιμοποιείτε πολύπτυχες φόρμες σε μεμονωμένα φύλλα που έχουν γραμμή κόλλας μόνο στο πάνω μέρος. Τοποθετήστε τις φόρμες στον εκτυπωτή από την πλευρά με την κόλλα. Μη χρησιμοποιείτε πολύπτυχες φόρμες που είναι τσαλακωμένες ή έχουν πτυχώσεις. Αν χρειάζεται να προσαρμόσετε τη θέση τροφοδοσίας, χρησιμοποιήστε το λογισμικό της εφαρμογής σας ή αλλάξτε τη θέση τοποθέτησης όπως περιγράφεται στην ενότητα Προσαρμογή της θέσης έναρξης εκτύπωσης. Όταν χρησιμοποιείτε συνεχόμενες πολύπτυχες φόρμες με πρεσαριστή πτύχωση, τα αντίτυπα μπορεί να μην ευθυγραμμίζονται με το πρωτότυπο. Αν συμβεί αυτό, σηκώστε τον οδηγό χαρτιού. Επιστροφή στην αρχή ## Φάκελοι Μπορείτε να τοποθετήσετε φακέλους μεμονωμένα χρησιμοποιώντας τον οδηγό χαρτιού. Έχετε υπόψη τις ακόλουθες συμβουλές: Πριν τοποθετήσετε ένα φάκελο, ρυθμίστε το μοχλό πάχους χαρτιού στην κατάλληλη θέση. Βλ. Προσαρμογή του μοχλού πάχους χαρτιού. Για να τοποθετήσετε φάκελο, ακολουθήστε τα βήματα στην ενότητα Τοποθέτηση μεμονωμένων φύλλων. Τοποθετήστε πρώτα την πλατύτερη άκρη του φακέλου στον εκτυπωτή με την εκτυπώσιμη πλευρά προς τα κάτω. Όταν εισάγετε το φάκελο μεταξύ των οδηγών χαρτιού, σπρώξτε τον σταθερά και κρατήστε τον μέχρι να τοποθετηθεί στον εκτυπωτή. Χρησιμοποιείτε φακέλους μόνο υπό κανονικές συνθήκες θερμοκρασίας και υγρασίας. Βεβαιωθείτε ότι η εκτύπωση παραμένει εντελώς μέσα στα όρια της συνιστώμενης εκτυπώσιμης περιοχής. H κεφαλή εκτύπωσης δεν πρέπει να εκτυπώνει πέρα από την αριστερή ή τη δεξιά άκρη του φακέλου ή άλλου χοντρού χαρτιού. (Για τις προδιαγραφές, ανατρέξτε στην ενότητα Προδιαγραφές εκτυπωτή.) Είναι προτιμότερο να εκτυπώσετε ένα δείγμα ελέγχου χρησιμοποιώντας ένα κανονικό μεμονωμένο φύλλο χαρτιού πριν εκτυπώσετε στους φακέλους. Επιστροφή στην αρχή |