| Domov > Varnost # Varnostna navodila Oznake za opozorila, previdnostne nasvete in opombe Opozorilo o vročih delih Pomembna varnostna navodila Za uporabnike v Veliki Britaniji ## Oznake za opozorila, previdnostne nasvete in opombe Opozorila
morate skrbno upoštevati, da se izognete telesnim poškodbam.
Previdnostne nasvete
morate upoštevati, da se izognete poškodbam opreme.
Opombe
vsebujejo pomembne informacije in koristne nasvete za uporabo tiskalnika.
Na vrh ## Opozorilo o vročih delih
| Ta oznaka na tiskalni glavi ali drugih delih označuje, da so morda vroči. Teh delov se takoj po uporabi tiskalnika ne dotikajte. Najprej počakajte nekaj minut, da se ohladijo.
Na vrh ## Pomembna varnostna navodila Pred uporabo tiskalnika preberite celotna varnostna navodila. Upoštevajte tudi vsa opozorila in navodila na samem tiskalniku. ### Namestitev tiskalnika Tiskalnika ne postavljajte na nestabilno površino, zraven radiatorja ali drugega vira toplote. Tiskalnik postavite na ravno, stabilno površino. Če tiskalnik stoji pod kotom ali je nagnjen, ne bo deloval pravilno. Tega izdelka ne postavljajte na mehko, nestabilno površino, na primer na posteljo ali kavč, oziroma v majhen zaprt prostor, kjer bo prezračevanje ovirano. Ne prekrivajte rež in odprtin na ohišju tiskalnika ter vanje ne potiskajte predmetov. Okoli tiskalnika naj bo dovolj prostora za preprosto uporabo in vzdrževanje. Tiskalnik postavite tako, da ga boste lahko po potrebi priključili na omrežni kabel. Uporabljajte samo tisti vir napajanja, ki je označen na nalepki na tiskalniku. Če ne veste, kakšna je električna oskrba na vašem območju, se obrnite na ponudnika električne energije ali se posvetujte s prodajalcem. Vso opremo priključite na ustrezno ozemljene vtičnice. Ne uporabljajte vtičnic v krogotoku, kamor so priključeni fotokopirni stroji ali klimatske naprave, ki se redno vklapljajo in izklapljajo. Ne uporabljajte poškodovanega ali natrganega napajalnega kabla. Napajalni kabel naj bo nameščen tako, da se ne bo opraskal, presekal, natrgal, prepognil, zavozlal ali kako drugače poškodoval. Če za električno napajanje tiskalnika uporabljate podaljšek z razdelilnikom, mora biti skupni nazivni tok vseh naprav, priključenih nanj, manjši od nazivnega toka podaljška. Prav tako nazivni tok vseh naprav, priključenih v električno vtičnico, ne sme presegati nazivnega toka vtičnice. Uporabite napajalni kabel, ki ste ga dobili s tem izdelkom. Če boste uporabili drug kabel, lahko povzročite požar ali električni udar. Napajalni kabel, priložen temu izdelku, je namenjen samo uporabi s tem izdelkom. Če ga boste uporabili z drugo opremo, lahko povzročite požar ali električni udar. Napajalni kabel mora ustrezati varnostnim standardom v državi, kjer uporabljate tiskalnik. Tiskalnika ne uporabljajte ali shranjujte v okolju, kjer se temperatura in vlažnost hitro spreminjata. Ne izpostavljajte ga neposredni sončni svetlobi, močni svetlobi, virom toplote in čezmerni vlagi ali prahu. Izogibajte se mestom, ki so izpostavljena udarcem in vibracijam. Tiskalnik namestite v bližino stenske vtičnice, kjer lahko po potrebi hitro iztaknete napajalni kabel. Ves računalniški sistem ne sme biti v bližini virov morebitnih elektromagnetnih motenj, kot so zvočniki ali podnožja brezvrvičnih telefonov. Ne uporabljajte električnih vtičnic, upravljanih s stikali ali samodejnimi urami. Prekinitev električnega napajanja lahko izbriše informacije iz pomnilnika tiskalnika ali računalnika. Ne uporabljajte vtičnic, ki so v skupnem električnem krogotoku z močnimi motorji ali drugimi napravami, ki lahko povzročijo nihanje električne napetosti. Uporabite ozemljeno električno vtičnico. Ne uporabljajte električnih vmesnikov. Če nameravate uporabiti stojalo tiskalnika, sledite naslednjim priporočilom: - Uporabite stojalo, ki lahko podpira vsaj dvakratno težo tiskalnika. - Ne uporabite stojala, na katerem bi bil tiskalnik nagnjen. Tiskalnik mora biti vedno v vodoravnem položaju. - Napajalni kabel tiskalnika in vmesniški kabel namestite tako, da ne motita podajanja papirja. Če je mogoče, kable pritrdite na nogo stojala za tiskalnik. ### Vzdrževanje tiskalnika Pred čiščenjem tiskalnika iztaknite napajalni kabel, pri čiščenju pa vedno uporabljajte le vlažno krpo. Tiskalnika ne smete politi s tekočino. Tiskalnika ne skušajte popraviti sami, razen tako, kot je izrecno opisano v tem priročniku. Odklopite napajalni kabel tiskalnika in se obrnite na usposobljenega serviserja v naslednjih primerih: i. Če je poškodovan napajalni kabel ali vtikač. ii. Če je v notranjost tiskalnika prodrla tekočina. iii. Če je tiskalnik padel ali če je poškodovano ohišje. iv. Če tiskalnik ne deluje kot običajno ali se način delovanja znatno spremeni. Notranjosti ali okolice tega izdelka ne pršite z razpršili, ki vsebujejo vnetljive pline, ker lahko povzročite požar. Prilagajajte samo nastavitve, opisane v navodilih za uporabo. Če nameravate tiskalnik uporabljati v Nemčiji, upoštevajte naslednje: Električna napeljava v stavbi mora biti zavarovana s 16-amperskim tokovnim odklopnikom, da zagotovite ustrezno zaščito tiskalnika pred kratkim stikom in prekomernim tokom. Bei Anschluss des Druckers an die Stromversorgung muss sichergestellt werden, dass die Gebaudeinstallation mit einer 16 A-Sicherung abgesichert ist. Ne dotikajte se belega kabla v notranjosti tiskalnika. ### Delo s papirjem Ne vlagajte zvitega ali prepognjenega papirja. ### Uporaba tiskalnika Prilagajajte samo nastavitve, opisane v uporabniški dokumentaciji. Z nepravilnim prilagajanjem drugih nastavitev lahko povzročite take poškodbe, da bodo potrebna večja popravila pri usposobljenem serviserju. Ko tiskalnik izklopite, pred ponovnim vklopom počakajte vsaj pet sekund, sicer ga lahko poškodujete. Tiskalnika med izvajanjem samopreizkusa ne izklapljajte. Vedno pritisnite gumb Pause, da ustavite tiskanje, nato izklopite tiskalnik. Napajalnega kabla ne priključite v električno vtičnico z neustrezno napetostjo. Tiskalne glave nikoli ne menjajte sami, ker lahko poškodujete tiskalnik. Pri zamenjavi tiskalne glave je treba pregledati še druge dele tiskalnika. Pri zamenjavi kasete s trakom morate ročno premakniti tiskalno glavo. Če ste tiskalnik pravkar uporabljali, je tiskalna glava morda vroča; preden se je dotaknete, naj se nekaj minut ohlaja. ### Omejitev uporabe Ko se ta izdelek uporablja za namene, ki zahtevajo visoko raven zanesljivosti/varnosti, kot so prevozne naprave, povezane z letalskimi, železniškimi, ladijskimi, avtomobilskimi prevozi itd., naprave za preprečevanje nesreč, različne varnostne naprave itd. ali funkcionalne/precizne naprave itd., se lahko ta izdelek uporablja zgolj ob upoštevanju varnosti pred izpadom in presežkov, da se zagotovi varnost in popolna zanesljivost sistema. Ker ta izdelek ni namenjen uporabi za namene, ki zahtevajo izredno visoko raven zanesljivosti/varnosti, kot so vesoljska oprema, glavna komunikacijska oprema, oprema za nadzor jedrske energije ali medicinska oprema, povezana z neposredno medicinsko oskrbo itd., po lastni presoji ocenite primernost tega izdelka. Na vrh ## Za uporabnike v Veliki Britaniji ### Uporaba dodatne opreme Družba Epson (UK) Limited ni odgovorna za škodo ali težave, ki so posledica uporabe dodatne opreme ali potrošnih izdelkov, ki jih družba Epson (UK) Limited ni označila kot izvirne izdelke Epson ali odobrene izdelke Epson. ### Varnostne informacije Opozorilo:
Ta naprava mora biti ozemljena. Na ploščici s tehničnimi karakteristikami poiščite nazivno napetost in preverite, ali ustreza napetosti v omrežju.
Pomembno: Žice v napajalnem kablu so obarvane z naslednjimi barvami: Zelena in rumena — ozemljitev Modra — nevtralno Rjava — tok Če morate pritrditi vtič: Če barve žic v kablu ne ustrezajo barvnim oznakam priključkov v vtiču, upoštevajte ta priporočila: Zeleno-rumeno žico povežite s priključkom v vtiču, označenim s črko E ali s simbolom za ozemljitev (). Modro žico povežite s priključkom v vtiču, označenim s črko N. Rjavo žico povežite s priključkom v vtiču, označenim s črko L. Če se vtič poškoduje, zamenjajte celoten napajalni kabel ali se posvetujte z električarjem. Pri zamenjavi varovalke se prepričajte, da ima nova varovalka pravilno velikost in nazivno vrednost. Na vrh |