| Početna > Softver pisača # Korištenje upravljačkog programa pisača Pristupanje upravljačkom programu pisača iz aplikacija u sustavu Windows Pristup upravljačkom programu pisača iz izbornika Start Promjena postavki upravljačkog programa pisača Upravljačkom programu pisača možete pristupiti iz aplikacija sustava Windows ili iz izbornika Start (Početak). Ako upravljačkom programu pisača pristupate iz aplikaciji koju koristite u sustavu Windows, zadane će postavke vrijediti samo u toj aplikaciji. Pojedinosti o tomu pogledajte u odjeljku Pristupanje upravljačkom programu pisača iz aplikacija u sustavu Windows. Ako upravljačkom programu pisača pristupate iz izbornika Start (Početak), zadane će postavke vrijediti u svim aplikacijama. Pojedinosti o tomu pogledajte u odjeljku Pristup upravljačkom programu pisača iz izbornika Start. Za provjeru i promjenu postavki upravljačkog programa pisača pogledajte odjeljak Promjena postavki upravljačkog programa pisača. Napomena:
Iako će postavke iz većine aplikacija sustava Windows imati prednost pred onima iz upravljačkog programa pisača, to neće biti slučaj sa svima, stoga morate provjeriti odgovaraju li postavke u upravljačkom programu pisača potrebama.
## Pristupanje upravljačkom programu pisača iz aplikacija u sustavu Windows Za pristup upravljačkom programu pisača iz aplikacije u sustavu Windows, postupite kako slijedi:
| U izborniku Datoteka programa odaberite Postavljanje ispisa ili Ispis. U prikazanom dijaloškom okviru Print (Ispis) ili Print Setup (Postavljanje ispisa), provjerite je li na padajućem popisu Name (Naziv) odabran pisač.
| Pritisnite Pisač, Postavljanje, Svojstva, Mogućnosti ili Osobne postavke. (Koji ćete gumb pritisnuti ovisi o Vašem programu i možda ćete morati pritisnuti nekoliko ovih gumba.) Prikazat će se prozor Printing Preferences (Osobne postavke ispisa), a vidjet ćete izbornike Layout (Izgled), Paper/Quality (Papir/Kvaliteta), User Defined Paper i Extension Settings. Ti izbornici sadrže postavke upravljačkog programa pisača.
| Za prikaz izbornika pritisnite odgovarajuću karticu pri vrhu prozora. Postupak promjene postavki pogledajte u odjeljku Promjena postavki upravljačkog programa pisača.
Na vrh ## Pristup upravljačkom programu pisača iz izbornika Start Za pristup upravljačkom programu pisača iz izbornika Start (Početak), postupite kako slijedi:
| Za Windows 7: Kliknite na Start (Početak), a zatim na Devices and Printers (Uređaji i pisači).
Za Windows Vista: Kliknite na Start (Početak), zatim na Control Panel (Upravljačka ploča) te Hardware and Sound (Hardver i zvuk), a potom na Printers (Pisači). Za izdanje Windows XP Professional: Kliknite na Start (Početak) i zatim na Printers and Faxes (Pisači i faksovi). Za izdanje Windows XP Home: Kliknite na Start (Početak), zatim na Control Panel (Upravljačka ploča) te na Printers and Faxes (Pisači i faksovi). Za Windows 2000: Kliknite na Start (Početak), idite na Settings (Postavke) i zatim kliknite na Printers (Pisači).
| Desnom tipkom miša kliknite na ikonu pisača, a zatim na Printing Preferences (Osobne postavke ispisa). Na zaslonu će se prikazati prozor Printing Preferences (Osobne postavke ispisa) koji sadrži izbornike Layout (Izgled), Paper/Quality (Papir/Kvaliteta), User Defined Paper i Extension Settings. Ti izbornici prikazuju postavke upravljačkog programa pisača.
Kada desnom tipkom miša kliknete na ikonu pisača otvara se izbornik s mogućnostima Properties (Svojstva) (Windows Vista, XP i 2000) ili Printer properties (Svojstva pisača) (Windows 7), nakon što kliknete na jednu od mogućnosti prikazat će se prozor Properties (Svojstva) koji sadrži izbornike za promjenu postavki upravljačkog programa pisača. Napomena:
Nemojte kliknuti Properties (Svojstva) iako su i Properties (Svojstva) i Printer properties (Svojstva pisača) prikazani u izborniku sustava Windows 7.
| Za prikaz izbornika pritisnite odgovarajuću karticu pri vrhu prozora. Informacije o načinu mijenjanja postavki pogledajte u odjeljku Pregled postavki upravljačkog programa pisača.
Na vrh ## Promjena postavki upravljačkog programa pisača Upravljački program pisača ima četiri izbornika u kojima možete mijenjati njegove postavke; Layout (Izgled), Paper/Quality (Papir/Kvaliteta), User Defined Paper i Extension Settings. Postavke možete mijenjati i u izborniku Utility u softveru pisača. Pregled dostupnih postavki pogledajte u odjeljku Pregled postavki upravljačkog programa pisača. Ako koristite Windows XP ili 2000, možete pogledati i online pomoć tako da desnom tipkom kliknete stavke u upravljačkom programu, a zatim odaberete Što je ovo?. Pritisnite gumb Help na zaslonu upravljačkog programa. Nakon podešavanja postavki upravljačkog programa, za prihvaćanje promjena pritisnite OK (U redu), a za odbijanje pritisnite Cancel (Odustani). Nakon što provjerite i eventualno promijenite postavke upravljačkog programa pisača, pisač je spreman za ispis. Na vrh |