| Domov > Slovarček # Slovarček ASCII Ameriška standardna koda za izmenjavo informacij (American Standard Code for Information Interchange). Standardizirani kodirni sistem za dodeljevanje številčnih kod črkam in simbolom. samodejni pomik po vrsticah Ko je ta možnost vklopljena v načinu za določanje privzetih nastavitev, vsaki kodi za premik tiskalne glave na začetek vrstice (CR) samodejno sledi koda za pomik za eno vrstico (LF). dvosmerno tiskanje Tiskanje, pri katerem tiskalna glava tiska v obeh smereh (dvosmerno). Tako je hitrost tiskanja večja, vendar je lahko natančnost navpične poravnave manjša. Dvosmerno tiskanje je standardni način delovanja tega tiskalnika. medpomnilnik Del tiskalniškega pomnilnika za shranjevanje podatkov pred tiskanjem. tabela znakov Zbirka črk, številk in simbolov, ki tvori nabor znakov za določen jezik. znaki na palec (cpi) Mera za velikost besedilnih znakov. tiskanje stisnjenih podatkov Funkcija zmanjša velikost podatkov. Podatke za tiskanje lahko stisnete do 75 %. neskončni papir Papir, ki ima na obeh straneh luknjice za zobnik, med stranmi pa je perforiran. Dobavlja se prepognjen, v svežnju. Imenujemo ga tudi zloženi papir. ukazna koda Posebna koda za upravljanje tiskalnika, na primer izvajanje pomika v novo vrstico ali podajanja po vrsticah. cpi Mera za velikost besedilnih znakov. izpis podatkov Način odpravljanja težav, ki pomaga pri ugotavljanju vzrokov težav v komunikaciji med računalnikom in tiskalnikom. Tiskalnik v načinu delovanja za tiskanje šestnajstiškega izpisa vsako kodo, ki jo prejme od računalnika, natisne v šestnajstiških vrednostih in v znakih ASCII. Pravimo mu tudi šestnajstiški izpis podatkov. privzeto Vrednost, ki začne veljati, ko napravo vklopite, ponastavite ali inicializirate. barvno stresanje Način razporejanja pik na strani, da se doseže odtenek ali ton. matrično tiskanje Način tiskanja, pri katerem se vsaka črka ali simbol oblikuje z vzorcem (matrico) posameznih pik. osnutek Način tiskanja, ki ga tiskalnik uporabi, ko za pisavo izberete Draft. Ta pisava se tiska z manj pikami na znak, tako da je tiskanje hitrejše. gonilnik Programska oprema, ki iz računalnika pošilja ukaze za uporabo funkcij določenega tiskalnika. ESC/P® Kratica za standardno kodo za tiskalnike Epson (Epson Standard Code for Printers). To je sistem ukazov, s katerim računalnik upravlja tiskalnik. Standarden je za vse tiskalnike EPSON, podpira pa ga večina programov za osebne računalnike. ESC/P 2™ Izboljšana različica ukaznega jezika ESC/P za tiskalnik. Z ukazi v tem jeziku je mogoče doseči rezultate, podobne tisku laserskega tiskalnika, na primer prilagodljive pisave in izboljšano grafiko. zloženi papir Papir, ki ima na obeh straneh luknjice za zobnik, med stranmi pa je perforiran. Dobavlja se prepognjen, v svežnju. Imenujemo ga tudi neskončni papir. pisava Slog črk, imenovan na primer Roman ali Sans Serif. podajanje strani (FF) Gumb na nadzorni plošči in ukazna koda, ki pomakne papir na naslednji položaj vrha obrazca. tisk s poltoni Metoda, pri kateri se uporabi vzorec pik za prikaz slike. Tisk s poltoni omogoča doseči različne odtenke sive zgolj z uporabo črnih pik ali pa skoraj neskončno število barv zgolj z uporabo nekaj različnih barv pik. šestnajstiški izpis Način odpravljanja težav, ki pomaga pri ugotavljanju vzrokov težav v komunikaciji med računalnikom in tiskalnikom. Tiskalnik v načinu delovanja za tiskanje šestnajstiškega izpisa vsako kodo, ki jo prejme od računalnika, natisne v šestnajstiških vrednostih in v znakih ASCII. Pravimo mu tudi izpis podatkov. hitro tiskanje osnutka Način tiskanja osnutka, ki ga lahko izberete v načinu za določanje privzetih nastavitev. Pri hitrem tiskanju osnutka je število pik na znak zelo majhno, zato je tiskanje izredno hitro. vmesnik Povezava med računalnikom in tiskalnikom, po kateri se podatki za tiskanje prenesejo v tiskalnik. ležeče Tiskanje, ki je na strani usmerjeno ležeče. Taka usmeritev ustvari stran, ki je bolj široka kot visoka in je uporabna pri tiskanju razpredelnic. najboljša kakovost tiskanja (LQ) Način tiskanja, pri katerem je uporabljena druga pisava, ne pisava Draft. Znaki, natisnjeni pri najboljši kakovosti, so bolj berljivi in lepšega videza, tiskanje pa je počasnejše. pomik po vrsticah (LF) Gumb na nadzorni plošči in ukazna koda, ki papir premakne za eno vrstico naprej. položaj za vstavljanje Položaj, v katerega tiskalnik samodejno postavi papir. mikroprilagajanje Funkcija tiskalnika, ki omogoča natančno prilagoditev položaja za trganje in položaja vrha obrazca. kakovost tiskanja NLQ (Near Letter Quality) Način tiskanja, pri katerem je uporabljena druga pisava, ne pisava Draft. Znaki, natisnjeni pri kakovosti NLQ, so bolj berljivi in lepšega videza, tiskanje pa je počasnejše. položaji papirja Na voljo so trije položaji za tiskanje na neskončni papir: pripravljenost, trganje in vrh obrazca. Za tiskanje na posamezne liste je na voljo le položaj vrha obrazca. velikost znakov Velikost pisave, ki je izmerjena v številu znakov na palec (cpi). Standard je 10 cpi. valj Črn ploščat del, ki je podlaga za papir med tiskanjem. pokončno Tiskanje, ki je na strani usmerjeno pokončno (v nasprotju z ležečim, pri katerem je tiskanje na strani usmerjeno ležeče). To je standardna usmeritev za tiskanje pisem ali dokumentov. gonilnik tiskalnika Programska oprema, ki iz računalnika pošilja ukaze za uporabo funkcij določenega tiskalnika. položaj začetka tiskanja Vodoravno mesto na papirju, ki ga tiskalnik prepozna kot prvi stolpec, ki ga je mogoče natisniti. Položaj začetka tiskanja lahko prilagodite s pomočjo nadzorne plošče. sorazmerna pisava Pisava, pri kateri je prostor v vodoravni smeri, ki ga znaki zasedajo, odvisen od širine znakov. Prostor, ki ga zaseda velika tiskana črka »M«, je torej večji od prostora, ki ga zaseda mala tiskana črka »l«. priporočeno področje tiskanja Območje na strani, kamor tiskalnik lahko tiska. Zaradi robov je manjše kot list papirja. ponastavitev Povrnitev nastavitev tiskalnika na privzete vrednosti. ločljivost Merilo količine podrobnosti, ki jih je mogoče upodobiti. Ločljivost natisnjene slike se meri s številom pik na palec (dpi). samopreizkus Način preverjanja delovanja tiskalnika. Tiskalnik med samopreizkusom natisne znake, shranjene v pomnilniku ROM (Read Only Memory – bralni pomnilnik). položaj pripravljenosti Položaj neskončnega papirja, ko je pritrjen na podajalnik neskončnega papirja, vendar ni vstavljen v tiskalnik. trganje Gumb na nadzorni plošči, ki perforacijo neskončnega papirja premakne na položaj za trganje, nato pa papir vrne na položaj vrha obrazca. položaj za trganje Položaj, na katerega tiskalnik premakne papir, kadar je vklopljen samodejni premik na položaj za trganje. S funkcijo za mikroprilagajanje lahko položaj za trganje prilagodite tako, da je perforacija papirja poravnana z robom za trganje. položaj vrha obrazca Mesto na papirju, ki ga tiskalnik prepozna kot prvo vrstico, ki jo je mogoče natisniti. To je privzeta nastavitev zgornjega roba. enosmerno tiskanje Tiskanje, pri katerem tiskalna glava tiska samo v eni smeri. Enosmerno tiskanje je uporabno pri tiskanju slik, ker natančno poravnava navpične črte. Enosmerno tiskanje izberete v načinu delovanja za določanje privzetih nastavitev. |