| Κεντρική σελίδα > Επίλυση προβλημάτων # Προβλήματα και λύσεις Τροφοδοσία Εκτύπωση Χειρισμός χαρτιού Προβλήματα δικτύου Τα περισσότερα προβλήματα που ενδέχεται να παρουσιαστούν κατά τη χρήση του εκτυπωτή επιλύονται με απλό τρόπο. Μπορείτε να ελέγξετε τη λειτουργία του εκτυπωτή σας, εκτυπώνοντας τη δοκιμαστική σελίδα. Βλ. Εκτύπωση δοκιμαστικής σελίδας. Εάν η δοκιμαστική σελίδα εκτυπωθεί σωστά, τότε το πρόβλημα ίσως οφείλεται στον υπολογιστή, στο λογισμικό εφαρμογής ή στο καλώδιο διασύνδεσης που χρησιμοποιείτε. Εάν η δοκιμαστική σελίδα δεν εκτυπωθεί σωστά, απευθυνθείτε στον προμηθευτή σας ή σε εξειδικευμένο τεχνικό. Σημείωση:
Εάν είστε έμπειρος χρήστης ή προγραμματιστής, μπορείτε να κάνετε μια εκτύπωση σε δεκαεξαδική μορφή, ώστε να απομονώσετε τα προβλήματα μεταξύ εκτυπωτή και υπολογιστή. Για να κάνετε μια εκτύπωση σε δεκαεξαδική μορφή, απενεργοποιήστε τον εκτυπωτή. Στη συνέχεια, κρατήστε πατημένα τα κουμπιά Load/Eject και LF/FF ενώ ενεργοποιείτε τον εκτυπωτή. Πραγματοποιήστε αποστολή δεδομένων από τον υπολογιστή σας. Ο εκτυπωτής θα εκτυπώσει όλους τους κωδικούς που λαμβάνει σε δεκαεξαδική μορφή.
## Τροφοδοσία ### Δεν τροφοδοτείται ρεύμα
Οι φωτεινές ενδείξεις του πίνακα ελέγχου δεν ανάβουν.
Αιτία | Απαραίτητη ενέργεια
Το καλώδιο ρεύματος μπορεί να έχει αποσυνδεθεί. | Βεβαιωθείτε ότι το καλώδιο ρεύματος είναι σωστά συνδεδεμένο στην πρίζα.
Η πρίζα μπορεί να μην λειτουργεί. | Εάν η πρίζα ελέγχεται από εξωτερικό διακόπτη ή αυτόματο χρονοδιακόπτη, χρησιμοποιήστε μια διαφορετική πρίζα. Συνδέστε στην πρίζα μια άλλη ηλεκτρική συσκευή, π.χ. μια λάμπα, για να διαπιστώσετε εάν η πρίζα λειτουργεί κανονικά.
Ο διακόπτης τροφοδοσίας δεν βρίσκεται στη θέση ΕΝΕΡΓ.. | Ελέγξτε την κατάσταση του διακόπτη του εκτυπωτή. Όταν ενεργοποιηθεί το Power off timer, ο εκτυπωτής απενεργοποιείται ακόμα κι αν ο διακόπτης τροφοδοσίας βρίσκεται στη θέση ΕΝΕΡΓ.. Βλ. Προεπιλεγμένες ρυθμίσεις.
Οι φωτεινές ενδείξεις ανάβουν για ένα σύντομο χρονικό διάστημα και στη συνέχεια σβήνουν. Οι φωτεινές ενδείξεις παραμένουν σβησμένες ακόμη και όταν ο εκτυπωτής τροφοδοτείται ξανά.
Αιτία | Απαραίτητη ενέργεια
Η ονομαστική τιμή τάσης του εκτυπωτή και της ηλεκτρικής πρίζας δεν ταιριάζουν. | Ελέγξτε εάν η ονομαστική τάση του εκτυπωτή αντιστοιχεί στην τάση της πρίζας σας. Εάν οι ονομαστικές τιμές τάσης δεν ταιριάζουν, αποσυνδέστε τον εκτυπωτή από την πρίζα και επικοινωνήστε αμέσως με τον προμηθευτή σας. Μην συνδέσετε ξανά το καλώδιο ρεύματος σε άλλη πρίζα.
Επιστροφή στην αρχή ## Εκτύπωση ### Ο εκτυπωτής δεν εκτυπώνει
Η λυχνία Pause είναι σβησμένη, αλλά δεν εκτυπώνεται κάτι.
Αιτία | Απαραίτητη ενέργεια
Το λογισμικό μπορεί να μην έχει εγκατασταθεί σωστά. | Ελέγξτε εάν το λογισμικό έχει εγκατασταθεί σωστά για τον εκτυπωτή σας, όπως περιγράφεται στο Start Here ή στο Οδηγός εγκατάστασης. Ελέγξτε τις ρυθμίσεις εκτυπωτή από το λογισμικό.
Το καλώδιο διασύνδεσης μπορεί να μην ταιριάζει με τις προδιαγραφές του εκτυπωτή ή του υπολογιστή. | Ελέγξτε και τα δύο άκρα του καλωδίου διασύνδεσης. Βεβαιωθείτε ότι το καλώδιο πληροί τις προδιαγραφές του εκτυπωτή και του υπολογιστή.
Η θύρα του εκτυπωτή μπορεί να μην είναι η σωστή. | Στα Windows 2000, επιλέξτε Start (Έναρξη), Settings (Ρυθμίσεις) κατόπιν κάντε κλικ στην επιλογή Printers (Εκτυπωτές). Στα Windows XP, κάντε κλικ στο Start (Έναρξη), στο Control Panel (Πίνακας Ελέγχου) και, στη συνέχεια, κάντε κλικ στο Printers and Faxes (Εκτυπωτές και Φαξ). Στα Windows Vista, κάντε κλικ στο Start (Έναρξη), Control Panel (Πίνακας Ελέγχου) κατόπιν κάντε κλικ στο Printer (Εκτυπωτής). Στα Windows 7, κάντε κλικ στα Start (Έναρξη), Control Panel (Πίνακας Ελέγχου), Hardware and Sound (Υλικό και Ήχος) και, στη συνέχεια, Device and Printer (Συσκευή και Εκτυπωτής). Όταν εμφανιστεί το εικονίδιο του εκτυπωτή τον οποίο χρησιμοποιείτε, κάντε δεξί κλικ σε αυτό και επιλέξτε Properties (Ιδιότητες) (Windows Vista, XP και 2000) ή Printer Properties (Ιδιότητες εκτυπωτή) (Windows 7). Στη συνέχεια, κάντε κλικ στην καρτέλα Ports (Θύρες) ή Details (Λεπτομέρειες) και επιλέξτε την κατάλληλη θύρα.
Ο εκτυπωτής έχει απενεργοποιηθεί χρησιμοποιώντας τη λειτουργία Power off timer. | Όταν ενεργοποιηθεί το Power off timer, ο εκτυπωτής απενεργοποιείται ακόμα κι αν ο διακόπτης τροφοδοσίας βρίσκεται στη θέση ΕΝΕΡΓ.. Απενεργοποιήστε το διακόπτη τροφοδοσίας και κατόπιν ενεργοποιήστε ξανά. Βλ. Προεπιλεγμένες ρυθμίσεις.
Οι λυχνίες Paper Out και Pause είναι αναμμένες και ο εκτυπωτής εκπέμπει ηχητικά σήματα τρεις φορές.
Αιτία | Απαραίτητη ενέργεια
Το χαρτί στον εκτυπωτή μπορεί να έχει τελειώσει. | Τοποθετήστε χαρτί στον εκτυπωτή.
Ο εκτυπωτής εκπέμπει έναν ήχο σαν να εκτυπώνει, αλλά δεν πραγματοποιείται καμία εκτύπωση.
Αιτία | Απαραίτητη ενέργεια
Η κασέτα μελανοταινίας μπορεί να μην έχει εγκατασταθεί σωστά. | Ανατρέξτε στο φύλλο Start Here ή στο Οδηγός εγκατάστασης.
Η μελανοταινία μπορεί να έχει φθαρεί. | Αντικαταστήστε την κασέτα μελανοταινίας.
Από τον εκτυπωτή ακούγεται ένας περίεργος θόρυβος, ακούγεται το ηχητικό σήμα πέντε φορές και ο εκτυπωτής σταματά απότομα.
Αιτία | Απαραίτητη ενέργεια
Μπορεί να έχει παρουσιαστεί εμπλοκή του χαρτιού ή της μελανοταινίας. | Απενεργοποιήστε τον εκτυπωτή και ελέγξτε εάν υπάρχει κάποια εμπλοκή χαρτιού ή μελανοταινίας ή άλλα προβλήματα.
Ο εκτυπωτής μπορεί να έχει υπερθερμανθεί. | Αφήστε τον εκτυπωτή να κρυώσει. Στη συνέχεια, προσπαθήστε να τυπώσετε ξανά. Εάν εξακολουθεί να μην εκτυπώνει σωστά, επικοινωνήστε με τον αντιπρόσωπό σας.
Το ηχητικό σήμα ακούγεται πέντε φορές και όλες οι φωτεινές ενδείξεις αναβοσβήνουν.
Αιτία | Απαραίτητη ενέργεια
Παρουσιάστηκε σφάλμα. | Απενεργοποιήστε τον εκτυπωτή και ενεργοποιήστε τον ξανά. Εάν το πρόβλημα εξακολουθεί, ελέγξτε εάν υπάρχει κάποια εμπλοκή χαρτιού ή μελανοταινίας. Εάν δεν υπάρχει καμία εμπλοκή, απευθυνθείτε στον προμηθευτή σας ή σε εξειδικευμένο τεχνικό. (Εάν παρουσιαστεί κάποιο σφάλμα όταν αλλάζετε από τροφοδοσία μεμονωμένων φύλλων σε τροφοδοσία συνεχόμενου χαρτιού, ελέγξτε εάν ο μοχλός απελευθέρωσης του χαρτιού βρίσκεται στη σωστή θέση.)
### Η εκτύπωση είναι αχνή ή ανομοιόμορφη
Υπάρχουν τμήματα που λείπουν στο κάτω μέρος των εκτυπωμένων χαρακτήρων.
Αιτία | Απαραίτητη ενέργεια
Η κασέτα μελανοταινίας μπορεί να μην έχει εγκατασταθεί σωστά. | Βλ. Αντικατάσταση της κασέτας μελανοταινίας.
Η εκτύπωση είναι αχνή.
Αιτία | Απαραίτητη ενέργεια
Η μελανοταινία μπορεί να έχει φθαρεί. | Αντικαταστήστε την κασέτα μελανοταινίας, όπως περιγράφεται στην ενότητα Αντικατάσταση της κασέτας μελανοταινίας.
### Λείπουν κάποιες κουκκίδες στους εκτυπωμένους χαρακτήρες ή στα γραφικά
Λείπει μια γραμμή κουκκίδων στην εκτύπωση.
Αιτία | Απαραίτητη ενέργεια
Η κεφαλή εκτύπωσης έχει υποστεί ζημιά. | Σταματήστε την εκτύπωση και επικοινωνήστε με τον προμηθευτή σας για την αντικατάσταση της κεφαλής εκτύπωσης.
Λείπουν κάποιες κουκκίδες σε τυχαίες θέσεις.
Αιτία | Απαραίτητη ενέργεια
Η μελανοταινία δεν είναι καλά τεντωμένη ή έχει χαλαρώσει. | Τοποθετήστε ξανά την κασέτα μελανοταινίας, όπως περιγράφεται στην ενότητα Αντικατάσταση της κασέτας μελανοταινίας.
### Οι εκτυπωμένοι χαρακτήρες δεν φαίνονται όπως θα έπρεπε
Τα στυλ τύπου ή οι χαρακτήρες που έχετε αποστείλει προς εκτύπωση με το λογισμικό σας, δεν εκτυπώθηκαν.
Αιτία | Απαραίτητη ενέργεια
Το λογισμικό μπορεί να μην έχει διαμορφωθεί σωστά. | Ελέγξτε εάν το λογισμικό έχει τη σωστή διαμόρφωση για τον εκτυπωτή σας.
Η γραμματοσειρά που έχετε επιλέξει στον πίνακα ελέγχου δεν εκτυπώνεται.
Αιτία | Απαραίτητη ενέργεια
Το λογισμικό σας μπορεί να αντικαθιστά τις ρυθμίσεις του πίνακα ελέγχου. | Ελέγξτε τη ρύθμιση της γραμματοσειράς στο λογισμικό εφαρμογής.
### Η θέση της εκτύπωσης δεν είναι η αναμενόμενη
Η εκτύπωση ξεκινά από μια θέση πολύ ψηλά ή πολύ χαμηλά στη σελίδα ή το κάτω μέρος μιας σελίδας εκτυπώνεται στην κορυφή της επόμενης σελίδας.
Αιτία | Απαραίτητη ενέργεια
Οι ρυθμίσεις στο λογισμικό εφαρμογής μπορεί να μην είναι σωστές. | Ελέγξτε τη ρύθμιση του περιθωρίου ή της θέσης έναρξης εκτύπωσης στο λογισμικό εφαρμογής.
Το μήκος της σελίδας δεν ταιριάζει με το μήκος του χαρτιού.
Αιτία | Απαραίτητη ενέργεια
Η ρύθμιση μήκους σελίδας στο λογισμικό εφαρμογής μπορεί να μην είναι σωστή. | Ελέγξτε τη ρύθμιση του μήκους σελίδας από το λογισμικό εφαρμογής και προσαρμόστε την ανάλογα.
Οι ρυθµίσεις του εκτυπωτή για το µήκος του χαρτιού στον τροφοδότη ίσως να μην ταιριάζουν µε το µέγεθος του συνεχόµενου χαρτιού που χρησιµοποιείτε. | Ελέγξτε το Page length for tractor στις προεπιλεγµένες ρυθµίσεις του εκτυπωτή. Βλ. Πληροφορίες για τις προεπιλεγµένες ρυθµίσεις του εκτυπωτή σας.
Στην εκτύπωση εμφανίζονται κενά σε τακτικές αποστάσεις μεταξύ τους.
Αιτία | Απαραίτητη ενέργεια
Μπορεί να έχει οριστεί παράλειψη διάτρησης στην κατάσταση one-inch (μία ίντσα). | Ορίστε το Skip over perforation σε Off στην κατάσταση Προεπιλεγμένης ρύθμισης. Βλ. Πληροφορίες για τις προεπιλεγµένες ρυθµίσεις του εκτυπωτή σας.
Επιστροφή στην αρχή ## Χειρισμός χαρτιού ### Τα μεμονωμένα φύλλα δεν τροφοδοτούνται σωστά
Το φύλλο δεν τροφοδοτείται.
Αιτία | Απαραίτητη ενέργεια
Μπορεί να έχει παραμείνει συνεχόμενο χαρτί στον εκτυπωτή. | Αφαιρέστε το συνεχόμενο χαρτί. Μετακινήστε το μοχλό απελευθέρωσης χαρτιού στη θέση για μεμονωμένα φύλλα. Τοποθετήστε ένα νέο φύλλο.
Ο εκτυπωτής δεν μπορεί να εντοπίσει το χαρτί στον οδηγό χαρτιού καθώς έχει τοποθετηθεί υπερβολικά μακριά στα δεξιά ή στα αριστερά. | Μετακινήστε το χαρτί (και τους πλευρικούς οδηγούς) λίγο προς τα αριστερά ή προς τα δεξιά.
Το χαρτί που τροφοδοτείται είναι τσαλακωμένο ή παρουσιάζεται εμπλοκή του χαρτιού.
Αιτία | Απαραίτητη ενέργεια
Το χαρτί δεν τροφοδοτήθηκε σωστά ή δεν χρησιμοποιείται ο σωστός τύπος χαρτιού. | Απενεργοποιήστε τον εκτυπωτή και τραβήξτε έξω το χαρτί. Τοποθετήστε ένα καινούριο φύλλο απευθείας μέσα στον οδηγό χαρτιού. Βεβαιωθείτε ότι χρησιμοποιείτε το σωστό τύπο χαρτιού. Δείτε πληροφορίες για τις προδιαγραφές χαρτιού στην ενότητα Χαρτί.
Το χαρτί δεν εξάγεται πλήρως από τον εκτυπωτή.
Αιτία | Απαραίτητη ενέργεια
Το μήκος του χαρτιού μπορεί να είναι πολύ μεγάλο. | Πατήστε το κουμπί LF/FF για εξαγωγή της σελίδας. Χρησιμοποιήστε χαρτί κατάλληλων προδιαγραφών. Δείτε πληροφορίες για τις προδιαγραφές χαρτιού στην ενότητα Χαρτί.
### Το συνεχόμενο χαρτί δεν τροφοδοτείται σωστά
Ο τροφοδότης δεν τροφοδοτεί χαρτί.
Αιτία | Απαραίτητη ενέργεια
Ο μοχλός απελευθέρωσης χαρτιού μπορεί να μην βρίσκεται στη σωστή θέση. | Βεβαιωθείτε ότι έχετε τραβήξει το μοχλό απελευθέρωσης χαρτιού προς τα εμπρός, στη θέση συνεχόμενου χαρτιού. Εάν δεν το έχετε κάνει, απενεργοποιήστε τον εκτυπωτή, μετακινήστε το μοχλό και ενεργοποιήστε τον ξανά.
Το χαρτί μπορεί να έχει βγει από τον τροφοδότη. | Τοποθετήστε ξανά το χαρτί στον τροφοδότη.
Το χαρτί που τροφοδοτείται είναι τσαλακωμένο ή παρουσιάζεται εμπλοκή του χαρτιού.
Αιτία | Απαραίτητη ενέργεια
Η στοίβα του χαρτιού παρεμποδίζεται. | Βεβαιωθείτε ότι η στοίβα του χαρτιού δεν παρεμποδίζεται από κάποιο καλώδιο ή άλλο αντικείμενο.
Η στοίβα του χαρτιού βρίσκεται πολύ μακριά από τον εκτυπωτή. | Βεβαιωθείτε ότι η στοίβα του χαρτιού βρίσκεται σε απόσταση έως 1 μέτρο από τον εκτυπωτή.
Το κάλυμμα του εκτυπωτή μπορεί να έχει ανοίξει. | Κλείστε το κάλυμμα του εκτυπωτή.
Οι θέσεις των πλευρικών οδηγών μπορεί να μην είναι σωστές. | Τοποθετήστε τους πλευρικούς οδηγούς στις αντίστοιχες ενδείξεις που έχουν σχήμα ρόμβου.
Οι οπές στις πλευρές του χαρτιού δεν είναι ευθυγραμμισμένες. | Βεβαιωθείτε ότι οι οπές στις πλευρές του χαρτιού είναι ευθυγραμμισμένες μεταξύ τους. Επίσης, βεβαιωθείτε ότι οι μονάδες των οδοντωτών οδηγών είναι ασφαλισμένες και ότι τα καλύμματά τους είναι κλειστά.
Το χαρτί που χρησιμοποιείτε μπορεί να μην έχει σωστό μέγεθος ή σωστό πάχος για τον εκτυπωτή. | Βεβαιωθείτε ότι το μέγεθος και το πάχος του χαρτιού είναι εντός των καθορισμένων τιμών. Ανατρέξτε στην ενότητα Χαρτί για πληροφορίες σχετικά με τις προδιαγραφές του συνεχόμενου χαρτιού.
Όταν χρησιμοποιείτε πολύπτυχες φόρμες με πλευρικές πτυχώσεις, τα αντίτυπα μπορεί να μην ευθυγραμμίζονται με το πρωτότυπο. | Ανασηκώστε τον οδηγό χαρτιού ώστε να διατηρήσετε τη θέση εκτύπωσης με ακρίβεια.
Το χαρτί δεν εξάγεται σωστά.
Αιτία | Απαραίτητη ενέργεια
Το μήκος της σελίδας μπορεί να είναι πολύ μεγάλο. | Κόψτε το μη χρησιμοποιημένο μέρος του χαρτιού και απομακρύνετε το χαρτί από τον εκτυπωτή. Χρησιμοποιείτε μόνο χαρτί με μήκος εντός των προδιαγραφόμενων τιμών που περιγράφονται στην ενότητα Χαρτί.
Όταν αλλάζετε από τροφοδοσία μεμονωμένων φύλλων σε τροφοδοσία συνεχόμενου χαρτιού, ακούγεται το ηχητικό σήμα τρεις φορές και ανάβει η λυχνία Pause.
Αιτία | Απαραίτητη ενέργεια
Μπορεί να επιχειρήσατε να μετακινήσετε το μοχλό απελευθέρωσης χαρτιού, ενώ είχε παραμείνει χαρτί στον εκτυπωτή. | Επαναφέρετε το μοχλό απελευθέρωσης χαρτιού στην προηγούμενη θέση και αφαιρέστε το χαρτί. Στη συνέχεια, αλλάξτε τη θέση του μοχλού απελευθέρωσης χαρτιού.
Επιστροφή στην αρχή ## Προβλήματα δικτύου
Παρουσιάστηκε σφάλμα επικοινωνίας
Αιτία | Απαραίτητη ενέργεια
Έχουν συνδεθεί πολλαπλοί χρήστες σε έναν υπολογιστή ταυτόχρονα; | Σε υπολογιστή με λειτουργικό σύστημα Windows XP/Vista/7 είναι συνδεδεμένοι πολλαπλοί χρήστες, ενδέχεται να προκληθεί σφάλμα επικοινωνίας κατά την εναλλαγή σε νέο χρήστη και την έναρξη νέας εργασίας εκτύπωσης ενώ εκτελείται ακόμη η εκτύπωση του προηγούμενου χρήστη. Βεβαιωθείτε ότι έχει ολοκληρωθεί η εργασία εκτύπωσης του πρώτου χρήστη και ότι ο χρήστης έχει αποσυνδεθεί πριν την σύνδεση νέου χρήστη και την έναρξη νέας εργασίας εκτύπωσης.
Επιστροφή στην αρχή |