| Početna > Sigurnost # Sigurnosne upute Upozorenja, oprezi i napomene Simbol opreza za zagrijane dijelove Važne sigurnosne upute Za korisnike u Velikoj Britaniji ## Upozorenja, oprezi i napomene Upozorenja
treba strogo poštivati radi sprječavanja tjelesnih ozljeda.
Opreze
treba poštivati radi sprječavanja šteta na uređaju.
Napomene
sadrže važne informacije i korisne savjete o radu Vašeg pisača.
Na vrh ## Simbol opreza za zagrijane dijelove
| Ovaj se simbol nalazi na ispisnoj glavi i ostalim dijelovima, čime se ističe da se ti dijelovi mogu zagrijati. Te dijelove nikad nemojte dodirivati neposredno nakon korištenja pisača. Ostavite neka se ohlade nekoliko minuta prije dodirivanja.
Na vrh ## Važne sigurnosne upute Prije korištenja pisača pročitajte sve sigurnosne upute. Osim toga, pridržavajte se svih upozorenja i uputa na samome pisaču. ### Kod postavljanja pisača Pisač nemojte postavljati na nestabilnu površinu ili pokraj radijatora ili nekog drugog izvora topline. Pisač postavite na ravnu, stabilnu površinu. Pisač neće ispravno raditi ako je nagnut ili ukošen. Pisač nemojte postavljati na mekanu i nestabilnu površinu kao što je krevet ili naslonjač, ili na male i zatvorene prostore, jer to može omesti prozračivanje. Nemojte zaklanjati ili pokrivati otvore na kućištu pisača i nemojte gurati predmete kroz te otvore. Ostavite dovoljno mjesta oko pisača radi lakšeg rada i održavanja. Pisač postavite na mjesto s kojega ga lako možete spojiti na mrežni priključni kabel ako je to potrebno. Koristite samo izvor napajanja naznačen na naljepnici na pisaču. Ako ne znate pojedinosti o izvorima napajanja u vašoj okolici, obratite se mjesnoj elektrodistribucijskoj tvrtki ili prodavaču opreme. Sve uređaje uključite u ispravno uzemljene električne utičnice. Nemojte koristiti utičnice na čijim su električnim krugovima priključeni fotokopirni ili klimatizacijski uređaji koji se često uključuju i isključuju. Nemojte koristiti oštećeni ili oguljeni kabel za napajanje. Kabel za napajanje treba postaviti tako da se ne može oštetiti, zarezati, oguliti, savijati ili na neki drugi način oštetiti. Koristite li produžni kabel za napajanje pisača, provjerite da ukupna jakost struje svih uređaja priključenih na taj kabel ne prelazi nazivnu jakost struje kabela. Isto tako provjerite da ukupna jakost struje svih uređaja priključenih na električnu utičnicu ne prelazi nazivnu jakost struje utičnice. Koristite samo kabel za napajanje priložen uz pisač. U suprotnome postoji opasnost nastanka požara ili električnog udara. Priloženi kabel za napajanje smije se koristiti samo za ovaj pisač. U suprotnome postoji opasnost nastanka požara ili električnog udara. Provjerite udovoljava li kabel za napajanje izmjeničnom strujom bitnim lokalnim sigurnosnim standardima. Izbjegavajte upotrebu ili skladištenje pisača na mjestima podložnima naglim promjenama temperature i vlažnosti. Također ga držite podalje od direktne sunčeve svjetlosti, jakog svjetla, izvora topline, pretjerane vlage ili prašine. Izbjegavajte mjesta podložna udarcima i vibracijama. Postavite pisač u blizini zidne utičnice kako biste lako mogli iskopčati električni kabel. Cjelokupni računalni sustav držite podalje od mogućih elektromagnetskih smetnji poput zvučnika ili baznih stanica za bežične telefone. Izbjegavajte električne utičnice kontrolirane zidnim prekidačima ili automatskim programatorima. Prekid dotoka električne energije može izbrisati podatke u memoriji Vašeg pisača ili računala. Također izbjegavajte utičnice na istom strujnom krugu na kojem su veliki motori ili drugi uređaji koji mogu uzrokovati naponsko kolebanje. Koristite uzemljenu električnu utičnicu; ne upotrebljavajte adapterski utikač. Ako namjeravate koristiti stalak pisača, slijedite ove smjernice: - Koristite stalak koji može nositi barem dvostruku težinu pisača. - Nikad nemojte koristiti stalak koji će nagnuti pisač. Pisač uvijek mora biti u ravnom položaju. - Postavite kabel napajanja i kabele sučelja pisača tako da ne ometanju uvlačenje papira. Ako je moguće pričvrstite kablove za nogu stalka za pisač. ### Kod održavanja pisača Prije čišćenja iskopčajte pisač, a čistite ga samo vlažnom krpom. Nemojte prolijevati tekućine po pisaču. Osim ako to nije izričito navedeno u ovome priručniku, nemojte pokušavati sami popravljati pisač. Iskopčajte pisač i odnesite ga ovlaštenom serviseru u ovim slučajevima: i. ako je oštećen kabel za napajanje ili utikač. ii. ako je u pisač prodrla tekućina. iii. ako je pisač pao na pod ili je oštećeno vanjsko kućište. iv. Ako pisač ne radi ispravno ili pokazuje značajnu promjenu u načinu rada. Nemojte koristiti aerosolne sprejeve koji sadrže zapaljivi plin unutar ili okolo tog proizvoda. To može prouzrokovati požar. Koristite samo kontrole koje su opisane u priloženim priručnicima. Ako ćete pisač koristiti u Njemačkoj, potrebno je poštivati sljedeće: U svrhu ispravne zaštite pisača od kratkog spoja i prevelikog napona, električna mreža mora biti zaštićena osiguračem jakosti 16 A. Bei Anschluss des Druckers an die Stromversorgung muss sichergestellt werden, dass die Gebaudeinstallation mit einer 16 A-Sicherung abgesichert ist. Ne dodirujte bijeli kabel unutar pisača. ### Pri rukovanju papirom Nemojte ulagati naborani ili presavijeni papir. ### Kod rada s pisačem Koristite samo kontrole koje su opisane u korisničkoj dokumentaciji. Nepravilno korištenje ostalih kontrola može prouzročiti štete koje može popraviti samo ovlašteni serviser. Nakon što ga isključite, pričekajte najmanje pet sekundi prije nego što pisač ponovno uključite; u suprotnome bi se mogao oštetiti. Pisač nemojte isključivati dok se ispisuje samoprovjera. Za prestanak ispisa uvijek pritisnite gumb Pause i zatim isključite pisač. Kabel za napajanje nemojte priključivati u utičnicu pogrešnog napona. Nemojte sami zamjenjivati ispisnu glavu jer biste mogli oštetiti pisač. Isto tako, prilikom zamjene ispisne glave potrebno je provjeriti i ostale dijelove pisača. Prije zamjene ispisne vrpce rukom morate pomaknuti ispisnu glavu. Ako ste upravo koristili pisač, ispisna je glava vjerojatno zagrijana; ostavite neka se ohladi nekoliko minuta. ### Ograničenja upotrebe Kada ovaj proizvod koristite u primjenama za koje j potrebna visoka razina pouzdanosti/sigurnosti, poput transportnih uređaja povezanih sa zračnim prometom, željeznicom, pomorskim i automobilskim prometom itd.; uređaja za sprečavanje katastrofa; raznih sigurnosnih uređaja i sl. ili funkcionalnih/preciznih uređaja i sl. - ovaj proizvod dozvoljeno je koristiti tek kada razmotrite mogućnosti uvrštavanja sigurnosnih i redundantnih elemenata u izvedbu kako biste očuvali sigurnost i pouzdanost cijelog sustava. Budući da ovaj proizvod nije predviđen za primjenu u uvjetima u kojima je potrebna visoka razina pouzdanosti/sigurnosti, kao što su svemirska oprema, glavna komunikacijska oprema, oprema za upravljanje nuklearnom energijom ili medicinska oprema za izravno medicinsku njegu i sl., nakon potpune procjene morat ćete sami donijeti zaključak o prikladnosti proizvoda. Na vrh ## Za korisnike u Velikoj Britaniji ### Korištenje dodataka Tvrtka Epson (UK) Limited ne smatra se odgovornom za bilo kakve štete ili probleme nastale uporabom bilo kojeg dodatka ili potrošnog materijala koji ne nosi oznaku Original Epson Products ili Epson Approved Products od tvrtke Epson (UK) Limited. ### Sigurnosne informacije Upozorenje:
Ovaj uređaj mora biti uzemljen. Radni napon uređaja, koji se nalazi na nazivnoj pločici, mora odgovarati naponu u električnoj utičnici.
Važno: Vodiči u kabelu za napajanje priključenom na ovaj uređaj obojani su prema ovom modelu: Zeleni i žuti — uzemljenje Plavi — neutralni Smeđi — faza Morate li mijenjati utikač: Budući da boje vodiča u kabelu ovog uređaja ne moraju odgovarati obojanim oznakama u utikaču, poštujte sljedeće: Zelenožuti vodič mora biti priključen na izlaz u utikaču označen slovom E ili znakom uzemljenja (). Plavi vodič mora biti priključen na izlaz u utikaču označen slovom N. Smeđi vodič mora biti priključen na izlaz u utikaču označen slovom L. Ošteti li se utikač, zamijenite ga ili se obratite ovlaštenom serviseru. Osigurače zamijenite samo osiguračem ispravne veličine i jakosti. Na vrh |