| Početak > Bezbednost # Sigurnosna uputstva Upozorenja, mere opreza i beleške Simboli upozorenja za vruće delove Važna sigurnosna uputstva Za korisnike u Velikoj Britaniji ## Upozorenja, mere opreza i beleške Upozorenja
morate pažljivo da pratite da bi izbegli povrede tela.
Mere opreza
morate poštovati da bi izbegli oštećivanje opreme.
Napomene
sadrže važne informacije i korisne savete o radu štampača.
Vrh ## Simboli upozorenja za vruće delove
| Ovaj simbol se nalazi na glavi štampača i ostalim delovima, a ukazuje na to da se mogu zagrejati. Nikad nemojte da dodirujete te delove odmah posle upotrebe štampača. Pre nego što ih dodirnete pustite ih nekoliko minuta da se ohlade.
Vrh ## Važna sigurnosna uputstva Pre upotrebe štampača pročitajte sva sigurnosna uputstva. Osim toga pratite sva upozorenja i uputstva označena na samom štampaču. ### Kad postavljate štampač Nemojte da postavljate štampač na nestabilnu površinu, blizu radijatora ili nekog izvora toplote. Postavite štampač na ravnu, stabilnu površinu. Štampač neće raditi ispravno ako je nagnut ili pod uglom. Nemojte da postavljate ovaj proizvod na mekanu, nestabilnu površinu kao što je krevet ili kauč ili na malo, zatvoreno mesto, jer to sprečava ventilaciju. Nije dozvoljeno blokiranje ili pokrivanje utora i otvora na kućištu štampača, ni stavljanje predmeta u otvore. Ostavite odgovarajući prostor oko štampača za lako rukovanje i održavanje. Postavite štampač tamo gde ga možete lako povezati za kabl interfejsa mreže, ukoliko je potrebno. Koristite isključivo izvor napajanja koji je naveden na nalepnici štampača. Ako niste sigurni kakve su specifikacije napajanja strujom u svom području, obratite se lokalnom preduzeću za distribuciju struje ili se konsultujte sa ovlašćenim zastupnikom. Svu opremu povezujte samo za ispravno uzemljene izvore napajanja. Izbegavajte korišćenje utičnica na istim strujnim krugovima sa mašinama za fotokopiranje i sistemima za kontrolu vazduha koji se redovno pale i gase. Nemojte da koristite oštećene ili istrošene kablove za napajanje. Kabl za napajanje treba da se stavi na mesto gde će da izbegne ogrebotine, rezove, izlizanost, savijanje, motanje i ostala oštećenja. Ako za štampač koristite produžni kabl, vodite računa da jačina struje u amperima svih naprava spojenih na produžni kabl ne prelazi jačinu struje kabla. Takođe je važno da jačina struje svih aparata uključenih u električnu utičnicu ne premašuje deklarisanu jačinu struje koju utičnica podržava. Koristite samo kabl za napajanje koji se isporučuje sa ovim proizvodom. Korišćenje nekog drugog kabla može da izazove požar ili električni udar. Kabl za napajanje ovog proizvoda treba da se koristi samo sa ovim proizvodom. Korišćenje sa drugom opremom može da izazove požar ili električni udar. Pazite da kabl za naizmeničnu struju ispunjava relevantne lokalne sigurnosne standarde. Izbegavajte da koristite ili da ostavljate štampač na mesta koja su podložna brzim promenama temperature i vlazi. Držite ga dalje od sunčeve svetlosti, jake svetlosti, izvora toplote ili preterane vlage ili prašine. Izbegavajte mesta koja su podložna na udare i vibracije. Postavite štampač blizu zidne utičnice gde lako možete da isključite kabl za struju. Držite ceo sistem računara dalje od mogućih izvora elektromagnetnog mešanja, kao što su zvučnici ili bazni uređaji za bežične telefone. Izbegavajte električne utičnice koje se regulišu zidnim priključcima ili automatskim tajmerima. Prekid električne energije može izbrisati informacije iz memorije štampača ili računara. Takođe izbegavajte utičnice koje su u istom električnom kolu sa velikim motorima ili drugim kućnim aparatima koji mogu prouzrokovati promenljiv napon. Koristite utičnicu sa uzemljenjem; ne koristite priključak sa adapterom. Ako planirate da koristite postolje za štampač, sledite sledeće smernice: – Koristite postolje koje može da podrži najmanje dvostruku težinu štampača. – Nikad ne koristite postolje na kojem štampač stoji nagnuto. Štampač uvek treba da bude u ravnom položaju. – Postavite kabl za napajanje štampača i interfejs kabl tako da ne ometaju povlačenje papira. Ako je moguće pričvrstite kablove za nogaru postolja štampača. ### Kod održavanja štampača Pre čišćenja, isključite štampač, čistite ga isključivo mokrom krpom. Nemojte da prosipate tečnost na štampač. Osim ako nije izričito pomenuto u ovim uputstvima, nemojte sami da pokušavate da servisirate štampač. Isključite štampač i u sledećim slučajevima prepustite servis stručnom licu: i. Ako je kabl za napajanje ili utikač oštećen. ii. Ako je u štampač ušla neka tečnost. iii. Ako je štampač pao ili je kućište oštećeno. iv. Ako štampač ne radi normalno ili pokazuje izrazite promene u radu. Ne koristite sprejove koji sadrže zapaljiv gas unutar ovog proizvoda i oko njega. To bi moglo da prouzrokuje požar. Podesite samo one kontrole koje su pokrivene uputstvima za rad. Ako planirate da koristite štampač u Nemačkoj, obratite pažnju na sledeće: Za odgovarajuću zaštitu od kratkog spoja i prenapona, strujne instalacije u objektu moraju da bude zaštićene osiguračem od 16 ampera. Bei Anschluss des Druckers an die Stromversorgung muss sichergestellt werden, dass die Gebaudeinstallation mit einer 16 A-Sicherung abgesichert ist. Ne dirajte beli kabl unutar štampača. ### Kod rukovanja papirom Nemojte da stavljate izgužvan papir ili papir koji je bio savijen. ### Kod rada sa štampačem Podesite samo one kontrole koje su pokrivene u dokumentaciji za korisnike. Nepravilno podešavanje ostalih kontrola može da izazove oštećivanje uređaja koje će zahtevati popravak kod kvalifikovanog tehničara. Kadgod isključite štampač, sačekajte najmanje pet sekundi pre nego što ga opet uključite, inače možete da oštetite štampač. Nemojte da isključujete štampač dok štampa test. Uvek pritisnite taster Pause da biste prekinuli sa štampanjem, a zatim isključite štampač. Nemojte da prebacujete kabl za napajanje na električnu utičnicu koja ima pogrešan napon za Vaš štampač. Nikad nemojte sami da menjate glavu štampača; možete da oštetite štampač. Takođe, kad se menja glava štampača treba proveriti i ostale delove štampača. Rukom morate da pomerite glavu štampača da zamenite traku za štampač. Ako ste nedavno koristili štampač, glava štampača može da bude vruća; ostavite je da se ohladi nekoliko minuta pre nego što je budete dirali. ### Ograničenje upotrebe Kada se ovaj uređaj koristi u primenama koje zahtevaju visok stepen pouzdanosti/bezbednosti, kao što su transportni uređaji vezani za avijaciju, železnicu, automobilski prevoz itd.; uređaji za sprečavanje nesreća; različiti bezbednosni sistemi itd.; ili uređaji za funkcionalnost/preciznost itd., treba da koristite proizvod samo ako ste razmislili o uključivanju rezervnih i zaštitnih elemenata u svoj dizajn kako biste održali bezbednost i potpunu pouzdanost sistema. Pošto ovaj proizvod nije namenjen korišćenju u primenama koje zahtevaju visok stepen pouzdanosti/bezbednosti, kao što su aviokosmička oprema, glavna komunikaciona oprema, oprema za kontrolu nuklearnih postrojenja, medicinska oprema povezana sa direktnom medicinskom negom itd., sami donesite odluku o podesnosti ovog proizvoda nakon potpune procene. Vrh ## Za korisnike u Velikoj Britaniji ### Korišćenje dodatnih opcija Epson (UK) Limited neće biti odgovoran za bilo kakva oštećenja ili probleme koji nastanu usled korišćenja bilo kojih dodatnih opcija ili potrošnih materijala, osim onih koji su označeni kao Originalni Epson proizvodi ili kao Odobreni Epson proizvodi od strane kompanije Epson (UK) Limited. ### Informacije o bezbednosti Upozorenje:
Ovaj uređaj mora da bude uzemljen. Pogledajte pločicu sa oznakama za napon i proverite da li napon uređaja odgovara naponu napajanja.
Važno: Žice u vodovima koje odgovaraju ovom uređaju obojene su prema sledećem kodu: Zelena i žuta — uzemljenje Plava — neutralna Braon — napon Ako morate da uključite priključak: Pošto boje vodova ovog uređaja ne moraju da odgovaraju obojenim oznakama koje se koriste za identifikovanje terminala u priključku, uradite sledeće: Zelena i žuta žica moraju da se spoje na terminal u priključku koji je obeležen slovom E ili znakom uzemljenja (). Plava žica treba da se spoji na terminal u priključku obeležen slovom N. Braon žica treba da se spoji na terminal u priključku obeležen slovom L. Ako se priključak ošteti, zamenite set kablova ili se konsultujte sa kvalifikovanim električarom. Za zamenu osigurača koristite samo osigurače tačne veličine i vrednosti. Vrh |