| Κεντρική σελίδα > Γλωσσάρι # Γλωσσάρι ASCII Αμερικανικός Πρότυπος Κώδικας Ανταλλαγής Πληροφοριών. Τυποποιηµένο σύστηµα κωδικοποίησης για την αντιστοίχηση αριθµητικών κωδικών σε γράµµατα και σύµβολα. αυτόµατη αλλαγή γραµµής Εάν ενεργοποιηθεί αυτή η ρύθμιση στην κατάσταση προεπιλεγμένων ρυθμίσεων, κάθε κωδικός χαρακτήρα επιστροφής (CR) ακολουθείται αυτόματα από έναν κωδικό αλλαγής γραμμής (LF). εκτύπωση σε δύο κατευθύνσεις Η εκτύπωση κατά την οποία η κεφαλή εκτύπωσης εκτυπώνει και στις δύο κατευθύνσεις (αµφίδροµα). Με τον τρόπο αυτό αυξάνεται η ταχύτητα εκτύπωσης, αλλά ενδέχεται να µειωθεί η ακρίβεια της κάθετης ευθυγράµµισης. Η αμφίδρομη εκτύπωση είναι η βασική κατάσταση εκτύπωσης του εκτυπωτή. ενδιάμεση μνήμη Το τμήμα της μνήμης του εκτυπωτή που χρησιμοποιείται για την αποθήκευση των δεδομένων πριν τυπωθούν. πίνακας χαρακτήρων Μια συλλογή γραμμάτων, αριθμών και συμβόλων που απαρτίζουν το σύνολο χαρακτήρων το οποίο χρησιμοποιείται σε μια συγκεκριμένη γλώσσα. χαρακτήρες ανά ίντσα (cpi) Μονάδα μέτρησης του μεγέθους των χαρακτήρων του κειμένου. συμπίεση εκτύπωσης Αυτή η λειτουργία μειώνει το μέγεθος των δεδομένων. Μπορείτε να συμπιέσετε τα δεδομένα εκτύπωσής σας σε ποσοστό 75%. συνεχόμενο χαρτί Το χαρτί που φέρει οπές διάτρησης και στις δύο πλευρές του, έχει μικρές τρύπες μεταξύ των σελίδων και διατίθεται σε δέσμη αναδιπλωμένων φύλλων. Ονομάζεται επίσης και μηχανογραφικό χαρτί. κωδικός ελέγχου Ένας ειδικός κωδικός που χρησιμοποιείται για τον έλεγχο μιας λειτουργίας του εκτυπωτή, όπως η εκτέλεση ενός κωδικού επαναφοράς ή η αλλαγή γραμμής. cpi Μονάδα μέτρησης του μεγέθους των χαρακτήρων του κειμένου. αποτύπωση δεδομένων Μια µέθοδος αντιµετώπισης προβληµάτων που βοηθάει στον προσδιορισµό της αιτίας των προβληµάτων επικοινωνίας µεταξύ εκτυπωτή και υπολογιστή. Όταν ο εκτυπωτής βρίσκεται σε λειτουργία εκτύπωσης σε δεκαεξαδική µορφή, τυπώνει κάθε κωδικό που λαµβάνει σε δεκαεξαδική µορφή και χαρακτήρες ASCII. Καλείται επίσης και εκτύπωση σε δεκαεξαδική μορφή (hex dump). προεπιλογή Τιμή που εφαρμόζεται όταν γίνεται ενεργοποίηση, επαναφορά του εξοπλισμού ή απόδοση αρχικών τιμών στον εξοπλισμό. χρωματική απόδοση Ένας τρόπος ρύθμισης των κουκκίδων στη σελίδα ώστε να εμφανίζονται ως σκίαση ή απόχρωση. dot matrix Μια μέθοδος εκτύπωσης κατά την οποία κάθε γράμμα ή σύμβολο σχηματίζεται βάσει ενός μοτίβου (matrix) μεμονωμένων κουκκίδων. πρόχειρη εκτύπωση Η μέθοδος εκτύπωσης που χρησιμοποιείται από τον εκτυπωτή όταν επιλέγετε Draft (Πρόχειρη) για τη γραμματοσειρά. Η γραμματοσειρά Draft (Πρόχειρη) χρησιμοποιεί λιγότερες κουκκίδες ανά χαρακτήρα για ταχύτερη εκτύπωση. πρόγραμμα οδήγησης Μια εφαρµογή λογισµικού που µεταβιβάζει εντολές από τον υπολογιστή σχετικά µε τη χρήση των λειτουργιών ενός συγκεκριµένου εκτυπωτή. ESC/P® Συντομογραφία του Epson Standard Code for Printers. Το σύστημα εντολών που χρησιμοποιεί ο υπολογιστής σας για να ελέγχει τον εκτυπωτή. Είναι το πρότυπο για όλους τους εκτυπωτές Epson και υποστηρίζεται από τις περισσότερες εφαρμογές λογισμικών για προσωπικούς υπολογιστές. ESC/P 2™ Η βελτιωμένη έκδοση της γλώσσας εντολών εκτυπωτή ESC/P. Οι εντολές σε αυτή τη γλώσσα εξασφαλίζουν τα αποτελέσματα που δίνει η εκτύπωση λέιζερ, όπως γραμματοσειρές με δυνατότητα κλιμάκωσης και βελτιωμένα γραφικά. μηχανογραφικό χαρτί Το χαρτί που φέρει οπές διάτρησης και στις δύο πλευρές του, έχει μικρές τρύπες μεταξύ των σελίδων και διατίθεται σε δέσμη αναδιπλωμένων φύλλων. Ονομάζεται επίσης και συνεχόμενο χαρτί. γραμματοσειρά Το στυλ ενός τύπου χαρακτήρων που προσδιορίζεται µε ένα όνοµα, όπως Roman ή Sans Serif. αλλαγή σελίδας (FF) Ένα κουμπί στον πίνακα ελέγχου και ένας κωδικός ελέγχου που προωθεί το χαρτί στην επόμενη θέση έναρξης εκτύπωσης. ημιτονισμός Μέθοδος χρήσης διατάξεων κουκκίδων για την αναπαραγωγή εικόνας. Ο ημιτονισμός καθιστά δυνατή την παραγωγή διαφόρων αποχρώσεων του γκρι με τη χρήση μόνο μαύρων κουκκίδων ή μιας σχεδόν ατελείωτης σειράς χρωμάτων με τη χρήση μόνο λίγων έγχρωμων κουκκίδων. δεκαεξαδική µορφή Μια µέθοδος αντιµετώπισης προβληµάτων που βοηθάει στον προσδιορισµό της αιτίας των προβληµάτων επικοινωνίας µεταξύ εκτυπωτή και υπολογιστή. Όταν ο εκτυπωτής βρίσκεται σε λειτουργία εκτύπωσης σε δεκαεξαδική µορφή, τυπώνει κάθε κωδικό που λαµβάνει σε δεκαεξαδική µορφή και χαρακτήρες ASCII. Καλείται επίσης και αποτύπωση δεδοµένων (data dump). πρόχειρη εκτύπωση υψηλής ταχύτητας Mια κατάσταση πρόχειρης εκτύπωσης την οποία µπορείτε να επιλέξετε από την κατάσταση προεπιλεγµένων ρυθµίσεων. Στην κατάσταση high speed draft (πρόχειρη εκτύπωση υψηλής ταχύτητας) χρησιµοποιείται ένας ελάχιστος αριθµός κουκκίδων ανά χαρακτήρα για να επιτευχθεί εκτύπωση εξαιρετικά υψηλής ταχύτητας. διασύνδεση Η σύνδεση µεταξύ του υπολογιστή και του εκτυπωτή µέσω της οποίας µεταδίδονται τα δεδοµένα στον εκτυπωτή. οριζόντιος προσανατολισμός Εκτύπωση που προσανατολίζεται πλαγίως στη σελίδα. Αυτός ο προσανατολισμός έχει ως αποτέλεσμα σελίδα με μεγαλύτερο πλάτος από ότι ύψος, ενώ είναι ιδιαίτερα χρήσιμος για την εκτύπωση λογιστικών φύλλων. letter quality (LQ) (Ποιότητα επιστολής) Η κατάσταση εκτύπωσης που χρησιµοποιείται από τον εκτυπωτή σας όταν είναι επιλεγµένη µια γραµµατοσειρά εκτός της Draft (Πρόχειρη). Η εκτύπωση µε γραµµατοσειρές letter-quality προσφέρει καλύτερη δυνατότητα ανάγνωσης και εµφάνιση αλλά µειωµένη ταχύτητα εκτύπωσης. αλλαγή γραµµής (LF) Ένας κωδικός ελέγχου και ένα κουµπί στον πίνακα ελέγχου που προωθεί το χαρτί κατά διάστηµα µιας γραµµής. θέση τροφοδοσίας Η θέση στην οποία το χαρτί προωθείται αυτόµατα. μικρορυθμίσεις Μια λειτουργία του εκτυπωτή που επιτρέπει την προσαρμογή με ακρίβεια των θέσεων κοπής και έναρξης εκτύπωσης του χαρτιού. σχεδόν ποιότητα γραφομηχανής (NLQ) Η κατάσταση εκτύπωσης που χρησιµοποιείται από τον εκτυπωτή σας όταν είναι επιλεγµένη µια γραµµατοσειρά εκτός της Draft (Πρόχειρη). Η επιλογή εκτύπωσης NLQ παρέχει περισσότερο ευανάγνωστες γραμματοσειρές και καλύτερη εμφάνιση, μειώνοντας, ωστόσο, την ταχύτητα εκτύπωσης. θέσεις χαρτιού Υπάρχουν τρεις θέσεις χαρτιού για εκτύπωση σε συνεχόμενο χαρτί: θέση αναμονής, θέση κοπής και θέση έναρξης εκτύπωσης. Για την εκτύπωση σε μεμονωμένα φύλλα, υπάρχει μόνο η θέση έναρξης της εκτύπωσης. απόσταση χαρακτήρων Το μέγεθος της γραμματοσειράς, το οποίο μετριέται με τον αριθμό των χαρακτήρων ανά ίντσα (cpi). Η συνήθης τιμή είναι 10 cpi. κύλινδρος Το μαύρο επίπεδο εξάρτηµα από το οποίο περνά το χαρτί κατά την εκτύπωση. κατακόρυφος προσανατολισμός Εκτύπωση που προσανατολίζεται καθέτως στη σελίδα (σε αντίθεση με τον οριζόντιο προσανατολισμό, όπου η εκτύπωση πραγματοποιείται πλαγίως στη σελίδα). Πρόκειται για το συνήθη προσανατολισμό για την εκτύπωση επιστολών ή εγγράφων. πρόγραµµα οδήγησης εκτυπωτή Μια εφαρµογή λογισµικού που µεταβιβάζει εντολές από τον υπολογιστή σχετικά µε τη χρήση των λειτουργιών ενός συγκεκριµένου εκτυπωτή. θέση έναρξης εκτύπωσης Το οριζόντιο σημείο στο χαρτί το οποίο αναγνωρίζει ο εκτυπωτής ως σημείο της πρώτης εκτυπώσιμης στήλης. Μπορείτε να ρυθμίσετε την οριζόντια θέση έναρξης εκτύπωσης από τον πίνακα ελέγχου. αναλογική γραμματοσειρά Γραμματοσειρά της οποίας οι χαρακτήρες καταλαμβάνουν διαφορετικό οριζόντιο χώρο ανάλογα με το πλάτος κάθε χαρακτήρα. Έτσι, το κεφαλαίο M καταλαμβάνει περισσότερο οριζόντιο χώρο από το πεζό l. προτεινόμενη εκτυπώσιμη περιοχή Η περιοχή µιας σελίδας στην οποία µπορεί να τυπώσει ο εκτυπωτής. Είναι µικρότερη από το φυσικό µέγεθος της σελίδας εξαιτίας των περιθωρίων. επαναφορά Η επαναφορά των προεπιλεγµένων ρυθµίσεων του εκτυπωτή. ανάλυση Μέτρηση του αριθµού των λεπτοµερειών που µπορούν να απεικονιστούν. Η ανάλυση των εικόνων μετράται ως αριθµός των κουκκίδων ανά ίντσα (dpi). εκτύπωση δοκιμαστικής σελίδας Μια µέθοδος ελέγχου της λειτουργίας του εκτυπωτή. Όταν εκτελείται η εκτύπωση δοκιμαστικής σελίδας, ο εκτυπωτής τυπώνει τους χαρακτήρες που είναι αποθηκευµένοι στη µνήµη ROM (Read Only Memory). θέση αναμονής Η θέση του συνεχόμενου χαρτιού όταν έχει προσαρτηθεί στον τροφοδότη αλλά δεν έχει φορτωθεί ακόμη στον εκτυπωτή. κοπή Ένα κουµπί στον πίνακα ελέγχου που προωθεί τη διάτρηση του συνεχόµενου χαρτιού στη θέση κοπής και στη συνέχεια µετακινεί το χαρτί πίσω στη θέση έναρξης της εκτύπωσης. θέση κοπής Η θέση στην οποία ο εκτυπωτής µετακινεί το χαρτί όταν είναι ενεργοποιηµένη η λειτουργία auto tear-off (αυτόµατη κοπή). Χρησιμοποιώντας τη λειτουργία Micro Adjust (Μικρο-ρύθμιση), μπορείτε να ρυθμίσετε τη θέση κοπής, ώστε η διάτρηση του χαρτιού να ανταποκρίνεται στην άκρη κοπής του εκτυπωτή. κάθετη θέση έναρξης εκτύπωσης Η θέση πάνω στο χαρτί που αναγνωρίζει ο εκτυπωτής ως την πρώτη εκτυπώσιµη γραµµή. Πρόκειται για την προεπιλεγµένη θέση του άνω περιθωρίου. εκτύπωση σε µία κατεύθυνση Η εκτύπωση κατά την οποία η κεφαλή εκτυπώνει µόνο σε µία κατεύθυνση. Η εκτύπωση σε μία κατεύθυνση είναι χρήσιμη για την εκτύπωση γραφικών επειδή παρέχει κάθετη ευθυγράμμιση ακριβείας. Μπορείτε να επιλέξετε εκτύπωση σε μία κατεύθυνση χρησιμοποιώντας την κατάσταση ρύθμισης προεπιλογών του εκτυπωτή. |