| Κεντρική σελίδα > Ασφάλεια # Οδηγίες για την ασφάλεια Ενδείξεις "Προειδοποίηση", Προσοχή" και "Σημείωση" Σύμβολο επισήμανσης θερμών εξαρτημάτων Σημαντικές οδηγίες για την ασφάλεια Για χρήστες στο Ηνωμένο Βασίλειο ## Ενδείξεις "Προειδοποίηση", Προσοχή" και "Σημείωση" Προειδοποίηση
οι οδηγίες με αυτή την ένδειξη πρέπει να τηρούνται πιστά για την αποφυγή τραυματισμών.
Προσοχή
οι οδηγίες με αυτή την ένδειξη πρέπει να τηρούνται για την αποφυγή βλαβών στον εξοπλισμό σας.
Σημείωση
οι σημειώσεις περιλαμβάνουν σημαντικές πληροφορίες και χρήσιμες συμβουλές σχετικά με τη λειτουργία του εκτυπωτή.
Επιστροφή στην αρχή ## Σύμβολο επισήμανσης θερμών εξαρτημάτων
| Το σύµβολο αυτό τοποθετείται στην κεφαλή εκτύπωσης και σε άλλα εξαρτήµατα για να δηλώσει ότι ενδέχεται να καίνε. Ποτέ µην αγγίζετε αυτά τα εξαρτήµατα αµέσως µετά τη χρήση του εκτυπωτή. Αφήστε τα να κρυώσουν για λίγα λεπτά πριν τα αγγίξετε.
Επιστροφή στην αρχή ## Σημαντικές οδηγίες για την ασφάλεια Διαβάστε όλες αυτές τις οδηγίες ασφάλειας προτού χρησιµοποιήσετε τον εκτυπωτή. Επιπλέον, ακολουθήστε όλες τις προειδοποιήσεις και τις οδηγίες που επισημαίνονται στον ίδιο τον εκτυπωτή. ### Κατά τη ρύθμιση του εκτυπωτή Μην τοποθετείτε τον εκτυπωτή σε ασταθή επιφάνεια ή κοντά σε θερμαντικό σώμα ή άλλη πηγή θερμότητας. Τοποθετήστε τον εκτυπωτή σε επίπεδη, σταθερή επιφάνεια. Ο εκτυπωτής δεν θα λειτουργεί σωστά αν γέρνει ή τοποθετηθεί υπό γωνία. Μην τοποθετείτε τη συσκευή σε μαλακή, ασταθή επιφάνεια, όπως κρεβάτι ή καναπέ, ή σε στενό, κλειστό χώρο, καθώς έτσι εμποδίζεται ο σωστός αερισμός της. Μη φράσσετε ούτε να καλύπτετε τις υποδοχές και τα ανοίγµατα στο ερμάριο του εκτυπωτή και µην εισάγετε αντικείµενα στις υποδοχές. Αφήστε κενό το χώρο γύρω από τον εκτυπωτή για να διευκολύνετε την συντήρηση και τη λειτουργία του. Τοποθετήστε τον εκτυπωτή σε ένα σημείο όπου μπορείτε εύκολα να τον συνδέσετε με ένα καλώδιο δικτύου, εάν χρειάζεται. Χρησιµοποιείτε μόνο τον τύπο πηγής ρεύματος που υποδεικνύεται στην ετικέτα του εκτυπωτή. Εάν δεν είστε σίγουροι για τις προδιαγραφές τροφοδοσίας που ισχύουν στην περιοχή σας, επικοινωνήστε με την τοπική εταιρεία παροχής ηλεκτρισμού ή συμβουλευθείτε τον αντιπρόσωπό σας. Συνδέστε όλο τον εξοπλισμό σε πρίζες που είναι γειωμένες σωστά. Αποφύγετε να χρησιµοποιείτε πρίζες στο ίδιο κύκλωµα µε φωτοαντιγραφικά ή συστήµατα κλιµατισµού που ενεργοποιούνται και απενεργοποιούνται τακτικά. Μην χρησιμοποιείτε φθαρμένο ή κατεστραμμένο καλώδιο ρεύματος. Το καλώδιο ρεύματος πρέπει να τοποθετείται με τέτοιο τρόπο ώστε να αποφεύγονται κοψίματα, τριβές, συστροφή, κόμποι και άλλες φθορές. Εάν χρησιμοποιείτε καλώδιο επέκτασης με τον εκτυπωτή, βεβαιωθείτε ότι η συνολική ένταση σε αμπέρ όλων των συσκευών που έχουν συνδεθεί με το καλώδιο προέκτασης δεν υπερβαίνει την ένταση σε αμπέρ του καλωδίου. Επίσης, βεβαιωθείτε ότι η συνολική ένταση σε αμπέρ όλων των συσκευών που έχουν συνδεθεί στην πρίζα δεν υπερβαίνει την ένταση σε αμπέρ της πρίζας. Χρησιμοποιήστε μόνο το καλώδιο ρεύματος που διατίθεται με τη συσκευή. Η χρήση άλλου καλωδίου μπορεί να οδηγήσει σε πυρκαγιά ή ηλεκτροπληξία. Το καλώδιο ρεύματος αυτού του προϊόντος προορίζεται για χρήση μόνο με αυτό το προϊόν. Η χρήση του με άλλο εξοπλισμό μπορεί να οδηγήσει σε πυρκαγιά ή ηλεκτροπληξία. Βεβαιωθείτε ότι το καλώδιο τροφοδοσίας AC συμφωνεί με τα πρότυπα ασφαλείας της περιοχής σας. Αποφύγετε τη χρήση ή την αποθήκευση του εκτυπωτή σε μέρη που υπόκεινται σε απότομες αλλαγές σε θερμοκρασία και υγρασία. Επίσης, διατηρείτε τον εκτυπωτή μακριά από απευθείας ηλιακή ακτινοβολία, ισχυρό φωτισμό, πηγές θερμότητας ή υπερβολική παρουσία υγρασίας ή σκόνης. Αποφύγετε να τοποθετείτε τον εκτυπωτή σε σημεία όπου υπάρχουν έντονοι κραδασμοί και δονήσεις. Τοποθετήστε τον εκτυπωτή κοντά σε μια πρίζα για να μπορείτε εύκολα να αποσυνδέετε το καλώδιο τροφοδοσίας. Τοποθετήστε όλο το σύστημα του υπολογιστή σας μακριά από πηγές που ενδέχεται να προκαλέσουν ηλεκτρομαγνητικές παρεμβολές, όπως ηχεία ή βάσεις ασύρματων τηλεφώνων. Αποφύγετε ηλεκτρικές πρίζες που ελέγχονται από διακόπτες τοίχου ή αυτόματους χρονοδιακόπτες. Διακοπή στην τροφοδοσία μπορεί να διαγράψει πληροφορίες από τη μνήμη του εκτυπωτή ή του υπολογιστή σας. Επίσης, αποφύγετε πρίζες που βρίσκονται στο ίδιο δίκτυο με ισχυρά μοτέρ ή άλλες συσκευές που μπορεί να προκαλέσουν διακυμάνσεις τάσης. Συνδέστε τον εκτυπωτή σε μια γειωμένη πρίζα και μην χρησιμοποιείτε πρίζα προσαρμογέα. Εάν σκοπεύετε να χρησιμοποιήσετε βάση εκτυπωτή, τηρήστε αυτές τις κατευθυντήριες γραμμές: - Επιλέξτε μια βάση που μπορεί να υποστηρίξει τουλάχιστον το διπλό βάρος από αυτό του εκτυπωτή. - Ποτέ μη χρησιμοποιείτε βάση που γέρνει τον εκτυπωτή. Ο εκτυπωτής θα πρέπει να διατηρείται πάντα επίπεδος. - Τοποθετήστε το καλώδιο τροφοδοσίας και το καλώδιο διασύνδεσης του εκτυπωτή κατά τρόπο έτσι ώστε να μην παρεμβαίνουν στην τροφοδοσία χαρτιού. Εάν είναι δυνατό, ασφαλίστε τα καλώδια σε ένα πόδι της βάσης του εκτυπωτή. ### Κατά τη συντήρηση του εκτυπωτή Αποσυνδέστε τον εκτυπωτή και καθαρίστε τον χρησιμοποιώντας μόνο ένα υγρό πανί. Αποφύγετε την επαφή του εκτυπωτή με υγρά. Μην επιχειρήσετε να επισκευάσετε μόνοι σας τον εκτυπωτή εκτός από τις περιπτώσεις που περιγράφονται σε αυτές τις οδηγίες. Αποσυνδέστε τον εκτυπωτή και αναθέστε την επισκευή σε ειδικευµένο προσωπικό στις εξής περιπτώσεις: i. Εάν το καλώδιο ή το βύσμα τροφοδοσίας είναι κατεστραμμένο. ii. Εάν έχει εισχωρήσει υγρό στον εκτυπωτή. iii. Εάν ο εκτυπωτής έχει πέσει ή η εξωτερική του επιφάνεια έχει υποστεί ζηµιά. iv. Εάν ο εκτυπωτής δεν λειτουργεί κανονικά ή παρουσιάζει διακριτή µεταβολή στην απόδοση. Μη χρησιμοποιείτε σπρέι καθαρισμού που περιέχουν εύφλεκτα αέρια στο εσωτερικό ή γύρω από αυτό το προϊόν. Κάτι τέτοιο ίσως προκαλέσει πυρκαγιά. Ρυθμίστε μόνο τα στοιχεία ελέγχου που αναφέρονται στις οδηγίες λειτουργίας. Εάν σκοπεύετε να χρησιµοποιήσετε τον εκτυπωτή στη Γερµανία, τηρήστε τα εξής: Για την επαρκή προστασία του εκτυπωτή από βραχυκύκλωμα και υπερένταση ρεύματος, το κτίριο πρέπει να προστατεύεται από ασφαλειοδιακόπτη 16 αμπέρ. Bei Anschluss des Druckers an die Stromversorgung muss sichergestellt werden, dass die Gebaudeinstallation mit einer 16 A-Sicherung abgesichert ist. Μην αγγίξετε το λευκό καλώδιο στο εσωτερικό του εκτυπωτή. ### Κατά το χειρισμό του χαρτιού Μην τοποθετείτε χαρτί που είναι τσαλακωμένο ή διπλωμένο. ### Κατά τη λειτουργία του εκτυπωτή Ρυθμίστε μόνο εκείνα τα στοιχεία ελέγχου που καλύπτονται στην τεκμηρίωση χρήστη. Η λανθασμένη ρύθμιση άλλων στοιχείων ελέγχου ενδέχεται να προκαλέσει ζημιά που θα απαιτεί εκτεταμένες επισκευές από εξειδικευμένο τεχνικό. Κάθε φορά που απενεργοποιείτε τον εκτυπωτή, πρέπει να περιμένετε τουλάχιστον πέντε δευτερόλεπτα πριν τον ενεργοποιήσετε ξανά. Διαφορετικά, ενδέχεται να προκληθεί βλάβη στον εκτυπωτή. Μην απενεργοποιείτε τον εκτυπωτή κατά την εκτύπωση της δοκιμαστικής σελίδας. Πατάτε πάντα το κουμπί Pause για να διακόψετε την εκτύπωση και κατόπιν απενεργοποιήστε τον εκτυπωτή. Μην συνδέετε ξανά το καλώδιο ρεύματος σε πρίζα που δεν έχει τη σωστή τάση για τον συγκεκριμένο εκτυπωτή. Μην αντικαθιστάτε ποτέ την κεφαλή εκτύπωσης μόνοι σας. Ενδέχεται να προκαλέσετε ζημιά στον εκτυπωτή. Επίσης, κατά την αντικατάσταση της κεφαλής εκτύπωσης πρέπει να ελεγχθούν και τα υπόλοιπα εξαρτήματα του εκτυπωτή. Πρέπει να μετακινήσετε την κεφαλή εκτύπωσης με το χέρι σας για να αντικαταστήσετε την κασέτα μελανοταινίας. Εάν έχετε μόλις χρησιμοποιήσει τον εκτυπωτή, η κεφαλή εκτύπωσης ενδέχεται να είναι ζεστή. Αφήστε την να κρυώσει για λίγα λεπτά πριν την αγγίξετε. ### Περιορισμός χρήσης Όταν αυτό το προϊόν χρησιμοποιείται για εφαρμογές που απαιτούν υψηλή αξιοπιστία/ασφάλεια όπως μέσα μεταφοράς που σχετίζονται με τη ναυσιπλοΐα, τους σιδηροδρόμους, τη ναυσιπλοΐα, τα αυτοκίνητα, κτλ., μέσα πρόληψης καταστροφών, διάφορες συσκευές ασφάλειας, κτλ., ή λειτουργικές συσκευές και συσκευές ακριβείας, κτλ., τότε θα πρέπει να χρησιμοποιείτε το προϊόν μόνο αφού λάβετε υπόψη τη χρήση δικλίδων ασφαλείας και εφεδρικού εξοπλισμού στο σχεδιασμό προκειμένου να επιτευχθεί η ασφάλεια και η πλήρης αξιοπιστία του συστήματος. Καθώς αυτό το προϊόν δεν προορίζεται για χρήση σε εφαρμογές που απαιτούν εξαιρετική αξιοπιστία/ασφάλεια, όπως αεροναυπηγικό εξοπλισμό, εξοπλισμό κύριας επικοινωνίας, εξοπλισμό ελέγχου πυρηνικής ενέργειας ή ιατρικό εξοπλισμό που σχετίζεται με άμεση ιατρική παροχή κτλ., χρησιμοποιήστε την κρίση σας για την καταλληλότητα του προϊόντος έπειτα από πλήρη αξιολόγηση. Επιστροφή στην αρχή ## Για χρήστες στο Ηνωμένο Βασίλειο ### Χρήση πρόσθετων στοιχείων Η Epson (UK) Limited δεν φέρει καμία ευθύνη για τυχόν ζημιές ή προβλήματα που προκύπτουν από τη χρήση πρόσθετων εξαρτημάτων ή αναλώσιμων προϊόντων διαφορετικών από αυτά που χαρακτηρίζονται ως Αυθεντικά Προϊόντα Epson ή Εγκεκριμένα Προϊόντα Epson από την Epson (UK) Limited. ### Πληροφορίες για την ασφάλεια Προειδοποίηση:
Η συσκευή αυτή πρέπει να είναι γειωµένη. Ανατρέξτε στην πινακίδα στοιχείων για την τάση και βεβαιωθείτε ότι η τάση της συσκευής αντιστοιχεί στην τάση τροφοδοσίας.
Επισήμανση: Τα χρώματα των καλωδίων στο καλώδιο τροφοδοσίας της συσκευής αντιστοιχούν στον παρακάτω κώδικα: Πράσινο και κίτρινο — Γείωση Μπλε — Ουδέτερο Καφέ — Φάση Εάν χρειάζεται να προσαρμόσετε ένα βύσμα: Εάν τα χρώματα του καλωδίου τροφοδοσίας αυτής της συσκευής δεν είναι αντίστοιχα με τις έγχρωμες ενδείξεις που φέρουν οι ακροδέκτες του βύσματος, ακολουθήστε την εξής διαδικασία: Το καλώδιο πράσινου και κίτρινου χρώματος πρέπει να συνδεθεί με τον ακροδέκτη του βύσματος που φέρει το γράμμα Ε ή το σύμβολο γείωσης (). Το καλώδιο μπλε χρώματος πρέπει να συνδεθεί με τον ακροδέκτη του βύσματος που φέρει το γράμμα N. Το καλώδιο καφέ χρώματος πρέπει να συνδεθεί με τον ακροδέκτη του βύσματος που φέρει το γράμμα L. Εάν το βύσμα υποστεί ζημιά, αντικαταστήστε τα καλώδια ή συμβουλευτείτε έναν έμπειρο ηλεκτρολόγο. Αντικαταστήστε τις ασφάλειες μόνο με ασφάλειες που έχουν το σωστό μέγεθος και τη σωστή τάση. Επιστροφή στην αρχή |