| Domov > Ravnanje s papirjem # Tiskanje na poseben papir Nastavitev vzvoda za debelino papirja Večdelni obrazci Ovojnice Tiskalnik lahko tiska na najrazličnejše vrste papirja, kot so večdelni obrazci in pisemske ovojnice. Pri večdelnih obrazcih rob papirja ne bi smel biti manjši kot 13 mm (0,5 palca). Informacije o priporočenem območju tiskanja pisemskih ovojnic najdete v razdelku Priporočeno področje tiska. Previdno:
Kadar tiskate na večdelne obrazce, na papir, debelejši od navadnega, ali na pisemske ovojnice, poskrbite, da bodo nastavitve tiskanja v programu, ki ga uporabljate, ustrezale priporočenemu območju tiskanja. Če tiskalnik tiska čez robove papirja, se lahko poškoduje tiskalna glava.
## Nastavitev vzvoda za debelino papirja Preden začnete tiskati na poseben papir, morate prilagoditi nastavitev debeline papirja. To storite po naslednjem postopku:
| Odprite pokrov tiskalnika. Vzvod za nastavitev debeline papirja je na levi strani tiskalnika. Številke ob njem označujejo nastavitve debeline.
| Ustrezne nastavitve za posamezno debelino poiščite v spodnji tabeli.
Vrsta papirja | Položaj vzvoda za debelino papirja
Navadni papir | Posamezni listi | -1 ali 0
Neskončni papir
Večdelni obrazci | 2-delni (izvirnik + 1 kopija) | 1
3-delni (izvirnik + 2 kopiji) | 2
4-delni (izvirnik + 3 kopije) | 3
Ovojnice | od 3 do 5
| Zaprite pokrov tiskalnika.
Na vrh ## Večdelni obrazci Uporabite lahko neprekinjene ali posamezne večdelne obrazce brez ogljika z največ štirimi deli (en izvirnik in tri kopije). Pred tiskanjem na večdelne obrazce nastavite vzvod za debelino papirja, kot je opisano v prejšnjem razdelku. Pomagajte si tudi z naslednjimi namigi: Uporabljajte samo neskončne večdelne obrazce, ki so točkovno zlepljeni ali speti, in ne tistih, ki so speti s kovinskimi sponkami ali trakom ali zlepljeni po celotnem robu. Uporabljajte samo takšne posamezne večdelne obrazce, ki so linijsko zlepljeni le na vrhu. V tiskalnik jih vstavljajte z zlepljenim robom naprej. Uporabljajte le večdelne obrazce, ki niso nagubani ali pomečkani. Položaj za vstavljanje lahko prilagodite v programu, ki ga uporabljate, lahko pa nasvete poiščete v razdelku Prilagajanje položaja vrha strani. Kadar uporabljate ob strani stisnjene neskončne večdelne obrazce, izpis na kopijah morda ne bo poravnan z izvirnikom. Da bi to preprečili, dvignite vodilo za papir. Na vrh ## Ovojnice Pisemske ovojnice vstavljajte posamezno s pomočjo vodila za papir. Pomagajte si z naslednjimi namigi: Preden vstavite ovojnico, prestavite vzvod za nastavitev debeline papirja v ustrezen položaj. Preberite razdelek Nastavitev vzvoda za debelino papirja. Navodila za vstavljanje ovojnic najdete v razdelku Vstavljanje posameznih listov. Ovojnico vstavite v tiskalnik z daljšo stranico naprej in s stranjo za tiskanje obrnjeno navzdol. Ovojnico vstavite med vodili za papir in jo držite, dokler je tiskalnik ne povleče. Ovojnice uporabljajte samo pri običajnih temperaturah in vlažnosti. Bodite pozorni, da ne boste tiskali čez rob priporočenega območja za tiskanje. Tiskalna glava ne sme preko levega ali desnega roba ovojnice ali drugega debelejšega papirja. (Podrobne podatke najdete v razdelku Specifikacije tiskalnika.) Priporočljivo je, da dokument za preskus najprej natisnete na navaden list papirja, šele potem na ovojnico. Na vrh |