| Domov > Reševanje težav # Tiskanje preskusne strani za samopreizkus Izvedba samopreizkusa tiskalnika vam pomaga ugotoviti, ali težavo povzroča tiskalnik ali računalnik: Če so rezultati samopreizkusa zadovoljivi, tiskalnik deluje pravilno, težavo pa so verjetno povzročile nastavitve gonilnika, uporabniškega programa, računalnika ali vmesniškega kabla. (Uporabite oklopljeni vmesniški kabel.) Če se preskusna stran za samopreizkus ne natisne pravilno, težavo povzroča tiskalnik. Možne vzroke in rešitve težav najdete v razdelku Težave in rešitve. Preskusno stran za samopreizkus lahko natisnete na posamezne liste papirja ali na neskončni papir. Navodila za vstavljanje papirja najdete v razdelku Tiskanje na neskončni papir ali Tiskanje na posamezne liste. Previdno:
Za tiskanje preskusne strani uporabite papir širine vsaj 210 mm (8,27 palca), sicer bo tiskalna glava tiskala naravnost na valj.
Sledite naslednjim korakom za izvedbo samopreizkusa:
| Če uporabljate neskončni papir, se prepričajte, da je vstavljen in da je vzvod za sprostitev papirja v pravilnem položaju. Nato tiskalnik izklopite.
Previdno:
Ko tiskalnik izklopite, pred ponovnim vklopom počakajte vsaj pet sekund, sicer ga lahko poškodujete.
| Če želite izvesti samopreizkus, tiskalnik vklopite, medtem ko držite pritisnjen gumb LF/FF ali Load/Eject.
Če držite pritisnjen gumb LF/FF, se preskusna stran natisne v pisavi osnutka, če držite pritisnjen gumb Load/Eject, pa v pisavi NLQ.
| Če uporabljate posamezne liste papirja, jih vstavite v tiskalnik.
Čez nekaj sekund tiskalnik samodejno poda papir in začne tiskati preskusno stran. Natisne se niz znakov. Opomba:
Če želite začasno zaustaviti tiskanje preskusne strani, pritisnite gumb Pause. Če želite tiskanje preskusne strani nadaljevati, znova pritisnite gumb Pause.
| Če želite samopreizkus končati, pritisnite gumb Pause, da tiskalnik neha tiskati. Če papir ostane v tiskalniku, pritisnite gumb LF/FF, da izvržete natisnjeno stran. Nato tiskalnik izklopite.
Previdno:
Tiskalnika med izvajanjem samopreizkusa ne izklapljajte. Preden ga izklopite, pritisnite gumb Pause, da prekinete tiskanje, in gumb LF/FF, da izvržete natisnjeno stran.