| Početna > Rad s papirom # Ispis na beskonačnom papiru Ispis pomoću mehanizma za guranje Uklanjanje ispisanog dokumenta iz mehanizma za guranje Povratak na pojedinačne listove Podešavanje položaja gornje ispisne margine Pomicanje papira do ruba otkidanja Pisač može raditi s beskonačnim papirom pomoću mehanizma za guranje. ## Ispis pomoću mehanizma za guranje Pri uporabi mehanizma za guranje, dobro je u zadanim postavkama rada uključite funkciju automatskog odreska (postavite na On). Pogledajte O zadanim postavkama pisača. Slijedite ovaj postupak da biste uvukli beskonačni papir pomoću mehanizma za guranje:
| Provjerite je li pisač isključen. Uklonite vodilicu papira i postavite ručicu za oslobađanje papira u položaj za beskonačan papir.
Napomena:
Poklopac pisača na slici je uklonjen za jasniji prikaz pojedinosti, no nema potrebe uklanjati ga.
| Povucite prema naprijed zaklopke vodilica naprijed da biste ih otpustili.
| Povucite lijevi zaklopac vodilice prema oznaci strelice na pisaču. Pisač obavlja ispis desno od položaja oznake strelice. Gurnite ručicu zaklopke vodilice natrag da biste je zaključali. Zatim povucite desnu vodilicu papira i prilagodite je širini papira, ali je nemojte blokirati. Pomaknite oslonac papira na sredinu između vodilica.
| Provjerite ima li papir čist i ravan početni rub. Otvorite poklopce vodilice papira. Postavite prve rupice papira na zupce vodilica i zatim zatvorite poklopce vodilica. Povucite desnu vodilicu tako da papir ostane napet, a zatim je blokirajte. Sada se papir nalazi u pravilno postavljenom položaju.
Napomena:
Ako beskonačni papir postane previše opušten ili previše napet, prilagodite položaj desne vodilice.
Oprez:
Gumb za uvlačenje papira na desnoj strani pisača koristite samo za oslobađanje zaglavljenog papira i samo kada je pisač isključen. U suprotnom, mogli biste oštetiti pisač ili uzrokovati pomak položaja gornje ispisne margine.
| Da biste onemogućili zaglavljivanje ispisanog papira, postavite vodilicu papira tako da njene usjeke postavite iznad ugradbenih izdanaka pisača, kako je prikazano u nastavku. Zatim povlačite vodilicu papira prema prednjem dijelu pisača dok ne osjetite škljocaj i pomaknite rubne vodilice prema bočnim stranama.
| Uključite pisač.
| Provjerite je li poklopac pisača zatvoren. Pritisnite gumb Load/Eject za pomicanje papira u položaj za ulaganje. Kada pisač primi podatke, automatski započinje s ispisom.
| Nakon dovršetka ispisa, ispisani dokument otkinite na način koji je opisan u sljedećem poglavlju. Ako se prvi ispisani redak na stranici nalazi previsoko ili prenisko, položaj možete promijeniti pomoću funkcije mikro podešavanja. Pogledajte Podešavanje položaja gornje ispisne margine.
Oprez:
Položaj gornje ispisne margine nikada nemojte podešavati gumbom za ulaganje papira jer to može oštetiti pisač ili uzrokovati pomak položaja gornje ispisne margine.
Nakon slanja sljedećih podataka, papir se automatski povlači u položaj za ulaganje. Na vrh ## Uklanjanje ispisanog dokumenta iz mehanizma za guranje Postupak uklanjanja ispisanog dokumenta:
| Pritisnite gumb Tear Off (Font). Provjerite trepće li žaruljica Tear Off (Font). (To označava da je papir trenutno u položaju za otkidanje.)
| Otvorite poklopac vodilice papira, otkinite ispisani dokument pomoću brida za otkidanje na uređaju za napetost papira.
Napomena:
Ako perforacija na papiru nije propisno poravnata s rubom za otkidanje, položaj otkidanja možete prilagoditi funkcijom mikro podešavanja. Pogledajte Podešavanje položaja otkidanja.
Oprez:
Nikad ne koristite gumb za ulaganje papira da biste podesili položaj otkidanja, to može oštetiti pisač ili uzrokovati pomak položaja otkidanja.
| Zatvorite poklopac vodilice papira.
Nakon nastavka ispisa, pisač će automatski povući papir na položaj gornje ispisne margine i započeti ispis. Za uvlačenje beskonačnog papira u položaj mirovanja u kojem možete ukloniti papir, pritisnite gumb Load/Eject. Nakon toga otvorite poklopce vodilica na mehanizmu i izvucite papir. Oprez:
Uvijek otkinite ispisani dokument prije pritiska na gumb Load/Eject. Izvlačenje nekoliko stranica papira unatrag može zaglaviti papir u pisaču.
Na vrh ## Povratak na pojedinačne listove Ako želite prijeći na pojedinačne listove, pritisnite gumb Load/Eject, pisač će pomaknuti papir unatrag u položaj mirovanja. Zatim slijedite postupak koji je opisan u poglavlju Ulaganje pojedinačnih listova. Oprez:
Uvijek otkinite ispisani dokument prije pritiska na gumb Load/Eject. Izvlačenje nekoliko stranica papira unatrag može zaglaviti papir u pisaču.
Na vrh ## Podešavanje položaja gornje ispisne margine Položaj gornje ispisne margine je položaj na stranici na kojemu pisač započinje s ispisom. Ako je ispisani tekst na stranici postavljen previsoko ili prenisko, položaj gornje ispisne margine možete podesiti funkcijom mikro podešavanja. Slijedite ovaj postupak: Oprez:
Položaj gornje ispisne margine nikada nemojte podešavati gumbom za ulaganje papira jer to može oštetiti pisač ili uzrokovati pomak položaja gornje ispisne margine.
Napomena:
Postavka položaja gornje ispisne margine ostat će spremljena sve dok je ne promijenite, čak i ako isključite pisač. Gornja margina podešena u nekim programima zanemarit će položaj gornje ispisne margine podešene funkcijom mikro podešavanja. Ako je potrebno, položaj gornje ispisne margine namjestite u programu koji koristite.
| Provjerite je li pisač uključen.
| Ako je potrebno papir uložite kao što je opisano u ovom poglavlju.
| Uklonite poklopac pisača.
| Tijekom otprilike tri sekunde držite pritisnutim gumb Pause. Svjetlo Pause će početi treptati, a pisač će pokrenuti način rada mikro podešavanja.
| Pritisnite gumb LF/FF za pomicanje položaja gornje ispisne margine prema dolje na stranici ili pritisnite gumb Load/Eject ako položaj gornje ispisne margine želite pomaknuti prema gore na stranici.
* poklopac plastične vrpce Napomena:
Pisač posjeduje minimalni i maksimalni položaj gornje ispisne margine. Pokušate li ga namjestiti izvan tih granica, pisač će se oglasiti zvučnim signalom i prestat će pomicati papir. Kad papir dođe u zadani položaj gornje ispisne margine, pisač će se također oglasiti zvučnim signalom i nakratko prestati pomicati papir. Zadani položaj može poslužiti kao referentna točka kod podešavanja položaja gornje ispisne margine.
| Nakon određivanja položaja gornje ispisne margine, pritisnite gumb Pause za izlazak iz načina rada mikro podešavanja.
Na vrh ## Pomicanje papira do ruba otkidanja Ako koristite mehanizam za guranje, možete koristiti funkciju otkidanja da biste nakon završetka ispisa pomaknuli beskonačni papir do ruba za otkidanje na pisaču. Tako možete vrlo jednostavno otkinuti ispisani dokument. Kada želite nastaviti ispis, pisač će automatski povući papir do položaja gornje ispisne margine, čime ćete uštedjeti papir između dokumenata, a koji se inače baca. Kao što je opisano u nastavku, funkciju otkidanja možete koristiti na dva načina: ručno, pritiskom Tear Off (Font) na pisaču ili automatski, uključivanjem funkcije automatskog otkidanja. Oprez:
Funkciju otkidanja nikad ne koristite (kao što je opisano u nastavku) za ulaganje beskonačnog papira s naljepnicama na poleđini jer bi se one mogle odlijepiti i zaglaviti pisač.
### Korištenje gumba Tear Off (Otkidanje) Kada pisač završi s ispisom dokumenta, provjerite da svjetlo Tear Off (Font)ne trepće. Zatim pritisnite gumb Tear Off (Font). Pisač će povući papir do ruba za otkidanje. Napomena:
Ako svjetlo Tear Off (Font) trepće, papir se nalazi u položaju za otkidanje. Ako ponovno pritisnete gumb Tear Off (Font), pisač će pomaknuti papir do sljedećeg položaja gornje ispisne margine.
### Automatsko pomicanje papira do položaja za otkidanje Ako želite ispisane dokumente automatski dovući do položaja za otkidanje, trebate uključiti način rada za automatsko otkidanje i u zadanim postavkama odabrati prikladnu duljinu stranice beskonačnog papira. Upute potražite u poglavlju Promjena zadanih postavki. Ako je uključeno automatsko otkidanje, pisač će automatski pomaknuti papir na položaj za otkidanje nakon što primi cijelu stranicu podataka ili naredbu za uvlačenje cijele stranice, iza koje ne slijede podaci za ispis. ### Podešavanje položaja otkidanja Ako perforacija na papiru nije poravnata s rubom za otkidanje, na položaj otkidanja je možete pomaknuti funkcijom mikro podešavanja. Postupak podešavanja položaja otkidanja: Oprez:
Nikad ne koristite gumb za ulaganje papira da biste podesili položaj otkidanja, to može oštetiti pisač ili uzrokovati pomak položaja otkidanja.
Napomena:
Postavka položaja otkidanja ostat će spremljena sve dok je ne promijenite, čak i ako isključite pisač.
| Provjerite trepće li svjetlo Tear Off (Font) (što znači da se papir nalazi u trenutnom položaju za otkidanje). Možda ćete morati pritisnuti gumb Tear Off (Font) da biste papir pomaknuli na položaj za otkidanje.
| Otvorite poklopac vodilice papira.
| Tijekom otprilike tri sekunde držite pritisnutim gumb Pause. Svjetlo Pause počinje treptati, a pisač pokreće način rada mikro podešavanja.
| Pritisnite gumb LF/FF da biste pomaknuli papir unatrag ili pritisnite gumb Load/Eject ako papir želite pomaknuti unaprijed sve dok se perforacija papira ne poravna s rubom za otkidanje.
* rub otkidanja Napomena:
Kad papir dođe u zadani položaj, pisač će se oglasiti zvučnim signalom i prestati pomicati papir. Pisač posjeduje minimalni i maksimalni položaj otkidanja. Pokušate li ga namjestiti izvan tih granica, pisač će se oglasiti zvučnim signalom i prestat će pomicati papir.
| Nakon podešavanja položaja za otkidanje, pritisnite gumb Pause za izlaz iz načina rada mikro podešavanja.
| Otkinite ispisane stranice.
Kad nastavite ispis, pisač će automatski povući papir na položaj gornje ispisne margine i započeti ispis. Na vrh |