| Domov > Ravnanje s papirjem # Tiskanje na neskončni papir Tiskanje s potisnim podajalnikom Odstranjevanje natisnjenega dokumenta iz potisnega podajalnika Preklop na tiskanje na posamezne liste Prilagajanje položaja vrha strani Premikanje papirja naprej do roba za trganje Uporabo neskončnega papirja omogoča potisni podajalnik. ## Tiskanje s potisnim podajalnikom Pri uporabi potisnega podajalnika je priporočljivo, da je funkcija Auto tear off (Samodejni premik na položaj za trganje) v Default Setting mode (Načinu privzetih nastavitev) nastavljena na On. Preberite razdelek Informacije o privzetih nastavitvah tiskalnika. Pri vstavljanju neskončnega papirja v potisni podajalnik upoštevajte ta navodila:
| Izklopite tiskalnik. Odstranite vodilo za papir ter prestavite vzvod za sprostitev papirja v položaj za neskončni papir.
Opomba:
Na sliki je za prikaz podrobnosti odstranjen pokrov tiskalnika; dejansko ga ni treba odstraniti.
| Sprostite zobnika tako, da vzvoda za pripenjanje potisnete naprej.
| Levi zobnik povlecite v ustrezen položaj glede na puščico na tiskalniku. Tiskalnik tiska desno od puščice. Vzvod za pripenjanje zobnika potisnite nazaj, da zobnik pripnete. Nato desni zobnik prilagodite širini papirja, ki ga uporabljate, vendar ga ne pripnite. Oporo za papir potisnite na sredino med oba zobnika.
| Vodilni rob papirja mora biti raven. Odprite pokrova zobnikov. Začetek luknjičastega robu neskončnega papirja namestite na zobce zobnika in zaprite pokrova. Desni zobnik premaknite tako, da bo papir lepo napet, in ga pripnite. Papir je zdaj pripravljen za tiskanje.
Opomba:
Če je neskončni papir premalo ali preveč napet, prilagodite položaj desnega zobnika.
Previdno:
Gumb za podajanje papirja na desni strani uporabite samo, če se papir zagozdi, in le takrat, ko je tiskalnik izklopljen, sicer utegnete tiskalnik poškodovati ali papir premakniti iz položaja vrha obrazca.
| Da se potiskan papir ne bi zagozdil, vodilo za papir namestite na nosilca na tiskalniku, kot je prikazano na spodnji sliki. Nato vodilo za papir povlecite proti sprednjemu delu tiskalnika, da se zaskoči, in vodili robov potisnite na stran.
| Vklopite tiskalnik.
| Zaprite pokrov tiskalnika. Pritisnite gumb Load/Eject, da papir premaknete v položaj za vstavljanje. Ko tiskalnik prejme podatke, začne samodejno tiskati.
| Ko je tiskanje končano, odtrgajte natisnjen dokument, kot je opisano v naslednjem razdelku. Če je prva natisnjena vrstica na strani previsoko ali prenizko, lahko njen položaj nastavite s funkcijo za mikroprilagajanje. Preberite razdelek Prilagajanje položaja vrha strani.
Previdno:
Položaja vrha obrazca ne smete nastavljati z gumbom za podajanje papirja, saj lahko tiskalnik poškodujete ali papir premaknete iz položaja vrha obrazca.
Ko tiskalnik prejme nove podatke, se papir samodejno premakne v položaj za vstavljanje. Na vrh ## Odstranjevanje natisnjenega dokumenta iz potisnega podajalnika Natisnjen dokument odstranite po naslednjem postopku:
| Pritisnite gumb Tear Off (Font). Prepričajte se, da utripa lučka Tear Off (Font). (To pomeni, da je papir na položaju za trganje.)
| Odprite pokrov vodila za papir in odtrgajte natisnjen dokument, pri tem pa si pomagajte z robom za trganje na napenjalni enoti za papir.
Opomba:
Če perforacija ni poravnana z robom za trganje, lahko položaj za trganje prilagodite s funkcijo za mikroprilagajanje. Preberite razdelek Prilagajanje položaja trganja.
Previdno:
Položaja za trganje nikoli ne prilagajajte z gumbom za podajanje papirja, saj lahko tako tiskalnik poškodujete ali papir premaknete s položaja za trganje.
| Zaprite pokrov vodila za papir.
Ko tiskanje nadaljujete, tiskalnik samodejno premakne papir v položaj vrha obrazca in začne tiskati. Če želite neskončni papir premakniti v položaj pripravljenosti, da ga lahko odstranite, pritisnite gumb Load/Eject. Nato odprite pokrova zobnikov na podajalniku in odstranite papir. Previdno:
Natisnjen dokument vedno odtrgajte, preden pritisnete gumb Load/Eject. Če vzvratno premikate več strani hkrati, se lahko papir zagozdi.
Na vrh ## Preklop na tiskanje na posamezne liste Če želite preklopiti na tiskanje na posamezne liste, pritisnite gumb Load/Eject; tiskalnik premakne papir nazaj v položaj pripravljenosti. Sledite korakom v razdelku Vstavljanje posameznih listov. Previdno:
Natisnjen dokument vedno odtrgajte, preden pritisnete gumb Load/Eject. Če vzvratno premikate več strani hkrati, se lahko papir zagozdi.
Na vrh ## Prilagajanje položaja vrha strani Položaj vrha obrazca je mesto na strani, kjer tiskalnik začne tiskati. Če je prva natisnjena vrstica previsoko ali prenizko na strani, lahko položaj vrha obrazca nastavite s funkcijo za mikroprilagajanje. Sledite tem navodilom: Previdno:
Položaja vrha obrazca ne smete nastavljati z gumbom za podajanje papirja, saj lahko tiskalnik poškodujete ali papir premaknete iz položaja vrha obrazca.
Opomba:
Nastavitev položaja vrha strani ostane v veljavi, dokler je ne spremenite, tudi če tiskalnik izklopite. Nastavitev zgornjega roba v nekaterih programih razveljavi nastavitev položaja vrha obrazca, ki ste jo določili s funkcijo mikroprilagajanja, zato po potrebi prilagodite položaj vrha strani v programu, ki ga uporabljate.
| Prepričajte se, da je tiskalnik vklopljen.
| Po potrebi vstavite papir, kot je opisano v tem poglavju.
| Odstranite pokrov tiskalnika.
| Gumb Pause držite pritisnjen približno tri sekunde. Lučka Pause bo začela utripati, tiskalnik pa bo preklopil v način mikroprilagajanja.
| Če želite premakniti položaj vrha obrazca navzdol, pritisnite gumb LF/FF , če pa ga želite premakniti navzgor, pritisnite gumb Load/Eject .
* plastični pokrov traku Opomba:
Položaj vrha strani lahko nastavite znotraj določenih omejitev tiskalnika. Če ga poskusite nastaviti zunaj teh omejitev, tiskalnik zapiska in preneha premikati papir. Ko papir doseže privzeti položaj vrha strani, tiskalnik prav tako zapiska in za trenutek ustavi papir. Pri prilagajanju položaja vrha obrazca si lahko pomagate s privzeto nastavitvijo.
| Ko nastavite položaj vrha obrazca, pritisnite gumb Pause, da zapustite način mikroprilagajanja.
Na vrh ## Premikanje papirja naprej do roba za trganje Če uporabljate potisni podajalnik, lahko s funkcijo za premik na položaj za trganje po tiskanju premaknete neskončni papir naprej do roba za trganje. Nato lahko natisnjen dokument zlahka odtrgate. Ko tiskanje nadaljujete, tiskalnik samodejno premakne papir v položaj vrha strani, tako da prihranite papir med dvema dokumentoma, ki se ponavadi ne porabi. Funkcijo za premik na položaj za trganje lahko uporabite na ta dva načina: ročno, tako da pritisnete gumb Tear Off (Font) na tiskalniku, ali samodejno, tako da vklopite način samodejnega trganja. Previdno:
Funkcije za premik na položaj za trganje (opisane spodaj) ne uporabljajte za vzvratno premikanje neskončnega papirja z nalepkami; nalepke se namreč lahko odlepijo in se zagozdijo v tiskalniku.
### Uporaba gumba za premik na položaj za trganje Ko tiskalnik konča tiskanje dokumenta, preverite, ali lučka Tear Off (Font) utripa. Nato pritisnite gumb Tear Off (Font). Tiskalnik premakne papir naprej na rob za trganje. Opomba:
Če lučka Tear Off (Font) utripa, je papir na položaju za trganje. Če znova pritisnete gumb Tear Off (Font), bo tiskalnik podal papir v naslednji položaj na vrhu obrazca.
### Samodejno premikanje papirja na položaj za trganje Če želite, da se natisnjen dokument samodejno premakne naprej na položaj za trganje, vklopite samodejni premik na položaj za trganje in v načinu delovanja za določanje privzetih nastavitev izberite ustrezno dolžino strani neskončnega papirja. Navodila najdete v razdelku Spreminjanje privzetih nastavitev. Ko je ta funkcija vklopljena, tiskalnik samodejno premakne papir naprej na položaj za trganje vsakič, ko sprejme polno stran podatkov ali ukaz za podajo obrazca, ki mu ne sledijo podatki. ### Prilagajanje položaja trganja Če perforacija ni poravnana z robom za trganje, jo lahko s funkcijo za mikroprilagajanje premaknete na položaj za trganje. Pri prilagajanju položaja trganja upoštevajte ta navodila: Previdno:
Položaja za trganje nikoli ne prilagajajte z gumbom za podajanje papirja, saj lahko tako tiskalnik poškodujete ali papir premaknete s položaja za trganje.
Opomba:
Nastavitev položaja trganja ostane v veljavi, dokler je ne spremenite, tudi če tiskalnik izklopite.
| Lučka Tear Off (Font) mora utripati (papir je na trenutnem položaju za trganje). Morda boste morali pritisniti gumb Tear Off (Font), da papir premaknete naprej na položaj za trganje.
| Odprite pokrov vodila za papir.
| Gumb Pause držite pritisnjen približno tri sekunde. Lučka Pause bo začela utripati, tiskalnik pa bo preklopil v način mikroprilagajanja.
| Pritisnite gumb LF/FF , da premaknete papir nazaj, oziroma gumb Load/Eject , da ga premaknete naprej, tako da bo perforacija poravnana z robom za trganje.
* rob za trganje Opomba:
Ko papir doseže privzeti položaj, tiskalnik zapiska in ustavi papir. Položaj trganja lahko nastavite znotraj določenih omejitev tiskalnika. Če ga poskusite nastaviti zunaj teh omejitev, tiskalnik zapiska in preneha premikati papir.
| Ko nastavite položaj za trganje, pritisnite gumb Pause, da tiskalnik zapusti način mikroprilagajanja.
| Odtrgajte natisnjene strani.
Ko tiskanje nadaljujete, tiskalnik samodejno premakne papir nazaj v položaj vrha strani in začne tiskati. Na vrh |