| Начална страница > Информация за продукта # Почистване на принтера За максимално добра работа на принтера е необходимо няколко пъти годишно да го почиствате щателно. За да почистите принтера, следвайте тези стъпки:
| Отстранете хартията, заредена в принтера. Уверете се, че принтерът е изключен.
| Извадете водача за хартия.
| Използвайте мека четка, за да отстраните внимателно всякакви замърсявания и прах от външната страна на корпуса и водача за хартия.
| Ако външната част на корпуса или водачът за хартия са много замърсени или прашни, почистете ги с мека чиста кърпа, навлажнена с разтвор от мек почистващ препарат. Дръжте капака на принтера на мястото му и го наведете, за да легне върху горната част на принтера и да предотврати проникването на вода в него.
Внимание:
Никога не използвайте препарати с алкохол или разтворители за почистване на принтера; тези химикали могат да повредят както компонентите на принтера, така и неговия корпус. Внимавайте да не допуснете попадане на вода в механизма на принтера или електронните му компоненти. Не използвайте твърда или абразивна четка. Не пръскайте вътрешността на принтера със смазочни вещества; неподходящите смазки могат да повредят механизма на принтера. Ако смятате, че е необходимо смазване, свържете се с доставчик на Epson.