| Početak > Rešavanje problema # Problemi i rešenja Strujno napajanje Štampanje Rukovanje papirom Problemi sa mrežom Većina problema na koje možete da naiđete tokom rada štampača imaju jednostavna rešenja. Rad štampača možete da proverite pomoću samotestiranja. Pogledajte Štampanje testa. Ako samotestiranje funkcioniše pravilno problem je verovatno u računaru, aplikativnom softveru ili kablu za interfejs. Ako samotestiranje ne funkcioniše pravilno, obratite se za pomoć vašem ovlašćenom zastupniku ili kvalifikovanoj osobi za održavanje. Beleška:
Ako ste iskusni korisnik ili programer, možete da štampate heksadecimalno ispisivanje da bi izolovali probleme u komunikaciji između štampača i računara. Za štampanje heksadecimalnog ispisivanja isključite štampač. Zatim držite pritisnute tastere Load/Eject i LF/FF dok uključujete štampač. Pošaljite podatke sa vašeg računara. Štampač štampa sve kodove koje prima u heksadecimalnom formatu.
## Strujno napajanje ### Nema napajanja
Lampice na upravljačkoj ploči se ne pale.
Uzrok | Šta treba da se uradi
Možda je kabl za struju isključen iz struje. | Proverite da li je kabl za struju pravilno uključen u električnu utičnicu.
Utičnica možda ne funkcioniše. | Ako se električna utičnica kontroliše spoljnim priključkom ili automatski tajmerom, upotrebite drugu utičnicu. U utičnicu uključite drugi električni uređaj, kao što je lampa, da bi odredili da li utičnica pravilno funkcioniše.
Prekidač za napajanje se ne nalazi na poziciji ON. | Proverite status prekidača za napajanje. Kada je funkcija Power off timer omogućena, štampač će se isključiti čak i ako je prekidač za napajanje na poziciji ON. Pogledajte Režim za menjanje originalnih podešenja.
Lampice se nakratko pale, a zatim se gase. Lampice ostaju ugašene čak i kad je napajanje ponovo uključeno.
Uzrok | Šta treba da se uradi
Možda se oznake napona na štampaču i električnoj utičnici ne slažu. | Proverite da li napon električne utičnice odgovara naponu potrebnom za rad štampača. Ako naponi ne odgovaraju, odmah isključite štampač i obratite se ovlašćenom zastupniku. Nemojte ponovo da uključujete kabl za struju u utičnicu.
Vrh ## Štampanje ### Štampač ne štampa
Lampica Pause je ugašena, ali ništa nije odštampano.
Uzrok | Šta treba da se uradi
Možda softver nije instaliran pravilno. | Proverite da li je pravilno instaliran softver za štampač, na način opisan u odeljku Start Here ili u Vodiču za podešavanje. Proverite podešavanja softvera štampača.
Interfejs kabl možda ne odgovara specifikacijama štampača ili računara. | Proverite oba kraja interfejs kabla. Pazite da kabl odgovara specifikacijama štampača i računara.
Možda port štampača nije pravilno podešen. | Za Windows 2000, kliknite na Start, postavite pokazivač na Settings (Postavke), a zatim kliknite na Printers (Štampači). Za Windows XP, kliknite na Start, Control Panel (Kontrolna tabla), a zatim kliknite na Printers and Faxes (Štampači i faks uređaji). Za Windows Vista, kliknite na Start, Control Panel (Kontrolna tabla), a zatim kliknite na Printers (Štampači). Za Windows 7, kliknite na Start, Control Panel (Kontrolna tabla), Hardware and Sound (Hardver i zvuk), a zatim kliknite na Devices and Printers (Uređaji i štampači). Kada se pojavi ikona štampača kojeg koristite, kliknite na nju desnim tasterom miša i izaberite Properties (Svojstva) (Windows Vista, XP i 2000) ili Printer properties (Svojstva štampača) (Windows 7). Zatim pritisnite karticu Ports (Portovi) ili Details (Detalji) i izaberite odgovarajući port.
Štampač je isključen pomoću funkcije Power off timer. | Kada je funkcija Power off timer omogućena, štampač će se isključiti čak i ako je prekidač za napajanje na poziciji ON. Isključite prekidač za napajanje i zatim ga ponovo uključite. Pogledajte Režim za menjanje originalnih podešenja.
Lampice Paper Out i Pause su upaljene i štampač se oglasio zvučnim signalom tri puta.
Uzrok | Šta treba da se uradi
Možda u štampaču nema papira. | Stavite papir u štampač.
Štampač daje zvuk kao da štampa, ali ništa se ne štampa.
Uzrok | Šta treba da se uradi
Možda traka za štampanje nije instalirana pravilno. | Pogledajte odeljak Start Here ili Vodič za podešavanje.
Traka se možda istrošila. | Zamenite traku za štampač.
Štampač pravi neobičnu buku, biper pišti pet puta i štampač naglo prestaje da radi.
Uzrok | Šta treba da se uradi
Papir ili traka su možda zaglavljeni. | Isključite štampač i proverite postojanje mogućeg zaglavljenja papira, trake ili drugih problema.
Moguće je da se štampač pregrejao. | Ostavite štampač da se ohladi. Potom pokušajte ponovo da štampate. Ukoliko štampač i dalje ne štampa kako treba, obratite se ovlašćenom zastupniku.
Biper pišti pet puta i sve lampice trepću.
Uzrok | Šta treba da se uradi
Došlo je do greške. | Isključite štampač i ponovo ga uključite. Ako problem i dalje postoji, proverite moguće zaglavljenje papira ili trake za štampanje. Ako nema zaglavljenja, obratite se vašem ovlašćenom zastupniku ili kvalifikovanoj osobi za održavanje. (Ako dođe do greške kad se prebacujete sa pojedinačnih listova na beskonačni papir, pazite da je poluga za otpuštanje papira u pravilnoj poziciji.)
### Otisak je bled ili nejednak
Na donjem delu otiska nedostaju delovi odštampanih znakova.
Uzrok | Šta treba da se uradi
Možda traka za štampanje nije instalirana pravilno. | Pogledajte Zamena trake za štampač.
Otisak je nejasan.
Uzrok | Šta treba da se uradi
Traka se možda istrošila. | Zamenite traku za štampač kao što je opisano u Zamena trake za štampač.
### Na odštampanim znakovima ili slikama nedostaju tačkice
U otisku nedostaju linije tačaka.
Uzrok | Šta treba da se uradi
Glava štampača je oštećena. | Prekinite sa štampanjem i obratite se ovlašćenom zastupniku da zameni glavu štampača.
Na slučajnim pozicijama nedostaju tačke.
Uzrok | Šta treba da se uradi
Ili je traka labava ili se otkačila. | Ponovo instalirajte traku za štampač kao što je opisano u Zamena trake za štampač.
### Odštampani znakovi nisu onakvi kakve ste očekivali
Stilovi slova ili znakova koje ste poslali preko softvera nisu se odštampali.
Uzrok | Šta treba da se uradi
Možda softver nije pravilno konfigurisan. | Proverite da li je softver pravilno konfigurisan za vaš štampač.
Izabrani font na upravljačkoj ploči ne štampa.
Uzrok | Šta treba da se uradi
Softver možda menja podešenje upravljačke ploče. | Proverite podešavanje fonta u vašem aplikativnom softveru.
### Pozicija štampanja nije onakva kakvu ste očekivali
Štampanje počinje previsoko ili prenisko na stranici ili se donji deo jedne stranice štampa na gornjem delu druge.
Uzrok | Šta treba da se uradi
Možda su podešenja vašeg aplikacionog softvera netačna. | Proverite podešenje margine ili pozicije prve linije za štampanje u svom aplikacionom softveru.
Dužina stranice ne odgovara dužini papira.
Uzrok | Šta treba da se uradi
Možda je podešenje dužine stranice u vašoj aplikaciji neispravno. | Proverite dužinu stranice podešene vašim aplikacionim softverom i podesite je ukoliko je potrebno.
Podešavanje dužine stranice u štampaču za deo za povlačenje ne odgovara veličini beskonačnog papira koji koristite. | Proverite stavku Page length for tractor u okviru podrazumevanih podešavanja štampača. Pogledajte O podrazumevanim podešavanjima štampača.
U otisku se pojavljuju pravilne praznine.
Uzrok | Šta treba da se uradi
Može da se podesi preskakanje perforacije od jednog inča. | Podesite opciju Skip over perforation na Off u režimu Podrazumevana podešavanja. Pogledajte O podrazumevanim podešavanjima štampača.
Vrh ## Rukovanje papirom ### Pojedinačni listovi papira se ne povlače pravilno
Papir se ne povlači.
Uzrok | Šta treba da se uradi
U štampaču je možda ostavljen beskonačan papir. | Uklonite beskonačni papir. Stavite polugu za otpuštanje papira na poziciju za pojedinačni papir. Stavite novi list papira.
Štampač ne može da detektuje papir na vođici za papir jer je postavljen previše levo ili desno. | Pomerite papir (i rubne vođice) malo ulevo ili udesno.
Papir se povlači iskrivljeno ili se zaglavljuje.
Uzrok | Šta treba da se uradi
Papir nije pravilno povučen ili je pogrešnog tipa. | Isključite štampač i izvucite papir. Stavite novi list papira pravo u vođicu za papir. Uverite se da koristite odgovarajuću vrstu papira. Pogledajte specifikacije za papir u Papir.
Papir se celosno ne izbacuje.
Uzrok | Šta treba da se uradi
Papir je možda predugačak. | Pritisnite taster LF/FF da biste izbacili stranicu. Koristite papir koji je u okvirima navedene vrednosti. Pogledajte specifikacije za papir u Papir.
### Beskonačni papir se ne povlači pravilno
Mehanizam za stavljanje papira ne uvlači papir.
Uzrok | Šta treba da se uradi
Poluga za otpuštanje papira je stavljena u pogrešnu poziciju. | Proverite da li je poluga za otpuštanje papira povučena napred do pozicije za beskonačni papir. Ako nije, isključite štampač, pomerite polugu i ponovo ga uključite.
Moguće je da je papir spao sa mehanizma za stavljanje papira. | Ponovo pričvrstite papir na mehanizam za stavljanje papira.
Papir se povlači iskrivljeno ili se zaglavljuje.
Uzrok | Šta treba da se uradi
Snabdevanje papira je sprečeno. | Pazite da snabdevanje papira nije sprečeno kablom ili nekom drugim predmetom.
Snabdevanje papira je predaleko od štampača. | Pazite da je snabdevanje papira u okvirima 1 metra (3 stope) od štampača.
Moguće je da je otvoren poklopac štampača. | Zatvorite poklopac štampača.
Pozicije rubne vođice nisu ispravne. | Postavite rubne vođice na oznake vođice u formi dijamanta.
Rupe na stranama papira nisu poravnate. | Proverite da li su rupe na stranama papira međusobno poravnate. Takođe pazite da su jedinice zubaca zaključane i da su njihovi poklopci zatvoreni.
Vaš papir je pogrešne veličine ili debljine za štampač. | Pazite da su veličina i debljina papira u okvirima navedenih vrednosti. Informacije o specifikacijama beskonačnog papira potražite u Papir.
Kad koristite višedelne formulare naboranih stranica kopije nisu poravnate sa originalom. | Podignite vođicu za papir da zadržite tačnu poziciju štampanja.
Papir se ne izbacuje pravilno.
Uzrok | Šta treba da se uradi
Stranica je možda predugačka. | Odsecite novu zalihu papira i izbacite stranicu iz štampača. Koristite samo papir čija je dužina u okviru naznačenog opsega dužine opisanog u Papir.
Kada prelazite sa korišćenja pojedinačnih listova papira na beskonačni papir i obratno, štampač se oglasi tri puta i upali se lampica Pause.
Uzrok | Šta treba da se uradi
Možda ste pokušali da promenite poziciju poluge za otpuštanje papira dok je papir ostao u štampaču. | Vratite polugu za otpuštanje papira u prethodnu poziciju i izbacite papir. Tada promenite poziciju poluge za otpuštanje papira.
Vrh ## Problemi sa mrežom
Nastaje greška u komunikaciji
Uzrok | Šta treba da se uradi
Da li je više korisnika istovremeno prijavljeno na jedan računar? | U sistemu Windows XP/Vista/7 sa više korisnika, može da dođe do greške u komunikaciji kada se vrši prebacivanje na novog korisnika i kada se započinje novo štampanje dok prethodni korisnik još uvek štampa. Pobrinite se da štampanje prvog korisnika bude završeno i da se korisnik odjavi pre prebacivanja na novog korisnika i početka novog štampanja.
Vrh |