| Κεντρική σελίδα > Λογισμικό εκτυπωτή # Χρήση του προγράμματος οδήγησης του εκτυπωτή Πρόσβαση στο πρόγραμμα οδήγησης εκτυπωτή από εφαρμογές των Windows Πρόσβαση στο πρόγραμμα οδήγησης του εκτυπωτή από το μενού Έναρξη Αλλαγή των ρυθμίσεων στο πρόγραμμα οδήγησης του εκτυπωτή Μπορείτε να αποκτήσετε πρόσβαση στο πρόγραμμα οδήγησης του εκτυπωτή από τις εφαρμογές των Windows ή από το μενού Start (Έναρξη). Όταν μεταβαίνετε στο πρόγραμμα οδήγησης του εκτυπωτή από εφαρμογή των Windows, τυχόν ρυθμίσεις που πραγματοποιείτε ισχύουν μόνο για την εφαρμογή που χρησιμοποιείτε. Ανατρέξτε στην ενότητα Πρόσβαση στο πρόγραμμα οδήγησης εκτυπωτή από εφαρμογές των Windows για περισσότερες πληροφορίες. Όταν μεταβαίνετε στο πρόγραμμα οδήγησης του εκτυπωτή από το μενού Start (Έναρξη), οι ρυθμίσεις στο πρόγραμμα οδήγησης του εκτυπωτή ισχύουν για όλες τις εφαρμογές. Ανατρέξτε στην ενότητα Πρόσβαση στο πρόγραμμα οδήγησης του εκτυπωτή από το μενού Έναρξη για περισσότερες πληροφορίες. Ανατρέξτε στην ενότητα Αλλαγή των ρυθμίσεων στο πρόγραμμα οδήγησης του εκτυπωτή για να ελέγξετε και να αλλάξετε τις ρυθμίσεις του προγράμματος οδήγησης του εκτυπωτή. Σημείωση:
Ενώ οι ρυθμίσεις πολλών εφαρμογών των Windows υπερισχύουν των ρυθμίσεων που πραγματοποιούνται με το πρόγραμμα οδήγησης του εκτυπωτή, αυτό δεν συμβαίνει με όλες. Επομένως, πρέπει να επαληθεύετε ότι οι ρυθμίσεις του προγράμματος οδήγησης του εκτυπωτή ανταποκρίνονται στις απαιτήσεις σας.
## Πρόσβαση στο πρόγραμμα οδήγησης εκτυπωτή από εφαρμογές των Windows Ακολουθήστε αυτά τα βήµατα για να µεταβείτε στο πρόγραµµα οδήγησης του εκτυπωτή από µια εφαρµογή των Windows:
| Επιλέξτε Παράμετροι εκτύπωσης ή Εκτύπωση από το μενού Αρχείο του λογισμικού της εφαρμογής σας. Στο πλαίσιο διαλόγου Print (Εκτύπωση) ή Print Setup (Παράμετροι εκτύπωσης) που εμφανίζεται, βεβαιωθείτε ότι έχει επιλεγεί ο εκτυπωτής σας στην αναπτυσσόμενη λίστα Name (Όνομα).
| Κάντε κλικ στο Εκτυπωτής, Εγκατάσταση, Ιδιότητες, Επιλογές ή Προτιμήσεις. (Το κουμπί που θα επιλέξετε εξαρτάται από την εφαρμογή σας και μπορεί να χρειαστεί να κάνετε κλικ σε έναν συνδυασμό των κουμπιών αυτών.) Εμφανίζεται το παράθυρο Printing Preferences (Προτιμήσεις εκτύπωσης) και βλέπετε τα μενού Layout (Διάταξη), Paper/Quality (Χαρτί/Ποιότητα), User Defined Paper (Ορισμός Χαρτιού) και Extension Settings (Ρυθμ. Προέκτ.). Τα μενού αυτά περιέχουν τις ρυθμίσεις του προγράμματος οδήγησης του εκτυπωτή.
| Για να προβάλετε ένα μενού, κάντε κλικ στην αντίστοιχη καρτέλα στο επάνω μέρος του παραθύρου. Ανατρέξτε στην ενότητα Αλλαγή των ρυθμίσεων στο πρόγραμμα οδήγησης του εκτυπωτή για να αλλάξετε τις ρυθμίσεις.
Επιστροφή στην αρχή ## Πρόσβαση στο πρόγραμμα οδήγησης του εκτυπωτή από το μενού Έναρξη Ακολουθήστε αυτά τα βήµατα για να µεταβείτε στο πρόγραµµα οδήγησης του εκτυπωτή από το µενού Start (Έναρξη):
| Για Windows 7: Κάντε κλικ στο Start (Έναρξη) και κάντε κλικ στο Devices and Printers (Συσκευές και εκτυπωτές).
Για Windows Vista: Κάντε κλικ στο Start (Έναρξη), στο Control Panel (Πίνακας Ελέγχου), στο Hardware and Sound (Υλικό και Ήχος) και, στη συνέχεια, κάντε κλικ στο Printers (Εκτυπωτές). Για Windows XP Professional edition: Κάντε κλικ στο Start (Έναρξη) και στο Printers and Faxes (Εκτυπωτές και φαξ). Για Windows XP Home edition: Κάντε κλικ στο κουμπί Start (Έναρξη), κάντε κλικ στο Control Panel (Πίνακας Ελέγχου) και, στη συνέχεια, κάντε κλικ στο Printers and Faxes (Εκτυπωτές και φαξ). Για Windows 2000: Κάντε κλικ στο Start (Έναρξη), Settings (Ρυθμίσεις) και κατόπιν κάντε κλικ στο Printers (Εκτυπωτές).
| Κάντε δεξί κλικ στο εικονίδιο του εκτυπωτή σας και επιλέξτε Printing Preferences (Προτιμήσεις εκτύπωσης). Στην οθόνη εμφανίζεται το παράθυρο Printing Preferences (Προτιμήσεις εκτύπωσης) το οποίο περιέχει τα μενού Layout (Διάταξη), Paper/Quality (Χαρτί/Ποιότητα), User Defined Paper (Ορισμός Χαρτιού) και Extension Settings (Ρυθμ. Προέκτ.). Τα μενού αυτά εμφανίζουν τις ρυθμίσεις του προγράμματος οδήγησης του εκτυπωτή.
Όταν κάνετε κλικ στο Properties (Ιδιότητες) (Windows Vista, XP και 2000) ή στο Printer properties (Ιδιότητες εκτυπωτή) (Windows 7) στο μενού που εμφανίζεται κάνοντας δεξί κλικ στο εικονίδιο του εκτυπωτή, εμφανίζεται το παράθυρο Properties (Ιδιότητες), στο οποίο περιλαμβάνονται μενού που χρησιμοποιούνται για τον καθορισμό των ρυθμίσεων του προγράμματος οδήγησης του εκτυπωτή. Σηµείωση:
Μην κάνετε κλικ στο Properties (Ιδιότητες) παρότι εμφανίζονται και Properties (Ιδιότητες) και Printer properties (Ιδιότητες εκτυπωτή) στα μενού των Windows 7.
| Για να προβάλετε ένα μενού, κάντε κλικ στην αντίστοιχη καρτέλα στο επάνω μέρος του παραθύρου. Ανατρέξτε στην ενότητα Επισκόπηση των ρυθμίσεων του προγράμματος οδήγησης του εκτυπωτή για πληροφορίες σχετικά με τον τρόπο αλλαγής των ρυθμίσεων.
Επιστροφή στην αρχή ## Αλλαγή των ρυθμίσεων στο πρόγραμμα οδήγησης του εκτυπωτή Το πρόγραμμα οδήγησης του εκτυπωτή σας έχει τέσσερα μενού από τα οποία μπορείτε να αλλάξετε τις ρυθμίσεις του προγράμματος οδήγησης του εκτυπωτή, Layout (Διάταξη), Paper/Quality (Χαρτί/Ποιότητα), User Defined Paper (Ορισμός Χαρτιού) και Extention Settings (Ρυθμ. Προέκτ.). Μπορείτε επίσης να αλλάξετε ρυθμίσεις στο µενού Utility (Βοηθητικό πρόγραμμα) στο λογισµικό του εκτυπωτή. Για μια επισκόπηση των διαθέσιμων ρυθμίσεων, ανατρέξτε στην ενότητα Επισκόπηση των ρυθμίσεων του προγράμματος οδήγησης του εκτυπωτή. Αν χρησιμοποιείτε Windows XP ή 2000, μπορείτε επίσης να προβάλετε την ηλεκτρονική βοήθεια, εάν κάνετε δεξί κλικ σε στοιχεία του προγράμματος οδήγησης και επιλέξετε What’s this? (Τι είναι αυτό;). Πατήστε το κουμπί Help (Βοήθ.) στην οθόνη του προγράμματος οδήγησης του εκτυπωτή. Όταν ολοκληρώσετε τον καθορισμό των ρυθμίσεων του προγράμματος οδήγησης του εκτυπωτή, κάντε κλικ στο κουμπί OK για να εφαρμοστούν οι ρυθμίσεις σας ή στο κουμπί Cancel (Άκυρο) για να ακυρώσετε τις αλλαγές που πραγματοποιήσατε. Αφού ελέγξετε τις ρυθμίσεις του προγράμματος οδήγησης του εκτυπωτή και τις αλλάξετε, εάν χρειάζεται, είστε έτοιμοι να εκτυπώσετε. Επιστροφή στην αρχή |