| Kezdőlap > Problémamegoldás # Problémák és megoldások Tápegység Nyomtatás Papírkezelés Hálózati problémák A nyomtató használata közben felmerülő problémák túlnyomó része könnyen megoldható. A nyomtató működése az önteszt funkcióval ellenőrizhető. Lásd: Önteszt nyomtatása. Ha az önteszt kielégítő eredménnyel zárul, valószínűleg a számítógépben, a programban vagy a csatlakozókábelben rejlik a hiba. Ha az önteszt nem jár sikerrel, forduljon segítségért a készülék forgalmazójához vagy egy szakképzett szerelőhöz. Megjegyzés:
Ha Ön tapasztalt felhasználó vagy programozó, hexadecimális kiíratást nyomtatva eldöntheti, hogy adattovábbítási hiba lépett-e fel a nyomtató és a számítógép között. A hexadecimális kiíratás kinyomtatásához először ki kell kapcsolni a nyomtatót. Ezután tartsa lenyomva a Load/Eject és LF/FF gombot a nyomtató bekapcsolása közben. Ezután indítson nyomtatást a számítógépről. A nyomtató minden általa fogadott kódot hexadecimális formátumban nyomtat ki.
## Tápegység ### Nem kap áramot a nyomtató
Nem gyulladnak ki a jelzőfények a kezelőpanelen.
Ok | Teendő
Lehet, hogy ki van húzva a tápkábel. | Ellenőrizze, hogy a tápkábel megfelelően be van-e dugva a konnektorba.
Lehet, hogy nem működik a konnektor. | Ha a konnektort külső kapcsoló vagy automatikus időzítő vezérli, használjon másik konnektort. Dugjon be a konnektorba egy másik elektromos eszközt, például egy lámpát, és ellenőrizze, hogy működőképes-e az aljzat.
A főkapcsoló nem ON (Be) helyzetben van. | Ellenőrizze a főkapcsoló állapotát. Ha a Power off timer engedélyezett, a nyomtató printer akkor is kikapcsolódik, ha a főkapcsoló ON (Be) helyzetben van. Lásd: Alapértelmezések beállítása üzemmód.
Rövid időre kigyulladnak, de utána kialszanak a jelzőfények. A jelzőfények az ismételt bekapcsolás hatására sem gyulladnak ki.
Ok | Teendő
Lehet, hogy nem a nyomtatónak megfelelő feszültséget szolgáltat a konnektor. | Ellenőrizze, hogy a nyomtató névleges feszültsége megfelel-e a konnektorban elérhető feszültségnek. Ha a feszültségek nem egyeznek meg, azonnal húzza ki a dugaszt a konnektorból, és forduljon a készülék forgalmazójához. Ne dugja vissza a tápkábelt a konnektorba.
Lap teteje ## Nyomtatás ### A nyomtató nem nyomtat
A Pause jelzőfény nem világít, de a nyomtató mégsem nyomtat.
Ok | Teendő
Lehet, hogy a szoftver nincs megfelelően telepítve. | Ellenőrizze, hogy helyesen, az Start Here vagy az Üzembe helyezési útmutató leírása szerint telepítette-e szoftvert. Ellenőrizze a szoftverben a nyomtató beállításait.
Lehet, hogy a csatlakozókábel nem felel meg a nyomtató vagy a számítógép műszaki adatainak. | Ellenőrizze a csatlakozókábel mindkét végét. Győződjön meg róla, hogy a kábel megfelel mind a nyomtató, mind a számítógép műszaki követelményeinek.
Lehet, hogy a nyomtatóport helytelenül van beállítva. | Windows 2000 rendszerben kattintson a Start gombra, és válassza a Settings (Beállítások), majd a Printers (Nyomtatók) parancsot. Windows XP rendszer esetén kattintson a Start menü Control Panel (Vezérlőpult) parancsára, majd a Printers and Faxes (Nyomtatók és faxok) elemre. Windows Vista rendszerű számítógép esetében kattintson a Start gombra, majd a Control Panel (Vezérlőpult) parancsra, végül a Printer (Nyomtató) elemre. Windows 7 rendszerben kattintson a Start, Control Panel (Vezérlőpult) parancsra, majd kattintson a Hardware and Sound (Hardver és hang), ezt követően pedig a Device and Printer (Eszköz és nyomtató) ikonra. Amikor a használatban lévő nyomtató ikonja megjelenik, kattintson rá az egér jobb oldali gombjával, majd válassza ki a Properties (Tulajdonságok)(Windows Vista, XP, és 2000) vagy aPrinter Properties (Nyomtató tulajdonságai) elemet (Windows 7). Ezután kattintson a Ports (Portok) vagy a Details (Részletek) fülre, és válassza ki a megfelelő portot.
A nyomtatót a Power off timer funkcióval kapcsolták ki. | Ha a Power off timer engedélyezett, a nyomtató printer akkor is kikapcsolódik, ha a főkapcsoló ON (Be) helyzetben van. Kapcsolja ki a főkapcsolót, majd kapcsolja be. Lásd: Alapértelmezések beállítása üzemmód.
A Paper Out és a Pause jelzőfény világít, és a nyomtató hármat sípol.
Ok | Teendő
Lehet, hogy kifogyott a papír nyomtatóból. | Tegyen papírt a nyomtatóba.
A nyomtató ugyanolyan hangokat ad, mintha nyomtatna, de semmit sem nyomtat.
Ok | Teendő
Lehet, hogy helytelenül van beszerelve a szalagkazetta. | Részletekért lásd az Start Here vagy Üzembe helyezési útmutatót.
Lehet, hogy elhasználódott a szalag. | Cserélje ki a szalagkazettát.
A nyomtató furcsa zajt hallat, három sípszó hangzik fel, és a nyomtató hirtelen leáll.
Ok | Teendő
Valószínűleg elakadt a papír vagy a szalag. | Kapcsolja ki a nyomtatót, és ellenőrizze, hogy nem akadt-e el a papír, a szalag, illetve nincs-e más probléma.
Lehet, hogy túlmelegedett a nyomtató. | Hagyja lehűlni a nyomtatót. Próbáljon meg újra nyomtatni. Ha még mindig nem nyomtat a nyomtató, forduljon a forgalmazójához.
Öt sípszó hallatszik, és villog minden jelzőfény.
Ok | Teendő
Hiba történt. | Kapcsolja ki, majd be a nyomtatót. Ha nem oldódik meg a probléma, nézze meg, hogy nem akadt-e el a papír vagy a szalag. Ha nincs elakadás, forduljon a nyomtató forgalmazójához vagy egy szakképzett szerelőhöz. (Ha a különálló lapokról a leporellóra vagy az ellenkező irányba történő váltás közben jelentkezik a hiba, győződjön meg róla, hogy a papíradagoló kar a megfelelő pozícióban áll.)
### Fakó vagy egyenetlen a nyomat
Alul hiányzik a kinyomtatott karakterek egy része.
Ok | Teendő
Lehet, hogy helytelenül van beszerelve a szalagkazetta. | Lásd: A szalagkazetta kicserélése.
Halvány a nyomat.
Ok | Teendő
Lehet, hogy elhasználódott a szalag. | Cserélje ki a szalagkazettát a következő útmutatás szerint: A szalagkazetta kicserélése.
### Hiányoznak egyes pontok a kinyomtatott karakterekből vagy képekből
Egy sor pont hiányzik a nyomatból.
Ok | Teendő
A nyomtatófej megrongálódott. | Függessze fel a nyomtatást, vegye fel a kapcsolatot a készülék eladójával, és cserélje ki a nyomtatófejet.
Véletlenszerű pozíciókban hiányoznak pontok.
Ok | Teendő
Vagy nem elég feszes, vagy megnyúlt a szalag. | Szerelje be újra a szalagkazettát a következő útmutatás szerint: A szalagkazetta kicserélése.
### Nem azokat a karaktereket nyomtatja a program, amelyeket kellene
A nyomtató nem nyomtatta ki a szoftverrel elküldött betűtípust vagy karaktereket.
Ok | Teendő
Lehet, hogy a szoftver nincs megfelelően konfigurálva. | Ellenőrizze, hogy a nyomtatónak megfelelően van-e konfigurálva a szoftver.
A nyomtató nem a kezelőpanelen kiválasztott betűkészlettel nyomtat.
Ok | Teendő
Lehet, hogy a szoftver felülbírálja a kezelőpanelen megadott beállítást. | Ellenőrizze a betűtípus beállítását a programban.
### Nem oda nyomtat a nyomtató, ahova kellene
A nyomat feljebb vagy lejjebb kezdődik a lapon, mint kellene, vagy az egyik lap alja a következő lap tetejére kerül.
Ok | Teendő
Lehet, hogy hibásak a program beállításai. | Ellenőrizze a margó vagy a felső lapszél pozíció beállítást a programban.
Az oldal hossza nem egyezik meg a papír hosszával.
Ok | Teendő
Lehet, hogy hibásan van beállítva a programban az oldal hossza. | Ellenőrizze a program által beállított oldalhosszt, és szükség esetén módosítsa.
A nyomtatónak a traktorhoz tartozó papírhossz beállítása nem egyezik meg a használt leporelló méretével. | Ellenőrizze a nyomtató alapbeállításaiban a Page length for tractor elemet. Lásd: A nyomtató alapértelmezett beállításairól.
Egymástól szabályos távolságra hiányok láthatók a nyomaton.
Ok | Teendő
Lehet, hogy be van kapcsolva a perforáció kihagyása (skip-over-perforation) funkció. | Állítsa a Skip over perforation beállítást Off helyzetbe az alapértelmezett beállítások üzemmódban. Lásd: A nyomtató alapértelmezett beállításairól.
Lap teteje ## Papírkezelés ### A nyomtató nem jól húzza be a különálló lapokat
Nem húzódik be a papír.
Ok | Teendő
Lehet, hogy leporelló maradt a nyomtatóban. | Távolítsa el a leporellót. A papíradagoló kart állítsa a különálló lapok nyomtatására szolgáló pozícióba. Helyezzen be egy új lapot.
A nyomtató nem érzékeli a papír jelenlétét a papírvezetőn, mert túl messze esik a nyomtató jobb vagy bal oldalától. | Tolja a papírt (és a szélső vezetőket) kicsit jobbra vagy balra.
A papír ferdén töltődik be, vagy begyűrődik.
Ok | Teendő
Helytelenül töltötte be a papírt, vagy nem megfelelő a papír típusa. | Kapcsolja ki a nyomtatót, és húzza ki belőle a papírt. Helyezzen be egy új lapot egyenesen a papírvezetőbe. Ügyeljen arra, hogy a nyomtatóval használható típusú legyen a papír. A használható papírtípusok ismertetése: Papír.
A nyomtató nem adja ki teljesen a papírt.
Ok | Teendő
Lehet, hogy túl hosszú a papír. | Nyomja meg az LF/FF gombot a lap kiadásához. A megadott tartományon belüli méretű papírt használjon. A használható papírtípusok ismertetése: Papír.
### Nem megfelelően töltődik be a leporelló
A traktor nem tölti be a papírt.
Ok | Teendő
Lehet, hogy rossz állásban van a papíradagoló kar. | Győződjön meg róla, hogy a papíradagoló kar előre van húzva, a leporelló pozícióba. Ha nincs, kapcsolja ki a nyomtatót, állítsa át a kart, majd kapcsolja vissza a nyomtatót.
Lehet, hogy kijött a papír a traktorból. | Illessze vissza a traktorba.
A papír ferdén töltődik be, vagy begyűrődik.
Ok | Teendő
Akadály került a papíradagolóba. | Távolítsa el a papír útjában lévő akadályokat, például vezetéket vagy más tárgyat.
Túl messze van a nyomtatótól a papíradagoló. | A papíradagoló nem lehet 1 méternél (3 lábnál) messzebb a nyomtatótól.
Lehet, hogy fel van nyitva a nyomtató fedele. | Zárja le a nyomtató fedelét.
Lehet, hogy rossz helyen vannak az élvezetők. | Állítsa az élvezetőket a rombusz alakú jelekhez.
Nincsenek pontosan egymás fölött a papír szélén lévő lyukak. | Ellenőrizze, hogy pontosan egymás fölé esnek-e a papír szélén lévő lyukak. Győződjön meg arról, hogy a tüskés kerekek zárolva vannak, és hogy be van csukva a fedelük.
Az adott vastagságú papír nem használható a nyomtatóval. | Ügyeljen rá, hogy a papír mérete és vastagsága az előírt tartományba essen. A leporellóra vonatkozó előírások a következő részben olvashatók: Papír.
Ha oldalt összenyomott többpéldányos leporellót használ, lehet, hogy a másolatok nem pontosan esnek egybe az eredetivel. | Emelje fel a papírvezetőt, hogy pontos maradjon a nyomtatási pozíció.
A nyomtató nem adja ki megfelelően a papírt.
Ok | Teendő
Lehet, hogy túl hosszú az oldal. | Tépje le a bemenő papírt, és adassa ki a lapot a nyomtatóval. Csak a megadott tartományon belüli méretű papírt használjon (lásd: Papír).
A különálló lapok és a leporelló közötti váltás alkalmával három sípszó hallatszik, és kigyullad a Pause jelzőfény.
Ok | Teendő
Lehet, hogy olyankor próbálta meg átállítani a papíradagoló kart, amikor még volt papír a nyomtatóban. | Állítsa vissza a papíradagoló kart az előző állásba, és adassa ki a papírt a nyomtatóból. Ezután állítsa át a papíradagoló kart a kívánt helyzetbe.
Lap teteje ## Hálózati problémák
Kommunikációs hiba lép fel
Ok | Teendő
Több felhasználó van bejelentkezve egyszerre ugyanarra a számítógépre? | Több felhasználós Windows XP/Vista/7 rendszeren kommunikációs hiba keletkezhet, ha új felhasználó jelentkezik be, és új nyomtatási feladatot indít, miközben az előző felhasználó által elküldött feladat még nincs kinyomtatva. Ügyelni kell arra, hogy az első felhasználó által elküldött nyomtatási feladat befejeződjön, és a felhasználó kijelentkezzen, mielőtt új felhasználó jelentkezne be, és új nyomtatási feladatot indítana.
Lap teteje |