| Kezdőlap > Problémamegoldás # Papírelakadás eltávolítása A papírelakadás megszüntetéséhez kövesse az alábbi lépéseket. Vigyázat!
Ne érjen a fehér kábelhez a nyomtató belsejében.
| Kapcsolja ki a nyomtatót.
| Ha különálló lap akadt meg a papírvezetőn, óvatosan távolítsa el.
| Nyissa fel a nyomtató fedelét. Ha leporellót tölt be, távolítsa el a papírvezetőt.
| Ha leporelló gyűrődött be a nyomtatóba, tépje le az üres papírt a perforációnál.
| A nyomtató jobb oldalán található gombot magától ellentétes irányban forgatva daja ki a papírt a nyomtatóból. Távolítsa el a visszamaradt papírdarabokat is.
Vigyázat!
A nyomtató jobb oldalán található gombbal csak akkor távolítson el papírt, amikor a nyomtató ki van kapcsolva. Ellenkező esetben megrongálhatja a nyomtatót, vagy elveszítheti a felső lapszél vagy a letépés pozícióját.
Megjegyzés:
A kezelőpanel jelzőfényei villoghatnak a gomb kézzel történő forgatása közben, a nyomtató kikapcsolt állapotában. Ez nem meghibásodás.
| Helyezze vissza a papírvezetőt, ha szükséges, és csukja be a nyomtató fedelét.
| Kapcsolja be a nyomtatót. Győződjön meg arról, hogy a Paper Out és Pause lámpa nem világít.
Ha a nyomtatóban ennek ellenére papír maradt, kövesse az alábbi lépéseket a maradék papír eltávolításához.
| Kapcsolja ki a nyomtatót.
| Nyissa ki a nyomtató fedelét, majd álítsa a papíradagoló kart a leporelló pozícióba.
| Vegye ki a papírfeszítő egységet.
| Távolítsa el az elakadt papírt.
| Állítsa be a papíradagoló kart a felhasznált papírnak megfelelően.
| Kapcsolja be a nyomtatót, töltsön be papírt, majd csukja be a nyomtató fedelét.