| Kezdőlap > Papírkezelés # Nyomtatás speciális papírra A papírvastagság-állító kar beállítása Többpéldányos papír Borítékok A nyomtató sokféle papírra tud nyomtatni, például többpéldányos papírra és borítékra is. A többpéldányos papírok esetében nem szabad a papír egyik széléhez sem 13 mm-nél (0,5 hüvelyknél) közelebb nyomtatni. A borítékok ajánlott nyomtatható területével kapcsolatos tudnivalók: Ajánlott nyomtatható terület. Vigyázat!
Amikor többpéldányos, illetve a normálisnál vastagabb papírra vagy borítékra nyomtat, ügyeljen arra, hogy a szoftver beállításai csak az ajánlott nyomtatható területen belülre történő nyomtatást eredményezzenek. Ha az ilyen papírok szélén túl is nyomtat, az megrongálhatja a nyomtatófejet.
## A papírvastagság-állító kar beállítása Mielőtt speciális papírra nyomtatna, módosítania kell a papírvastagság beállítását. A papírvastagság beállítását a következők szerint módosíthatja:
| Nyissa fel a nyomtató fedelét. A papírvastagság-állító kar a nyomtató bal oldalán található. A kar melletti számok a vastagság beállítását mutatják.
| A megfelelő papírvastagságot az alábbi táblázat segítségével választhatja ki.
Papírtípus | Papírvastagság-állító kar helyzete
Hagyományos papír | Különálló lapok | -1 vagy 0
Leporelló
Többpéldányos papír | 2 lap (eredeti + 1 másolat) | 1
3 lap (eredeti + 2 másolat) | 2
4 lap (eredeti + 3 másolat) | 3
Borítékok | 3 – 5
| Zárja le a nyomtató fedelét.
Lap teteje ## Többpéldányos papír Legfeljebb négypéldányos (tehát egy eredetit és három másolatot tartalmazó) többpéldányos leporelló vagy különálló lap nyomtatható a készülékkel. Az ilyen lapokra történő nyomtatás előtt állítsa át a papírvastagság-állító kart az előző részben ismertetettek szerint. A következő tanácsok segítenek a megfelelő beállításban: Csak olyan leporellót szabad használni, amely pöttyragasztással vagy papírkapoccsal van rögzítve. Tilos olyan többpéldányos papírt betölteni, amely fémkapoccsal, szalaggal vagy folyamatos ragasztással van rögzítve. Különálló többpéldányos papírból csak olyat szabad használni, amely felül, ragasztócsíkkal van rögzítve. A papír ragasztós szélét tegye bele a nyomtatóba. Csak olyan többpéldányos papírt használjon, amely nincs meggyűrődve és nem hullámos. Ha módosítania kell a betöltési pozíciót, használja az adott programot, vagy módosítsa a betöltési pozíciót a következők szerint: A felső lapszél pozíciójának beállítása. Ha oldalt összenyomott többpéldányos leporellót használ, lehet, hogy a másolatok nem pontosan esnek egybe az eredetivel. Ez esetben nyissa fel a papírvezetőt. Lap teteje ## Borítékok A borítékokat egyenként, a papírvezető segítségével lehet betölteni. Tartsa szem előtt a következő tanácsokat: Mielőtt betöltene egy borítékot, állítsa át a papírvastagság-állító kart a megfelelő pozícióba. Lásd: A papírvastagság-állító kar beállítása. Boríték betöltésével kapcsolatos információk: Különálló lapok betöltése. A borítékot széltében helyezze be a nyomtatóba úgy, hogy a nyomtatható fele nézzen lefelé. Amikor behelyezi a borítékot a papírvezetők közé, nyomja be erősen, és tartsa, amíg a nyomtató be nem húzza. Csak normál hőmérséklet és páratartalom mellett használjon borítékot. Ügyeljen rá, hogy csak az ajánlott nyomtatható területen belülre nyomtasson. A nyomtatófej nem haladhat túl a boríték vagy egyéb vastag papír szélein. (Előírások: A nyomtató műszaki adatai.) Mielőtt borítékra nyomtatna, tanácsos kinyomtatni próbaként egy mintát egy normál papírlapra. Lap teteje |