| Kezdőlap > Problémamegoldás # Önteszt nyomtatása A nyomtató öntesztjét futtatva eldöntheti, hogy a nyomtatási problémát a nyomtató vagy a számítógép hibája okozza: Ha a teszt eredménye kielégítő, a nyomtató megfelelően működik, és valószínűleg a nyomtatóillesztő vagy az alkalmazás beállításai, a számítógép vagy az interfészkábel okozzák a problémát. (Feltétlenül árnyékolt interfészkábelt használjon.) Ha a nyomtató nem nyomtatja ki az öntesztet megfelelően, a hibát a nyomtatónál kell keresnie. Az okokról és a megoldásokról a következő részből tájékozódhat: Problémák és megoldások. Az önteszt mind különálló papírt, mind leporellót használva futtatható. A papír betöltésével kapcsolatban lásd: Nyomtatás leporellóra és Nyomtatás különálló lapokra. Vigyázat!
Az önteszthez legalább 210 mm (8,27 hüvelyk) széles papírt kell használni; ellenkező esetben a nyomtatófej magára a hengerre fog nyomtatni.
Az önteszt futtatásához kövesse az alábbi lépéseket:
| Ha leporellót használt, ügyeljen rá, hogy a papír be legyen töltve, és hogy a papírválasztó kar a helyes pozícióban álljon. Kapcsolja ki a nyomtatót.
Vigyázat!
Ha kikapcsolja a nyomtatót, és szeretné újra bekapcsolni, a visszakapcsolás előtt várjon legalább öt másodpercet. Ellenkező esetben megrongálhatja a nyomtatót.
| Úgy indíthatja el a tesztet, hogy miközben bekapcsolja a nyomtatót, lenyomva tartja az LF/FF vagy Load/Eject gombot.
Ha az LF/FF gomb van lenyomva, Draft (Vázlat) karakterekkel nyomtatja ki a nyomtató a tesztoldalt, ha a Load/Eject gomb, akkor NLQ karakterekkel.
| Ha különálló lapokat használ, töltsön papírt a nyomtatóba.
Néhány másodperc elteltével a nyomtató automatikusan betölti a papírt, és megkezdi az önteszt nyomtatását. A készülék számos karaktert nyomtat ki. Megjegyzés:
Ha átmenetileg le szeretné állítani az öntesztet, nyomja meg a Pause gombot. Az önteszt futtatását az Pause gombot újra lenyomva folytathatja.
| Ha be szeretné fejezni az öntesztet, nyomja meg a Pause gombot – ezzel leállítja a nyomtatást. Ha maradt papír a nyomtatóban, az LF/FF gombot megnyomva adassa ki a kinyomtatott lapot. Kapcsolja ki a nyomtatót.
Vigyázat!
Az önteszt nyomtatása közben ne kapcsolja ki a nyomtatót. Mindig állítsa le a nyomtatást a Pause gombbal, majd az LF/FF gombot megnyomva adassa ki a kinyomtatott lapot, és csak ezután kapcsolja ki a készüléket.