| Početna > Rječnik # Pojmovnik ASCII American Standard Code for Information Interchange (Standardni američki kod za informacijsku međurazmjenu). Standardizirani kodni sustav za dodjeljivanje numeričkih kodova slovima i simbolima. automatsko pomicanje papira prema naprijed Kad se ova postavka uključi u stanju mijenjanja zadanih postavki, nakon svakog znaka za povrat valjka (CR) slijedit će znak za pomak papira (LF) unaprijed. dvosmjerni ispis Ispis u kojem ispisna glava ispisuje u oba smjera (dvosmjerno). Time se povećava brzina ispisa, ali se može smanjiti točnost okomitog poravnanja. Dvosmjerni ispis je standardni način ispisivanja pisača. međuspremnik Dio memorije pisača koji se koristi za pohranu podataka prije ispisa. tablica znakova Skup slova, brojeva i simbola koji čine skup znakova koji se koristi u nekome jeziku. znakova po inču (cpi) Mjera veličine tekstualnih znakova. komprimirani ispis Ova funkcija smanjuje veličinu podataka. Podatke za ispis možete komprimirati za 75%. beskonačni papir Papir s otvorima na obje bočne strane koji između stranica sadrži perforacije, te dolazi u obliku presavijenog snopa. Naziva se i presavijeni papir. kontrolni kod Posebni kod koji se koristi radi kontrole neke od funkcija pisača poput povrata valjka ili uvlačenja papira za jedan redak. cpi Mjera veličine tekstualnih znakova. provjera primanja podataka Postupak rješavanja problema koji pomaže pri otkrivanju uzroka komunikacijskih problema nastalih između pisača i računala. Kada se pisač nalazi u stanju heksadekadske provjere, ispisuje svaki kod koji prima u heksadekadskoj obavijesti i ASCII znakovima. Naziva se i heksadekadska provjera. zadane postavke Vrijednost koja stupa na snagu nakon uključivanja, poništavanja ili početnog pokretanja opreme. miješanje boja Način slaganja točaka na jednoj stranici za simulaciju sjene ili tona. matrični ispis Postupak ispisa u kojem je svaki znak ili simbol načinjen od niza (matrice) pojedinačnih točaka. skica Način ispisa koji pisač koristi kada kao font odaberete Draft. Font Draft koristi manje točaka po znaku, što ubrzava ispis. upravljački program Softverski program koji šalje naredbe iz računala za korištenje funkcija određenog pisača. ESC/P® Kratica za Epson Standard Code for Printers (Epsonov standardni kod za pisače). To je sustav naredbi koje računalo koristi za upravljanje pisačem. Standardan je u svim Epsonovim pisačima, a podržava ga većina softverskih programa za osobna računala. ESC/P 2™ Poboljšana inačica ESC/P jezika naredbi za pisač. Naredbe u ovom jeziku proizvode laserske rezultate, poput podesivih fontova i poboljšane grafike. presavijeni papir Papir s otvorima na obje bočne strane koji između stranica sadrži perforacije, te dolazi u obliku presavijenog snopa. Naziva se i beskonačni papir. font Oblik ispisa znakova, obilježen nazivom poput Roman ili Sans Serif. uvlačenje novog papira (form feed, FF) Upravljački kod i gumb na upravljačkoj ploči koji povlači papir do sljedećeg položaja gornje ispisne margine. nijansiranje točkama Postupak prikaza slike točkama. Nijansiranje omogućuje predočavanje promjenjivih nijansi sive boje koristeći samo crne točke, odnosno golemog broja boja koristeći samo nekoliko boja točaka. heksadekadska provjera stanja Postupak rješavanja problema koji pomaže pri otkrivanju uzroka komunikacijskih problema nastalih između pisača i računala. Kada se pisač nalazi u stanju heksadekadske provjere, ispisuje svaki kod koji prima u heksadekadskoj obavijesti i ASCII znakovima. Naziva se i provjerom primanja podataka. visokobrzinska skica Način ispisa skice koji možete odabrati u načinu rada za mijenjanje zadanih postavki. Visokobrzinska skica koristi minimalni broj točaka po znaku kako biste dobili izuzetno brzi ispis. sučelje Veza između računala i pisača preko koje se pisaču prenose podaci za ispis. pejzaž Ispis koji je bočno postavljen na stranici. Ovo usmjerenje omogućuje ispis stranice čija će širina biti veća od duljine, što je korisno za ispis proračunskih tablica. kvaliteta kao na zaslonu (LQ) Način ispisa koji pisač koristi kada je izabran bilo koji font osim Draft. Ispis fontovima kvalitete kao na zaslonu pruža bolju čitljivost i izgled uz smanjenu brzinu ispisa. uvlačenje papira za jedan redak (line feed, LF) Upravljački kod i gumb na upravljačkoj ploči koji uvlači papir za jedan redak. položaj ulaganja Položaj u kojem se papir automatski ulaže. micro adjust (mikro podešavanje) Funkcija pisača koja omogućuje točno podešavanje položaja otkidanja i gornje ispisne margine. kvaliteta zamalo kao na zaslonu (NLQ) Način ispisa koji pisač koristi kada je izabran bilo koji font osim Draft. Ispisivanje NLQ fontovima pruža bolju čitljivost i izgled uz smanjenu brzinu ispisa. položaji papira Moguća su tri položaja papira za ispis na beskonačnom papiru: mirovanje, otkidanje i gornja ispisna margina. Za ispis na pojedinačnom listu moguć je samo položaj gornje ispisne margine. širina fonta Veličina fonta, mjerena brojem znakova po inču (cpi). Standardna veličina je 10 znakova po inču (cpi). valjak Crni, ravni dio koji daje oslonac papiru tijekom ispisivanja. portret Ispis usmjeren uspravno na stranici (za razliku od pejzažnog, u kojem je ispis usmjeren bočno po stranici). Standardno usmjerenje za ispis pisama i dokumenata. upravljački program pisača Softverski program koji šalje naredbe iz računala za korištenje funkcija određenog pisača. početni položaj ispisa Vodoravni položaj na papiru kojeg pisač prepoznaje kao prvi stupac u kojem je moguć ispis. Početni položaj ispisa možete prilagoditi pomoću upravljačke ploče. proporcionalni font Font čiji znakovi zauzimaju različitu količinu vodoravnog prostora, ovisno o njihovoj širini. Stoga veliko slovo M zauzima više vodoravnog prostora od malog slova l. preporučeno područje ispisa Područje stranice na koje pisač može ispisivati. Manje je od fizičke veličine stranice zbog margina. poništiti Vratiti pisač na njegove zadane postavke. razlučivost Mjera količine pojedinosti koja može biti prikazana. Razlučivost ispisanih slika mjeri se brojem točaka po inču (dpi). samoprovjera Postupak provjere rada pisača. Kada pokrenete samoprovjeru, pisač ispisuje znakove pohranjene u njegovoj ROM memoriji (stalna memorija). neutralni položaj Položaj beskonačnog papira dok je uložen na mehanizam za guranje, ali nije uvučen u pisač. otkidanje Gumb na upravljačkoj ploči koji uvlači perforacije beskonačnog papira na položaj otkidanja i zatim izvlači papir nazad na položaj gornje ispisne margine. položaj otkidanja Položaj u kojem pisač uvlači papir s uključenim stanjem automatskog otkidanja. Funkcijom mikro podešavanja moguće je namjestiti položaj otkidanja tako da je perforacija papira poravnata s rubom za otkidanje. položaj gornje ispisne margine Položaj papira koji pisač prepoznaje kao prvi redak u kojem može ispisivati. To je zadani položaj gornje margine. jednosmjerni ispis Ispis u kojem ispisna glava ispisuje samo u jednom smjeru. Jednosmjerni je ispis koristan za ispis grafika, jer ostvaruje točnije okomito poravnanje. Jednosmjerni ispis možete namjestiti u stanju mijenjanja zadanih postavki pisača. |